Vážený obecný úrad

Prečítala som si prakovské noviny a p. Jančíková pekne píše ako obec dokázala zabezpečiť respirátory pre dôchodcov, ako sa obnovil most v časti Prakovce – Hutno, ako ste pripravili program počas Vianoc a fašiangov a za to Vám patrí vďaka.

Je síce pekné, že píšete všetky pozitívne udalosti, ktoré sa v Prakovciach udiali, ale chcela by som Vás poprosiť aj o to aby ste napísali do prakovských novín, ako Obecný úrad v Prakovciach na čele s profesionálnou sestričkou ste maximálne nezvládli pandemickú situáciu v dome dôchodcov, z čoho som veľmi sklamaná. Nakoľko som už na dôchodku a počas mojich pravidelných prechádzok obcou sa dozvedvám vždy nové informácie o tom, ako ste zlyhali. Skúsim sa nakontaktovať na tých ľudí, ktorí boli nakazení a na príbuzných zosnulých ako to vlastne v skutočnosti bolo a potom Vám to napíšem.

Asi pred 4 rokmi som bola na obecnom úrade za p. Piskovou nakoľko som si chcela podať žiadosť do domu dôchodcov ale bolo obsadené, a každý deň sa teraz modlím za to, že som to miesto nedostala, lebo už by som nemusela byť medzi živými.

S pozdravom dôchodkyňa z Prakoviec