**Srdečne vítame v Betreuungspool Vorelberg**

Milé opatrovateľky, milí opatrovatelia.

Dobrá, ohľaduplná a vzájomná spolupráca je pre nás veľmi dôležitá, a preto sme pre vás pripravili krátky manuál tak, aby sa takáto spolupráca aj podarila.

**Čo ponúka Betreuungspool Vorarlberg opatrovateľovi/opatrovateľke:**

* podporu a pomoc pri vytvorení stabilnej dlhodobej opatrovateľskej situácie (klient – opatrovateľ/ka) v rodine.
* férové platové ohodnotenie v 24-hodinovej opatrovateľskej službe inkl.

odporúčaná denná sadzba od našich poradcov/poradkýň s ohľadom na stav klienta či náročnosti požadovaných splnených úkonov

* podľa regiónu, v ktorom sa nachádzate, resp. vykonávate svoje povolanie fixne pridelenú kontaktnú osobu, ktorá je vám pri otázkach, nejasnostiach a problémoch k dispozícii. Tento poradca/poradkyňa je tu pri riešení konfliktných situácií so zameraním na hľadanie riešenia tak, aby boli spokojné obidve strany.
* opatrovateľ hradí symbolický sprostredkovatelský poplatok jeden krát ročne, ktorý obsahuje Poistenie zodpovednosti za škodu (Haftpflichtversicherung) a Poistenie právnej ochrany (Rechtschutzversicherung).
* možnosť rozšíriť si vedomosti doplnkovými kurzmi napr. Kurz 1. pomoci alebo Starostlivosť o klienta s demenciou
* pomoc a podpora v administratíve, pri zakladaní živnosti či presunu miesta vykonánia živnosti.

**Čo požaduje Betreuungspool od opatrovateľa/opatrovateľky:**

* samostatnosť, organizovanosť a ohľaduplnosť pri striedaniach sa s kolegyňou
* férové rozdelenie si pracovnej doby vykonanej služby medzi sebou a kolegyňou
* lojálnosť voči Betreuungspool Vorarlberg, obzvlášť v mesiaci august, v čase Vianoc a sviatkov Veľkej noci
* dodržiavanie dohodnutých zmluvne riadených podmienok výpovednej lehoty – ukončenie pracovného pomeru po vzájomnom dohovore s Betreuungspool Vorarlberg
* Živnosť – dodržiavanie termínov a lehôt stanovených pri odovzdávaní/posielaní dokumentov na úrady
* každú zmenu adresy hlásiť v Betreuungspool Vorarlberg.