FINANČNÁ MATEMATIKA

|  |  |
| --- | --- |
| 1. | Vypočítajte výšku úrokov za 1 rok zo sumy 230 € pri úrokovej miere 2,5 % p.a. |
| 2. | Na akú sumu vzrastie po 1 roku Borisov vklad 1250 € uložený pri úrokovej miere 3,99% p.a.? |
| 3. | Samuel vložil do banky sumu 32 500 € na 1 rok. Pripísaním úrokov po 1 roku sa suma na jeho účte zvýšila na 36875,50 €. Zistite úrokovú mieru banky. |
| 4. | Akú výšku má Luciin vklad, ktorý pri úrokovej miere 4,25 % p.a. vzrastie za 1 rok na 45 € ? |
| 7. | Peter vložil do banky 3600 € na 8 mesiacov, úroková miera banky je 2,50% p.a. Aká bude výška úrokov za toto obdobie? |
| 8. | Erik požičal Jakubovi sumu 410 € s tým, že mu o 3 mesiace vráti 430 €. Aká je ročná úroková miera tejto pôžičky? |
| 9. | Pán Matej si požičal 24 000€ s tým, že o 7 mesiacov vráti 27500€. Pani Viktória si požičala 35000€ s tým, že o 5 mesiacov vráti 37500€. Kto z nich si požičal za výhodnejších podmienok? |
| 10. | Pani Alica uložila 9.januára na účet s 16% p.a. sumu 3000 €. Bude môcť 1.júla toho istého roka vybrať z tohto účtu 3300 € na rodinnú dovolenku. Ak áno, koľko eur zostane na účte? Ak nie, koľko eur bude chýbať? |
| 11. | Pani Kristína si požičala 25.augusta 3000 € pri 9% p.a. Akú sumu musí zaplatiť na úrokoch, ak dátum splatnosti pôžičky je 1.december toho istého roka? |
| 12. | Rebeka si vzala úver v banke 100 000 € a chce ho splatiť za pol roka. Musí tak zaplatiť celkovú sumu 123 500 €. Aká je ročná úroková miera na tento úver? |
| 13. | Aký veľký jednorazový vklad musí dať Katka do banky, aby ročný úrok z neho bol 3000 €. Úroková miera je 2,00% p.a. |
| 14. | Pán Oliver si uložil 12 000 € na 5 mesiacov pri 9% p.a. Bude si môcť z úrokov z tohto vkladu kúpiť televízor za 525 € , |
| 15. | Pani Tatiana si uložila 2100 € na 5 mesiacov pri 4,7% p.a. Koľko vitamínových balíčkov bude môcť kúpiť z úrokov, ak 1 balíček stojí 10,30 € ? |
| 16. | Patrik vložil do banky 2700 €, ktoré po 2 rokoch vzrástli na 3420 €. Aká bola úroková miera banky? |
| 17. | Maroš vložil na účet 4000 €. Akú sumu bude mať na účte po 3 rokoch, ak po celú dobu je úroková miera 4 % p.a.? |
| 18. | Martin vložil do banky sumu 3700 €, ktorá po 2 rokoch vzrástla na 4250 €. Natálii v inej banke vložená suma 3700 € po 3 rokoch vzrástla na 4500 €. Kto u nich mal vyššiu úrokovú ročnú mieru? |
| 19. | Akú sumu musí Adrián jednorázovo vložiť do banky, ak chce mať o 7 rokov na účte 10 000 €, ak po celú dobu splácania je 3,45% p.a.? |
| 20. | Pán Róbert vloží na začiatku každého roka na účet sumu 3000 €. Banka na konci roka pripíše úroky 4% p.a. Akú sumu bude mať po pripísaní úrokov na konci 5 roka? |
| 21. | Pán Lukáš prefajčí ročne 350 €. Mohol by ísť do poznávací zájazd do Ruska, ak by túto sumu ukladal pravidelne ročne počas 5 rokov na vkladnú knižku s 4 % p.a. Zájazd stojí 1950 €. |
| 22. | Akú sumu musí Petra vložiť každoročne na účet s ročnou úrokovou mierou 3,5% p.a., ak chce mať po 7 rokoch na účte 15 000 € ? |
| 23. | Porovnajte, kto bude mať po 5 rokoch sporenia na účte viac:  Barbora, ktorá vloží začiatkom každého roka na účet 1500 €, pri 3 % p.a. alebo Dominik, ktorý vloží jednorázovo 7500 € pri 2,2% p.a. ? |