**UČEBNÉ OSNOVY**

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **ANGLICKÝ JAZYK** | | | | |
| **Časový rozsah výučby** | |  | | | | |
|  | Ročník | 1. | 2. | 3. | 4. | Spolu |
|  | Štátny vzdelávací program | 4 | 4 | 4 | – | – |
|  | Školský vzdelávací program | 0 | 1 | 1 | – | – |
|  | SPOLU | 4 | 5 | 5 | – | – |
| **Kód a názov odboru štúdia** | | 7902 500 gymnázium | | | | |
| **Stupeň vzdelania** | | vyššie sekundárne vzdelanie ISCED 3A | | | | |
| **Forma štúdia** | | denná | | | | |
| **Dĺžka štúdia** | | štvorročná | | | | |
| **Vyučovací jazyk** | | slovenský jazyk | | | | |

**CHARAKTERISTIKA PREDMETU**

Jazyk je nástrojom myslenia a komunikácie medzi ľuďmi, zdroj osobného a kultúrneho obohatenia a predpokladom pre ďalšie vzdelávanie a profesionálnu realizáciu. Je tiež prostriedkom na vyjadrenie citov a pocitov. Cudzí jazyk prispieva k rozvoju kľúčových kompetencií tak, aby jazyková príprava žiakov efektívne zodpovedala požiadavkám moderného európskeho občana. Cieľom predmetu je osvojovanie si jazykových znalostí a rečových schopností vedúcich k účinnej komunikácii v cudzom jazyku. Predmet smeruje k tomu, aby boli žiaci schopní čítať s porozumením primerané texty, porozumieť ústnemu podaniu na úrovni osvojených znalostí, dorozumieť sa v bežných životných situáciách a hovoriť o jednotlivých témach. Ďalej má prehlbovať poznanie kultúry anglofónneho sveta, viesť k pochopeniu, rešpektu a k tolerancii odlišných kultúrnych hodnôt iných národov.

Učivo v treťom ročníku je zamerané na ďalšie rozvíjanie 4 komunikačných zručností : čítanie, počúvanie, ústny prejav a písomný prejav tak, že žiak porozumie známym každodenným výrazom a základným frázam, dohovorí sa jednoduchým spôsobom a dokáže primerane opísať osoby, veci a javy. Študenti si taktiež osvoja základy nových gramatických štruktúr a nevyhnutnú slovnú zásobu k  vybraným konverzačným témam. Jedným z cieľov nášho programu je potreba motivovať žiakov tak, aby sa natoľko zorientovali v anglickom jazyku, aby učenie jazyka chápali ako celoživotný proces a umožniť žiakom vytvoriť si pozitívny vzťah k učeniu sa cudzieho jazyka.

Vyučovanie anglického jazyka v 3. ročníku u pokročilých je realizované s 5-hodinovou týždennou dotáciou a realizuje sa v rámci jednej skupiny. Vyučovanie prebieha podľa možností v odbornej jazykovej učebni, najčastejšie však v bežnej triede, prípadne v polyfunkčnej učebni s e- beamovou tabuľou alebo v počítačovej miestnosti.

Anglický jazyk pri výučbe využíva aj poznatky z iných vyučovacích predmetov, ako napr. ITK- písanie textov  vo WORDe, príprava prezentácií v PowerPointe, vyhľadávanie informácií na web stránkach; z geografie - reálie o anglicky hovoriacich krajinách; z HUV- počúvanie a spev piesní; z ETV- základy slušného správania a etikety; zo SLJ- preklad, štylistika a porovnávanie anglického jazyka s rodným jazykom. Do výučby sú zaradené poznatky z prierezových tém ako Mediálna výchova, Multikultúrna výchova, Osobnostný rozvoj, Environmentálna výchova, Ochrana života a zdravia,  Tvorba projektu a prezentačné zručnosti.

**CIELE VYUČOVACIEHO PROCESU**

Primárnym cieľom vyučovania cudzích jazykov je podpora vzájomného porozumenia medzi ľuďmi rôznych krajín a umožnenie komunikácie s nimi. Anglický jazyk má najvyššie špecifické postavenie ako internacionálny úradný jazyk v obchode, technike, cestovnom ruchu, vede, diplomacii, ako aj v mnohých iných oblastiach ľudských aktivít. Vyučovanie anglického jazyka má teda poskytnúť pevný základ na úspešné uplatnenie sa žiakov v osobnom živote a v profesii.

Špecifikácia cieľov:

* umožniť žiakom vytvoriť si pozitívny vzťah k učeniu sa cudzieho jazyka
* naučiť žiakov komunikovať na primeranej úrovni v bežných spoločenských situáciách
* vytvoriť žiakom pevný základ potrebný na splnenie náročnejších úloh v ďalšej časti vzdelávacieho procesu.

Špecifikácia cieľov zahrňuje: počúvanie, ústny prejav (hovorenie), čítanie, písomný prejav (prácu so slovnou zásobou a slohotvorné činnosti- práca s projektom).

**Počúvanie**

V tomto ročníku učiaci sa rozumie dlhším, náročnejším monologickým, dialogickým a kombinovaným ústnym prejavom informatívneho charakteru a primerane náročným populárno- náučným textom, ktoré sú prednesené v bežnom hovorovom tempe reči a v štandardnom jazyku.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal porozumieť:

* prejavu ako celku, téme a hlavnej myšlienke,
* špecifickým informáciám a dokáže zachytiť logickú štruktúru textu, rozlíšiť podstatné informácie od nepodstatných, rozlíšiť hovoriacich, ich názory a stanoviská,
* rečovým prejavom informatívneho charakteru s konkrétnou i abstraktnou tematikou v bežnom hovorovom tempe reči a v štandardnom jazyku,
* prejavom informatívneho charakteru s tematikou každodenného života: oznamy, inštrukcie, opisy, odkazy, pokyny, upozornenia, rady v primeranom tempe reči na príslušnej úrovni a v štandardnom jazyku,
* autentické dialógy, napr. telefonický rozhovor, interview
* prejavy naratívneho charakteru, napr. zážitok, príbeh
* podstatné informácie v obsahovo a jazykovo náročnejších prednáškach, referátoch a diskusiách, prednesených v bežnom hovorovom tempe reči a v štandardnom jazyku,
* podstatné informácie z rozhlasových a televíznych správ, dokumentárnych filmov s tematikou každodenného života, ktoré sú prednesené v primeranom tempe reči,
* rečovým prejavom umeleckého charakteru, napr. ukážky z filmu, rozhlasovej hry, a vedel odhadnúť postoje, názory a náladu hovoriacich.

**Ústny prejav**

Dialóg

Učiaci dokáže jazykovo správne a primerane reagovať v rôznych situáciách. Spontánne sa zapojí do rozhovoru na témy z každodenného života a z oblasti svojho profesijného záujmu. Vie udržiavať plynulosť komunikácie. Dokáže sa aktívne zapojiť do diskusie na rôzne témy.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal:

* spontánne reagovať v rôznych komunikatívnych situáciách jazykovo správne, zrozumiteľne a primerane situácii,
* viesť, prerušiť a nadviazať rozhovor a preformulovať svoju výpoveď,
* správne reagovať na partnerove repliky v prirodzených a simulovaných situáciách a v situačných dialógoch, prebrať iniciatívu počas rozhovoru (napr. zmeniť tému),
* interpretovať a odovzdávať informácie.

Monológ

Učiaci sa dokáže predniesť rozsiahlejší súvislý ústny prejav na témy z každodenného života a z oblasti svojho profesijného záujmu. Dokáže vyjadriť svoj vlastný názor a pri rôznych možnostiach riešenia problému, uviesť výhody a nevýhody rôznych alternatív.

Učiaci sa na úrovni B2 má rozvinuté zručnosti na úrovni B1 a ďalej ich zdokonaľuje tak, aby dokázal:

* vyjadrovať sa plynulo a správne k rôznym všeobecným témam s ohľadom na stupeň formálneho prejavu,
* pripraviť a predniesť dlhší prejav na určitú tému aj s odborným zameraním, ak sa téma týka oblasti jeho osobného záujmu,
* opísať osoby, predmety, situácie, činnosti a udalosti,
* tvoriť príbehy (na základe obrázkov alebo osnovy),
* interpretovať a stručne zhrnúť, napr. obsah filmu, knihy a vyjadriť svoj postoj k nim,
* opísať obrázky, mapy, grafy, porovnať ich a vyjadriť svoj názor a postoj k nim.

**Čítanie**

Učiaci sa porozumie náročnejším textom informatívneho, faktografického, populárno-náučného charakteru, ktoré súvisia s aktuálnymi problémami a dokáže dedukovať, analyzovať, zovšeobecňovať stanoviská a názory autorov. Číta prózu podľa vlastného výberu.

.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal:

* získať informácie zo stredne náročných textov,
* vyhľadať špecifické a detailné informácie v rôznych textoch, rozlíšiť základné a rozširujúce informácie v texte s jasnou logickou štruktúrou,
* chápať logickú štruktúru náročnejšieho textu na základe obsahu, ale aj lexikálnych a gramatických prostriedkov,
* rozlišovať v texte zámer, postoj a pocity autora a ostatných zúčastnených, odhadnúť význam neznámych slov v náročnejšom texte,
* pružne meniť stratégie čítania podľa typu textu a účelu čítania,
* rozumieť korešpondenčné texty formálneho a neformálneho charakteru,
* čítať a porozumieť rôzne texty informatívneho charakteru a primerane náročné populárno-náučné texty: pracovné návody a prospekty,
* rozumieť texty v masovokomunikačných prostriedkoch a články z tlače,
* porozumieť ukážky z literárnych textov, napr. z krátkej prózy, z románov a divadelných hier.

**Písomný prejav**

Učiaci sa na úrovni B2 dokáže napísať rozsiahlejší súvislý prejav na rôzne témy s využitím osobnej skúsenosti. Dokáže vyjadriť a zdôvodniť svoj postoj a názor. Efektívne využije zložitejšie lexikálne, gramatické, syntaktické a štylistické prostriedky vo formálnom a neformálnom písomnom prejave.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal zrozumiteľne, v súlade s pravopisnými normami a štylisticky vhodne:

* napísať hlavné myšlienky alebo informácie z vypočutého alebo prečítaného textu,
* napísať krátky oznam, správu, odkaz, ospravedlnenie,
* opísať osobu, predmet, miesto, činnosť, situáciu, udalosť,
* napísať obsahovo a jazykovo náročnejší súkromný list,
* napísať obsahovo a jazykovo náročnejší úradný list : žiadosť, sťažnosť, správu, inzerát a odpoveď naň,
* napísať obsahovo, jazykovo i štylisticky náročnejší slohový útvar (príbeh, rozprávanie),

**VÝCHOVNÉ A VZDELÁVACIE STRATÉGIE**

Vyučujúci využíva vybrané formy a metódy práce k tomu, aby žiak dosiahol požadované kompetencie.

**Kompetencie k učeniu:**

* žiaci vyberajú a využívajú vhodné spôsoby a metódy pre efektívne učenie,
* vedome získavajú nové vedomosti a zručnosti,
* opakujú si osvojené vedomosti a dopĺňajú si ich,
* uplatňujú rôzne stratégie učenia pri osvojovaní si cudzieho jazyka a efektívne si osvojujú jazykové poznatky a rečové zručnosti,
* využívajú vedomosti v situáciách, v ktorých čelia novým jazykovým situáciám,
* poznávajú zmysel a cieľ učenia v jazykových situáciách s ohľadom na vplyv spoločenských podmienok,
* podieľajú sa na získavaní novej skúsenosti a využívajú schopnosť jej začlenenia do systému existujúcich jazykových a všeobecných znalostí,
* zamýšľajú sa nad vlastnými komunikačnými potrebami pri objavovaní rozdielov a  odlišností na základe jazykového citu a komunikačného povedomia,
* chápu potrebu celoživotného vzdelávania sa v cudzom jazyku

Postup:

* Učiteľ vhodne motivuje žiakov k využívaniu odhodlanosti a schopnosti v komunikačných situáciách,
* zadáva také úlohy a postupy, pri ktorých žiaci sami vyhľadávajú informácie a kombinujú ich,
* vedie žiakov k overovaniu výsledkov,
* vedie žiaka k vnímaniu a používaniu cudzieho jazyka ako mnohotvárneho prostriedku
* vedie žiakov k  spracovaniu a následnému podávaniu informácií, vedomostí a zážitkov získaných z interakcie so svetom a so sebou samým, k vyjadreniu vlastných potrieb a k prezentácii názorov i samostatného riešenia problémov.

**Kompetencie k riešeniu problémov**

* žiaci vnímajú najrôznejšie problémové situácie s jazykom používaným odlišnými kultúrami
* nové vedomosti používajú k modifikácii a k reštrukturalizácii predošlých vedomostí, samostatne potom riešia problémy za pomoci vhodných spôsobov riešenia
* myslia kriticky s ohľadom na situáciu a obmedzenia, za ktorých komunikácia prebieha.

Postup:

* Učiteľ umožňuje voľný prístup k informačným zdrojom,
* vytvára také jazykové situácie, v ktorých si žiaci potrebu riešiť problémy uvedomujú, prijímajú ich a dokážu ich riešiť,
* zadáva úlohy, ktoré kladú dôraz na samostatné vyhľadávanie a zhromažďovanie informácií z rôznych zdrojov,
* podporuje využitie IKT vo výučbe, a to vyhľadávanie informácií na internete, precvičovanie učiva na cvičeniach, riešenie testov a čítanie krátkych zábavných textov.

**Kompetencie komunikatívne**

Študenti:

* rozumejú hlavným myšlienkam zložitého textu a konkrétne aj abstraktné pojmy, vrátane odborných diskusií vo svojej špecializácii,
* komunikujú na takom stupni plynulosti a spontánnosti, ktorý im umožňuje viesť bežnú konverzáciu s rodenými hovoriacimi bez toho, aby to pre ktoréhokoľvek účastníka rozhovoru predstavovalo zvýšené úsilie,
* dokážu vytvoriť jasne sformulovaný podrobný text na rozličné témy a vysvetliť svoje stanovisko k aktuálnym témam s uvedením výhod aj nevýhod rozličných možností,
* v skutočných a simulovaných rozhovoroch preukazujú schopnosti tým, že reagujú, nadväzujú a udržujú kontakt primerane k svojmu veku.

Postup:

* Učiteľ navodzuje komunikačné situácie zodpovedajúce záujmom, vedomostiam, skúsenostiam žiakov,
* precvičuje nielen pohotové, ale i správne reakcie v daných situáciách.

**Kompetencie sociálne a personálne**

* žiaci pracujú v skupinách
* sú schopní sebakontroly
* rešpektujú názory ostatných.

Postup: Učiteľ motivuje žiakov k argumentácii,

vedie žiakov k sebahodnoteniu podľa vymedzených kritérií,

vedie žiakov k vnímaniu vlastného pokroku,

pobáda žiakov k aktívnej diskusii a k obhájeniu vlastného stanoviska adekvátnou argumentáciou,

vedie žiaka k zvládaniu základných pravidiel medziľudskej komunikácie a ich rešpektovaniu, cvičenia určené pre ústnu komunikáciu obmieňa tak, aby si žiaci precvičili rôzne spôsoby komunikácie.

**Kompetencie občianske**

* žiaci rešpektujú názory ostatných
* žiaci sa vedia zodpovedne rozhodnúť podľa danej situácie

Postup :

Učiteľ

* vedie žiakov k prezentácii ich myšlienok a názorov,
* vedie žiakov k vzájomnému počúvaniu sa,
* vedie žiakov k diskusii,
* nabáda žiakov, aby sa nebáli spýtať, keď niečomu nerozumeli, aby sa nehanbili za prípadné chyby a tolerovali postupy druhých,
* zadávaním skupinovej práce podporuje komunikáciu medzi žiakmi a ich vzájomnú spoluprácu a vedie ich k zodpovednosti za plnenie úloh v rámci pracovnej skupiny,
* nabáda žiakov k pozitívnemu vnímaniu iných kultúrnych, etických a duševných hodnôt ľudí žijúcich v odlišnom jazykovom prostredí.

**STRATÉGIA VYUČOVANIA**

Pri vyučovaní anglického jazyka sa v 3. ročníku používajú rôzne metódy a formy práce ako prostriedky motivácie a usmernenia žiakov, s ohľadom na stupeň vedomostí prevládajú jednoduché metódy s princípom názornosti.

Z relevantných metód použijeme:

*Podľa zdroja poznania:*

Slovné metódy: výklad, vysvetľovanie, rozhovor, diskusia a dramatizácia

Písomné metódy: písomné práce-( písanie pohľadnice, listu, opis) a práca s textom- dopĺňanie chýbajúcich informácií, spájanie, výber z možností

Demonštračné metódy

Praktické metódy- nácvik zručností

*Podľa miery samostatnosti žiaka:* Oznamovacie

Problémové

Tvorivé

*Podľa fázy vyučovacieho procesu*: Motivačné: rozcvička, rolová hra

Fixačné: opakovanie učiva, súťaž

Expozičné: projekt

Diagnostické: test

*Podľa spôsobu interakcie*: Frontálne- skúšanie

Dialogické- rozhovory

Skupinové- tvorba plagátu

Individuálne- opis, riešenie úloh a cvičení

**UČEBNÉ ZDROJE**

Zdrojom informácií pre žiakov sú učebnice, odborná literatúra, časopisy, slovníky, príručky, mapy, video a DVD nahrávky, magnetofónové kazety, obrazový materiál, pexesá, hry, CD ROM nosiče, internetové stránky

.

Konkrétne pre tento ročník používame tieto zdroje z uvedenej prílohy:

|  |  |  |
| --- | --- | --- |
| L.Soars, J.Soars | Headway Intermediate Student´s Book | Oxford University Press, 2006 |
| L.Soars, J.Soars | Headway Intermediate Workbook with key | Oxford University Press  2003 |
| L.Soars, J.Soars | Headway Intermediate Teacher´s Book + kazety | Oxford University Press,  2003 |

|  |  |  |  |  |  |
| --- | --- | --- | --- | --- | --- |
| Headway slovník | | Oxford University | | |  |
| M.Andričík, J. Gresty | | | Anglicko-slovenský a slovensko-anglický slovník | | Pezolt PVD, 2005 |
| Autorský kolektív | | | Veľký slovník anglicko-slovenský a slovensko-anglický | | Lingea  2008 |
| D.Marčeková | Slovník New Headway Pre-Intermediate + Intermediate | | | Oxford University Press, 2005 | |
| Časopis Friendship |  | | |  | |

OBSAH VZDELÁVANIA

3. ročník

|  |  |  |  |  |
| --- | --- | --- | --- | --- |
| Tematický celok  počet hodín | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **I. Rodina a spoločnosť**  **( 13 hodín )**    **II. Domov a bývanie**  **( 15 hodín )**  **III. Ľudské telo, starostlivosť o zdravie**  **( 16 hodín )**  **IV. Doprava a cestovanie**  **( 14 hodín )**  **V. Vzdelávanie a práca**  **( 16 hodín )**  **VI. Človek a príroda**  **( 17 hodín)**  **VII. Voľný čas a záľuby**  **( 13 hodín )**  **VIII. Stravovanie**  **( 15 hodín )**  **IX. Multikultúrna spoločnosť**  **( 18 hodín )**  **X. Obliekanie a móda**  **( 13 hodín )**  **XI. Krajiny, mestá a miesta**  **( 15 hodín )** | NÁBOŽENSTVO  RH : práca so slovníkmi  **Prierezová téma: Osobnostný rozvoj**  SPOLOČNOSŤ A JEJ ŽIVOTNÝ ŠTÝL  RH : práca na PC  **Prierezová téma: Mediálna výchova**  NEMOCNICA A KLINIKA, LEKÁREŇ A LIEKY, POISTENIE  RH : čítanie s porozumením  **Prierezová téma: Ochrana života a zdravia, Prevencia pred úrazmi**  PROBLÉMY CESTNÝCH, ŽELEZNIČNYCH A LETECKÝCH  SIETÍ  RH : projektová práca  **Prierezová téma: Tvorba projektu a prezentačné zručnosti**  PRACOVNÉ PODMIENKY  RH : nácvik zručností pre písomný  prejav  **Prierezová téma: Osobnostný rozvoj**  PRÍRODA OKOLO NÁS – OCHRANA ŽIVOTNÉHO PROSTREDIA  RH : jazykové hry  **Prierezová téma: Environmenálna výchova**  UMENIE A  ROZVOJ OSOBNOSTI  RH : práca na PC  **Prierezová téma: Mediálna výchova**  KULTÚRA STOLOVANIA  ZDRAVÁ VÝŽIVA  RH : rolové hry  ZBLIŽOVANIE KULTÚR  RH : práca s obrazovým materiálom  **Prierezová téma: Multikultúrna výchova**  MÓDA A JEJ TRENDY  RH : prezentácia projektov  KULTÚRNE A HISTORICKÉ  PAMIATKY KRAJÍN A MIEST  RH : pieseň / film / jazykové hry  PROJEKT : ČASOPIS PRE  MLÁDEŽ  **Prierezová téma: Multikultúrna výchova** | budúci čas s will,väz-  ba going to, prítomný  priebehový čas s väz-  bou never...again a  s always, neurčité zá-  mená, miestne pred-  ložky, prítomný čas  jedn., idiomatické vý-  razy, prídavné mená  s koncovkou –ed, ge-  rundium, slovesné tvary s neurčitkom a gerundiom  krátky oznam, odkaz,  správa, ospravedlne-  nie    like ako sloveso a predložka,slovesné väzby, sloveso + ing/  infinitív, make + inf. bez to, vzťažné vety, vzťažné zámená, vynechanie vzťažn. zámena,predložky vo vzťaž. vetách, vyja-  drenie dôrazu vzťaž.  zámenom na začiatku  príčastia- prítomné a  minulé, would like, like a as, antonymá a synonymá, frázové slovesá s predmetom,  predložková väzba +  gerundium  opis osoby, predmetu, mieta, udalosti  predprítomný jednod.  čas, minulý jednod.  čas, trpný rod-pred-  prítomný čas, frázové slovesá s predmetom a bez predmetu, viac-  významové slová, podstatné mená + predložka, spájacie prostriedky  hlavné myšlienky / informácie z vypoču-  tého / prečítaného  textu  podmienkové vety 1, časové vety, nulový kondicionál, väzba  I´d rather, podmien-  kové vety 2, frázové slovesá s viac ako 1 významom, stupňo-  vanie prídavných mien – pravidelné a nepravidelné  modálne slovesá na vyjadrenie možnosti /  pravdepodobnosti pre prít. čas, min. čas a  bud. čas, trpný rod +  modál. sloveso must,  modál. slovesá na vyjadrenie určitosti, sloveso must/mustn´t,  gerundium+ trpný rod  must/ought to+trpný rod, have/obliged to/  to be+trpný rod, so do I / neither do I, too a either/neither, prie-  behový infinitív, tvo-  renie podst. mien prí-  ponami, adjektíva +  predložka  obsahovo a jazykovo náročnejší súkromný list  priebehové formy angl. časov, predprít. priebehový čas, časo-  vé výrazy, časové predložky on, at, to, in, tvorenie slov pred-  ponami a príponami, dvojhlásky, nepočíta-  teľné podst. mená, rozkazovací spôsob/  zápor, rozkazovací spôsob+otherwise  obsahovo a jazykovo náročnejší úradný list  opytovacie zámená, priama a nepriama otázka,záporná otáz-  ka, kontrolná otázka, zisťovacia otázka, krátke prívesné  otázky, otázky s pred-  ložkami na konci, frá-  zové slovesá, väzba  used to/would na vy-  jadrenie zvyklosti alebo opakovaného deja v minulosti  príbeh / rozprávanie  priama a nepriama reč v oznamovacích vetách,otázkach a rozkazoch, frázové slovesá s 2 časticami, ask a tell, speak a talk, zdvorilá požiadavka – could / would, spájacie pro-  striedky | S 1 Poďakovať a vyjadriť svoje  uznanie  S 4 Vyjadriť svoj názor  Vyjadriť nesúhlas  Vyjadriť vzdor  S 7 Vyjadriť smútok, skľúčenosť  S 8 Vyjadriť sklamanie  Vyjadriť strach, znepokojenie,  obavu  S 9 Vyjadriť, čo mám rád, čo sa mi  páči, čo uznávam  S10 Vyjadriť svoj hnev, zlú náladu  S11 Sľúbiť  S12 Obviniť, obviniť sa, priznať sa  S15 Poradiť  S 2 Začleniť informáciu  S 3 Identifikovať  S10 Vyjadriť svoj hnev, zlú náladu  S13 Vyjadriť nezáujem  S14 Odpovedať na žiadosť  Odpovedať na návrh niekoho  iného  S18 Ukončiť list  S 1 Upútať pozornosť  Pozdraviť, odpovedať na po-  zdrav, rozlúčiť sa  S 8 Vyjadriť nespokojnosť, posťa-  žovať si  S 9 Vyjadriť, čo mám rád, čo sa mi  páči, čo uznávam  S16 Vyjadriť, že som na niekoho /  niečo zabudol  S24 Požiadať o pomoc ohľadom  problematického slova / frázy  Nahradiť zabudnuté / neznáme  slovo  Hľadať slovo / vetu  S25 Rozprávať príbeh  S 8 Ubezpečiť  S 9 Vyjadriť, že niekoho, niečo ne-  mám rád  Vybrať si z ponúknutých mož-  ností najobľúbenejšiu  S10 Reagovať na hnev, na zlú ná-  ladu niekoho iného  Urážať  S11 Odmietnuť  Vyhrážať sa  S15 Varovať pred niekým / niečím  Adresovať niekomu svoje že-  lanie  S 2 Odpovedať na žiadosť  S 4 Vyjadriť svoj súhlas  Vyjadriť vzdor  Protestovať  Vyjadriť stupeň istoty  Vyjadriť svoje presvedčenie  S 8 Ubezpečiť  Vyjadriť spokojnosť  Zistiť spokojnosť / nespokoj-  nosť niekoho s niekým / nie-  čím  S11 Vyjadriť príkaz / zákaz  Vyjadriť morálnu alebo so-  ciálnu normu  S14 Žiadať od niekoho niečo  S17 Predstaviť niekoho  Predstaviťsa  Reagovať na predstavenie nie-  koho  Privítať niekoho  S 4 Vyjadriť svoj nesúhlas  S10 Urážať  S11 Vyhrážať sa  S15 Varovať pred niekým / niečím  Poradiť  Dodať odvahu / Podporiť  S16 Gratulovať  S 1 Upútať pozornosť  S 2 Informovať sa  Potvrdiť, trvať na niečom  S 4 Vyjadriť svoj názor  S 8 Vyjadriť sklamanie  S10 Vyjadriť svoj hnev, zlú náladu  S13 Vyjadriť prekvapenie  S14 Žiadať od niekoho niečo  Navrhnúť niekomu, aby sme  spoločne niečo vykonali  S15 Dodať odvahu / Podporiť  S18 Začať list  S25 Rozprávať príbeh  S 4 Vyjadriť svoj názor  S12 Obviniť, obviniť sa, priznať sa  S18 Začať list  S21 Prejsť z jedného bodu na iný  S22 Citovať | Slovné hodnote-  nie  Ústne skúšanie  Písomné hodnote-  nie slov. zásoby  Test  Slovné hodnote-  nie  Ústne skúšanie  Písomné hodnote-  nie slov. zásoby  Test  Slovné hodnote-  nie  Ústne skúšanie  Písomné hodnote-  nie slov. zásoby  Test  Hodnotenie pí-  somného prejavu  Slovné hodnote-  nie  Ústne skúšanie  Písomné hodnote-  nie slov. zásoby  Test  Slovné hodnote-  nie  Ústne skúšanie  Písomné hodnote-  nie slov. zásoby  Test  Slovné hodnote-  nie  Ústne skúšanie  Písomné hodnote-  nie slov. zásoby  Test  Slovné hodnote-  nie  Ústne skúšanie  Písomné hodnote-  nie slov. zásoby  Test  Hodnotenie pí-  somného prejavu  Slovné hodnote-  nie  Ústne skúšanie  Písomné hodnote-  nie slov. zásoby  Test |

**PROSTRIEDKY HODNOTENIA**

**(podľa** **Metodického pokynu č. 8/2009-R zo 14. mája 2009 na hodnotenie a klasifikáciu žiakov stredných škôl)**

Predmetom hodnotenia a klasifikácie v predmete cudzí jazyk je cieľová komunikačná úroveň žiaka v jednotlivých ročníkoch, v súlade s učebnými osnovami a vzdelávacími štandardami.

Hodnotenie a klasifikácia v cudzom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.

Pri hodnotení v predmete cudzí jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.

Kritériá klasifikácie musia byť v súlade s požadovanou úrovňou ovládania cudzieho jazyka a náročnosť sledovaných javov musí zodpovedať náročnosti definovanej v učebných osnovách a vzdelávacích štandardoch.

* + Výchovno-vzdelávacie výsledky žiaka sa v predmete cudzí jazyk na úrovni **B2** klasifikujú podľa kritérií uvedených v odsekoch 24 až 28 v primeranom rozsahu pre príslušný ročník štúdia.
  + Stupňom 1 – výborný sa žiak klasifikuje, ak primerane na sledovanej úrovni ovládania cudzieho jazyka reaguje na podnet, nachádza súvislosti so zadanou témou. K splneniu úlohy pristupuje aktívne a tvorivo. Používa správne jazykové prostriedky a téme primeranú bohatú slovnú zásobu. Vyjadruje sa plynulo a súvislo, jeho prejav je zrozumiteľný, výslovnosť a intonácia sú jasné, prirodzené a zrozumiteľné. Obsah a kvalita prejavu (vrátane písomného) zodpovedajú téme, v prípade, že žiak nedokáže niečo/niekoho pomenovať, dokáže chýbajúce výrazy nahradiť opisnou formou. Žiak vie presvedčivo argumentovať, obhajovať prezentované názory a uvádzať protiargumenty. Výpoveď je takmer gramaticky správna.
  + Stupňom 2 – chválitebný sa žiak klasifikuje, ak primerane na sledovanej úrovni ovládania cudzieho jazyka reaguje na podnet a správne interpretuje zadanú úlohu, jeho odpoveď je celistvá a zámer výpovede jasný. Používa takmer vždy primeranú slovnú zásobu a správne jazykové prostriedky. Prerušuje len zriedkavo svoj prejav kratšími prestávkami, ktoré sú spôsobené menšími jazykovými nedostatkami. Vplyv materinského jazyka na intonáciu a výslovnosť neovplyvňuje zrozumiteľnosť prejavu. Žiak je aktívnym účastníkom komunikácie, obsah a kvalita prejavu (vrátane písomného) sú primerané téme. Slovná zásoba je primeraná a žiak väčšinou vyjadrí chýbajúce slová vhodným výrazom. Žiak dokáže argumentovať a zaujať stanovisko k odlišnému názoru. Ojedinelé gramatické chyby žiaka neovplyvňujú zrozumiteľnosť prejavu.
  + Stupňom 3 – dobrý sa žiak klasifikuje, ak na sledovanej úrovni ovládania cudzieho jazyka reaguje na podnet, jeho prejav je zväčša súvislý a jasný. Používa zväčša téme primeranú slovnú zásobu, nedostatky v používaní jazykových prostriedkov nebránia porozumeniu. Plynulosť a zrozumiteľnosť prejavu sťažujú častejšie krátke prestávky spôsobené jazykovými nedostatkami, žiak je schopný reagovať na otázky a impulzy učiteľa. Vplyv materinského jazyka čiastočne sťažuje zrozumiteľnosť prejavu. Obsah je väčšinou primeraný, žiak potrebuje na udržanie rozhovoru miestami pomoc učiteľa. Slovná zásoba je primeraná, ale nie vždy adekvátna danej téme, žiak používa aj nesprávne výrazy a chýbajúce výrazy dokáže len sporadicky opísať. Žiak dokáže prezentovať a do určitej miery aj obhájiť, vlastné názory a stanovisko k odlišnému názoru. Gramatické chyby nesťažujú zrozumiteľnosť prejavu.
  + Stupňom 4 – dostatočný sa žiak klasifikuje, ak na sledovanej úrovni ovládania cudzieho jazyka interpretuje zadanú úlohu len s pomocou učiteľa, jeho prejav je zväčša nesúrodý a nesúvislý a zámer výpovede nie je celkom jasný. Má obmedzenú slovnú zásobu a často používa nesprávne jazykové prostriedky, čo značne sťažuje porozumenie. Závažné jazykové nedostatky narúšajú plynulosť a zrozumiteľnosť prejavu, žiak reaguje len krátkymi odpoveďami na otázky učiteľa. Chybná výslovnosť a intonácia značne ovplyvňujú zrozumiteľnosť prejavu. Prejav je krátky, obsahovo len miestami primeraný, žiak vie čiastočne odpovedať na otázky učiteľa. Slovná zásoba je jednoduchá, ale stále primeraná zadanej téme žiak častejšie používa nesprávne výrazy. Žiak dokáže pomenovať problémy, ale neposkytne návrhy riešenia. Časté gramatické chyby čiastočne ovplyvňujú zrozumiteľnosť prejavu.
* Stupňom 5 – nedostatočný sa žiak klasifikuje, ak na sledovanej úrovni ovládania cudzieho jazyka nie je schopný reagovať na podnet, svoje myšlienky nedokáže vyjadriť ani pomocou učiteľa. Používa nevhodnú slovnú zásobu a závažné chyby bránia porozumeniu. Nie je schopný vyjadriť sa samostatne a súvislo. Zlá výslovnosť a intonácia celkom narúšajú zrozumiteľnosť prejavu. Prejav je veľmi krátky, výpovede sú väčšinou nezrozumiteľné, žiak nevie odpovedať na otázky. Neadekvátna a chýbajúca slovná zásoba bráni porozumeniu. Žiak nevie rozoznať základné aspekty, na ktoré má reagovať. Množstvo gramatických chýb znemožňuje porozumenie.