**UČEBNÉ OSNOVY**

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov predmetu** | | **ANGLICKÝ JAZYK**  **Sekunda** | | | | | |
| **Časový rozsah výučby** | |  | | | | | |
|  | Ročník | 1. | 2. | 3. | 4. | Spolu |
|  | Štátny vzdelávací program | 4 | 4 | – | – | – |
|  | Školský vzdelávací program | - | - | – | – | – |
|  | SPOLU | 4 | 4 | – | – | – |
| **Kód a názov odboru štúdia** | | 7902 500 gymnázium | | | | | |
| **Stupeň vzdelania** | | nižšie sekundárne vzdelanie ISCED 2 | | | | | |
| **Forma štúdia** | | Denná | | | | | |
| **Dĺžka štúdia** | | Osemročná | | | | | |
| **Vyučovací jazyk** | | slovenský jazyk | | | | | |

**CHARAKTERISTIKA PREDMETU**

Jazyk je nástrojom myslenia a komunikácie medzi ľuďmi, zdroj osobného a kultúrneho obohatenia a predpokladom pre ďalšie vzdelávanie a profesionálnu realizáciu. Je tiež prostriedkom na vyjadrenie citov a pocitov. Cudzí jazyk prispieva k rozvoju kľúčových kompetencií tak, aby jazyková príprava žiakov efektívne zodpovedala požiadavkám moderného európskeho občana. Cieľom predmetu je osvojovanie si jazykových znalostí a rečových schopností vedúcich k účinnej komunikácii v cudzom jazyku. Predmet smeruje k tomu, aby boli žiaci schopní čítať s porozumením primerané texty, porozumieť ústnemu podaniu na úrovni osvojených znalostí, dorozumieť sa v bežných životných situáciách a hovoriť o jednotlivých témach. Ďalej má prehlbovať poznanie kultúry anglofónneho sveta, viesť k pochopeniu, rešpektu a k tolerancii odlišných kultúrnych hodnôt iných národov.

Učivo v triede sekunda je zamerané na osvojenie si 4 komunikačných zručností na základnej úrovni: čítanie, počúvanie, ústny prejav a písomný prejav tak, že žiak porozumie známym každodenným výrazom a najzákladnejším frázam, dohovorí sa jednoduchým spôsobom a dokáže opísať osoby, veci a javy. Žiaci sekundy si taktiež osvoja základy gramatických štruktúr a najnevyhnutnejšiu slovnú zásobu k  vybraným konverzačným témam. Jedným z cieľov nášho programu je potreba motivovať žiakov tak, aby sa natoľko zorientovali v anglickom jazyku, aby učenie jazyka chápali ako celoživotný proces a umožnili žiakom vytvoriť si pozitívny vzťah k učeniu sa cudzieho jazyka.

Vyučovanie anglického jazyka v triede sekunda je realizované so 4 hodinovou týždennou dotáciou, pričom z toho 1 hodina je určená ako rozširujúca. Pre malý počet žiakov v danej triede sa žiaci nedelia do skupín. Vyučovanie prebieha podľa možností v odbornej jazykovej učebni, najčastejšie však v bežnej triede, prípadne v polyfunkčnej učebni s e- beamovou tabuľou alebo v počítačovej miestnosti.

Anglický jazyk pri výučbe využíva aj poznatky z iných vyučovacích predmetov, ako napr. ITK- písanie textov vo WORDe , príprava prezentácií v PowerPointe, vyhľadávanie informácií na web stránkach; z geografie- reálie o anglicky hovoriacich krajinách; z HUV- počúvanie a spev piesní; z VV- kreslenie, nalepovanie, vystrihovanie, koláž; z ETV- základy slušného správania a etikety; zo SLJ- preklad, štylistika a porovnávanie anglického jazyka s rodným jazykom. Do výučby sú zaradené poznatky z prierezových tém, ako Mediálna výchova, Multikultúrna výchova, Osobnostný rozvoj, Environmentálna výchova, Ochrana života a zdravia a Tvorba projektu a prezentačné zručnosti.

**CIELE VYUČOVACIEHO PROCESU**

Primárnym cieľom vyučovania cudzích jazykov je podpora vzájomného porozumenia medzi ľuďmi rôznych krajín a umožnenie komunikácie s nimi. Anglický jazyk má najvyššie špecifické postavenie ako internacionálny úradný jazyk v obchode, technike, cestovnom ruchu, vede, diplomacii, ako aj v mnohých iných oblastiach ľudských aktivít. Vyučovanie anglického jazyka má teda poskytnúť pevný základ na úspešné uplatnenie sa žiakov v osobnom živote a v profesii.

Špecifikácia cieľov:

* umožniť žiakom vytvoriť si pozitívny vzťah k učeniu sa cudzieho jazyka
* naučiť žiakov komunikovať na základnej úrovni
* vytvoriť žiakom pevný základ potrebný na splnenie náročnejších úloh v ďalšej časti vzdelávacieho procesu

Špecifikácia cieľov zahrňuje: počúvanie, ústny prejav (hovorenie), čítanie, písomný prejav (prácu so slovnou zásobou a slohotvorné činnosti- práca s projektom).

Počúvanie

Je potrebné osobitne zdôrazniť starostlivý rozvoj posluchových zručností. Žiaci majú byť schopní:

* porozumieť inštrukcie v angličtine
* zachytiť zmysel inštrukcií, i keď nerozumejú každé slovo v cieľovom jazyku
* rozumieť hovoriacemu v miestnosti a hlasu z magnetofónovej pásky za predpokladu, že prejav je jasný
* prijať angličtinu ako jazyk inštrukcií na hodinách
* naučiť sa zachytiť jazykový prejav ako celok, bez nutnosti porozumieť každé slovo
* dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a konkrétneho okolia

V tomto ročníku je potrebné zdôrazniť prípravu nielen citlivého ucha na správnu výslovnosť jednotlivých slov, ale aj na rytmus, prízvuk a na intonáciu súvislej výpovede.

Schopnosť vyrovnať sa s určitým stupňom neistoty vo vnímaní jazykového prejavu je dôležitá zručnosť v prvých fázach učenia sa cudzieho jazyka. V tomto období nemožno očakávať od žiakov, že porozumejú rýchlu hovorovú reč, hoci by už mali byť schopní zachytiť špecifickú informáciu aj takýchto prejavov.

Ústny prejav

Počas sekundy majú žiaci komunikovať v cieľovom jazyku prostredníctvom ustálených fráz a konverzačných zvratov. Má sa im dať možnosť vypočuť si slová a slovné spojenia veľakrát predtým, ako ich budú sami používať. Postupne sa má ich schopnosť hovoriť rozšíriť a prehĺbiť natoľko, že žiakom umožní komunikovať nezávislejšie a tvorivejšie.

Majú v obmedzenej miere:

* byť schopní uviesť a zistiť osobné údaje, diskutovať o záujmoch
* vedieť sa spýtať/opísať známe aktivity, dennú činnosť a predmet svojich záujmov vo svojom živote (narodeniny, prázdniny atď.)
* dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď
* dokáže klásť a odpovedať na jednoduché otázky
* používať jednoduché zdvorilostné formulácie
* rozumie otázkam a pokynom, jednoduchému opisu cesty, vie požiadať a oznámiť
* majú byť schopní konverzovať o bežných témach svojho života /denný program, rodina, škola, priatelia, voľný čas, záujmy/

na základnej úrovni

Žiaci sa majú tiež naučiť jazyk každodenných transakcií, napr. nákupy, časové údaje, smerová orientácia.

Čítanie

Od začiatku programu žiaci majú byť vedení k nácviku čítania zisťujúceho hlavnú myšlienku, čítania zisťujúceho špecifickú informáciu aj k intenzívnemu podrobnému čítaniu. Mali by sa stretnúť s rôznymi typmi textov napr. poviedok, listov, kníh atď. Majú porozumieť jasné jednoduché texty o vhodných témach a v štýle primeranom ich veku a záujmom.

Učiaci dokáže:

* rozumieť známym menám, názvom, slovám a veľmi jednoduchým vetám
* rozoznať základné slovné spojenia v jednoduchých oznamoch
* dokáže si pri jednoduchšom informačnom materiály urobiť predstavu o obsahu
* rozumieť krátkemu jednoduchému písomnému popisu cesty

Písomný prejav

V sekunde majú žiaci byť:

* vedení k produkcii súvislých textov /nielen izolovaných viet/
* schopní vyjadriť svoje myšlienky v samostatnom súvislom písomnom prejave
* schopní napísať krátky osobný list alebo pohľadnicu
* schopní vyplniť jednoduché registračné formuláre
* schopní napísať jednoduché slovné spojenia a vety o sebe a iných ľuďoch
* schopní vyžiadať informácie

Pri vyučovaní cudzieho jazyka je veľmi dôležité využívanie projektovej práce, ktorá tvorí základ našej hlavnej učebnice. Poskytuje žiakom možnosť jednoducho a tvorivo vyjadriť svoje myšlienky a názory a predovšetkým umožňuje činnostné vyučovanie. Podporuje všestranný rozvoj osobnosti, učí žiakov spolupracovať i pracovať samostatne, preberá zodpovednosť za všetky výsledky svojej práce. Projekty poskytujú príležitosť na uplatnenie širokých medzipredmetových vzťahov.

**VÝCHOVNÉ A VZDELÁVACIE STRATÉGIE**

Vyučujúci využíva vybrané formy a metódy práce k tomu, aby žiak dosiahol požadované kompetencie.

Kompetencie k učeniu:

* žiaci vyberajú a využívajú vhodné spôsoby a metódy pre efektívne učenie
* využívajú vedomosti v situáciách, v ktorých čelia novým jazykovým situáciám
* poznávajú zmysel a cieľ učenia v jazykových situáciách s ohľadom na vplyv spoločenských podmienok
* podieľajú sa na získavaní novej skúsenosti a využívajú schopnosť jej začlenenia do systému existujúcich jazykových a všeobecných znalostí
* zamýšľajú sa nad vlastnými komunikačnými potrebami pri objavovaní rozdielov a  odlišností na základe jazykového citu a komunikačného povedomia

Postup: Učiteľ vhodne motivuje žiakov k využívaniu odhodlanosti a schopnosti v komunikačných situáciách,

zadáva také úlohy a postupy, pri ktorých žiaci sami vyhľadávajú informácie a kombinujú ich,

vedie žiakov k overovaniu výsledkov,

vedie žiaka k vnímaniu a používaniu cudzieho jazyka ako mnohotvárneho prostriedku k spracovaniu a následnému

podávaniu informácií, vedomostí a zážitkov získaných z interakcie so svetom a so sebou samým, k vyjadreniu

vlastných potrieb a k prezentácii názorov i samostatného riešenia problémov.

Kompetencie k riešeniu problémov

* žiaci vnímajú najrôznejšie problémové situácie s jazykom používaným odlišnými kultúrami
* nové vedomosti používajú k modifikácii a k reštrukturalizácii predošlých vedomostí, samostatne potom riešia problémy za

pomoci vhodných spôsobov riešenia

* myslia kriticky s ohľadom na situáciu a obmedzenia, za ktorých komunikácia prebieha

Postup: Učiteľ umožňuje voľný prístup k informačným zdrojom,

vytvára také jazykové situácie, v ktorých si žiaci potrebu riešiť problémy uvedomujú, prijímajú ich a dokážu ich riešiť,

zadáva úlohy, ktoré kladú dôraz na samostatné vyhľadávanie a zhromažďovanie informácií z rôznych zdrojov,

podporuje využitie IKT vo výučbe, a to vyhľadávanie informácií na Internete, precvičovanie učiva na cvičeniach,

riešenie testov, počúvanie piesní a čítanie krátkych zábavných textov.

Kompetencie komunikatívne

* žiaci komunikujú na základe osvojených jednoduchých hovorových a frazeologických štruktúr v bežných situáciách každodenného života
* žiaci v skutočných a simulovaných rozhovoroch preukazujú schopnosti tým, že reagujú, nadväzujú a udržujú kontakt primerane k svojmu veku

Postup: Učiteľ navodzuje komunikačné situácie zodpovedajúce záujmom, vedomostiam, skúsenostiam žiakov,

precvičuje nielen pohotové, ale i správne reakcie v daných situáciách.

Kompetencie sociálne a personálne

* žiaci pracujú v skupinách
* sú schopní sebakontroly
* rešpektujú názory ostatných

Postup: Učiteľ motivuje žiakov k argumentácii,

vedie žiakov k sebahodnoteniu podľa vymedzených kritérií,

vedie žiakov k vnímaniu vlastného pokroku,

pobáda žiakov k aktívnej diskusii a k obhájeniu vlastného stanoviska adekvátnou argumentáciou,

vedie žiaka k zvládaniu základných pravidiel medziľudskej komunikácie a ich rešpektovanie, cvičenia určené pre

ústnu komunikáciu obmieňa tak, aby si žiaci precvičili rôzne spôsoby komunikácie.

Kompetencie občianske

* žiaci rešpektujú názory ostatných
* žiaci sa vedia zodpovedne rozhodnúť podľa danej situácie

Postup : Učiteľ vedie žiakov k prezentácii ich myšlienok a názorov,

vedie žiakov k vzájomnému počúvaniu sa,

vedie žiakov k diskusii,

nabáda žiakov, aby sa nebáli spýtať, keď niečomu nerozumeli, aby sa nehanbili za prípadné chyby a tolerovali

postupy druhých,

zadávaním skupinovej práce podporuje komunikáciu medzi žiakmi a ich vzájomnú spoluprácu a vedie ich

k zodpovednosti za plnenie úloh v rámci pracovnej skupiny,

nabáda žiakov k pozitívnemu vnímaniu iných kultúrnych, etických a duševných hodnôt ľudí žijúcich v odlišnom

jazykovom prostredí.

**STRATÉGIA VYUČOVANIA**

Pri vyučovaní anglického jazyka v príme sa používajú rôzne metódy a formy práce ako prostriedky motivácie a usmernenia žiakov, s ohľadom na vek prevládajú jednoduché metódy s princípom názornosti.

Z relevantných metód použijeme:

Podľa zdroja poznania: Slovné metódy: výklad, vysvetľovanie, rozhovor, diskusia a dramatizácia

Písomné metódy: písomné práce-( písanie pohľadnice, listu, opis) a práca s textom- dopĺňanie chýbajúcich

informácií, spájanie, výber z možností

Demonštračné metódy

Praktické metódy- nácvik zručností

Podľa miery samostatnosti žiaka: Oznamovacie

Problémové

Tvorivé

Podľa fázy vyučovacieho procesu: Motivačné: rozcvička, rolová hra

Fixačné: opakovanie učiva, súťaž

Expozičné: projekt

Diagnostické: test

Podľa spôsobu interakcie: Frontálne- skúšanie

Dialogické- rozhovory

Skupinové- tvorba plagátu

Individuálne- opis, riešenie úloh a cvičení

**UČEBNÉ ZDROJE**

Zdrojom informácií pre žiakov sú učebnice, odborná literatúra, časopisy, slovníky, príručky, mapy, video a DVD nahrávky, magnetofónové kazety, obrazový materiál, pexesá, hry, CD ROM nosiče, internetové stránky, e-beam tabuľa.

Konkrétne pre tento ročník používame tieto zdroje z uvedenej prílohy:

|  |  |  |  |  |  |  |
| --- | --- | --- | --- | --- | --- | --- |
| B. Wetz, D. Pye | English Plus 1 – Student´s Book  Workbook  Teacher´s Book  + CD | | | Oxford University Press, 2010 |  | |
| M.Andričík, J. Gresty | | Anglicko-slovenský a slovensko-anglický slovník | | Pezolt PVD, 2005 | |
| E.Haraksimová, R.Mokrá, D.Smrčinová | | Anglicko-slovenský a slovensko-anglický slovník | | Ottovo nakladatelství | |
| Busy Bee – Obrázkové karty | | | Juvenia Education Studio, 2005 | | |
| Časopis Hello | | |  | | |

**OBSAH VZDELÁVANIA**

**Sekunda Celkový počet hodín: 4 hodiny týždenne, 132 hodín ročne**

|  |  |  |  |  |
| --- | --- | --- | --- | --- |
| Tematický celok | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **I. Výživa a zdravie**  **12 hodín**  **II. Obchod a služby**  **11 hodín**  **III. Mládež a jej svet**  **13 hodín**  **IV. Krajiny, mestá a miesta**  **12 hodín**  **V. Človek a spoločnosť, komunikácia**  **11 hodín**  **VI. Vzory a ideály**  **12 hodín**  **VII. Ľudské telo, starostlivosť o zdravie**  **13 hodín**  **VIII. Veda a technika v službách ľudstva**  **12 hodín**  **IX. Krajina, ktorej jazyk sa učím**  **13 hodín**  **X. Odievanie a móda**  **11 hodín**  **XI. Profesia a pracovný život**  **12 hodín** | Stravovacie návyky  Mäso a mäsové výrobky  Zelenina a ovocie  Nápoje  Nákupné zariadenia  Nakupovanie  Prierezové témy : Tvorba projektu, schopnosť prezentovať svoje názory  Aktivity mládeže  Vzťahy medzi rovesníkmi  Generačné vzťahy  Krajiny a svetadiely  Moja krajina a moje mesto  Prierezové témy : Multikultúrna výchova – spoznávanie iných kultúr, upevňovanie tolerancie  Jazyk - dorozumievací prostriedok  Formy komunikácie  Prierezové témy : Environmentálna výchova – ochrana prostredia, v ktorom žijeme  Človek, jeho vzory a ideály  Pozitívne a negatívne vzory  Ľudské telo  Fyzické charakteristiky  Prierezové témy : Osobnostný rozvoj, formovať vzťah žiakov k ochrane svojho zdravia a zdravia iných ľudí, posilňovať odolnosť organizmu voči nepriaznivým vplyvom  Technické vynálezy  Vedecký pokrok  Geografické údaje  Turistické miesta a kultúrne pamiatky  Základné druhy oblečenia  Odevné doplnky  Finančná gramotnosť – rozumné nakladanie s finančnými prostriedkami, využitie zliav  Zamestnania  Výber profesie | Časové výrazy  Kvíz  Čítanie s porozumením  CAN / CAN´T  Počúvanie s porozumením – JEDLO A NÁPOJE  **Slovná zásoba:** jedlá,  nápoje, zelenina, ovocie, druhy mäsa  Počítateľné a nepočítateľné pod. mená  Člen určitý – neurčitý  **Slovná zásoba:** druhy  obchodov, tovar  Vyjadrenie a odmietnutie pozvania  Písanie e-mailu  Číslovky do 100  Projekt  Test  **Slovná zásoba:** činnosti na voľný čas,  členovia rodiny  **Slovná zásoba:** názvy krajín a svetadielov, časti mesta  Povolania  Kvíz mien  Čítanie s porozumením  WAS/WERE  THERE WAS / THERE WERE  **Slovná zásoba:** slovesá hovorenia, nové formy komuniká-  cie, názvy jazykov  Počúvanie s porozumením  Minulý jednoduchý čas – pravidelné a nepravidelné slovesá  Časové výrazy pre minulosť  Konverzácia – víkend  Písomný prejav – obľúbené mesto  Test  **Slovná zásoba:** kladné  vlastnosti, hrdinovia filmov a kníh  Vyjadrenie názoru  Hra  Čítanie s porozumením  Minulý jednoduchý čas – pravidelné a nepravidelné slovesá  Počúvanie s porozumením – charakteristika ľudí  Minulý jednoduchý čas – otázky  Konverzácia o minulých udalostiach  Písomný prejav – slávny športovec  ALSO  Test  **Slovná zásoba** : časti ľudského tela, choroby, opis ľudí  Imperatív  Kvíz  Čítanie s porozumením  GOING TO  Počúvanie s porozumením  **Slovná zásoba:** vynálezy, domáce spotrebiče  Konverzácia – návrhy  Písomný prejav – blog  SO  Test  **Slovná zásoba:** anglicky hovoriace krajiny, mestá, známe  destinácie  **Slovná zásoba:** druhy oblečenia, cestovné vybavenie, počasie  **Slovná zásoba:** práca  duševná a manuálna,  povolania | Vybrať si z ponúknutých možností  Vedieť si vyžiadať informácie  Vymieňať si názory, komunikovať s niekým  Ponúknuť a reagovať na ponuku  Vyjadriť svoju vôľu  Vypočuť a podať informácie  Vyjadriť návrhy  Vyjadriť očakávania a reagovať na ne  Dokázať vyjadriť schopnosti pomocou CAN / CAN´T  Vedieť napísať e-mail  Vybrať si z ponúknutých možností  Vedieť si vyžiadať informácie  Dokázať reagovať v minulom čase  Dokázať vyjadriť svoj názor  Reagovať na príbeh alebo udalosť  Vedieť vyjadriť názor na svoje budúce povolanie  Vyjadriť jednoduché spojenia o činnostiach počas víkendu  Ovládať základné pravidelné slovesá  Vybrať si z ponúknutých možností  Dokázať vyjadriť svoj názor- názor, súhlas, nesúhlas  Dokázať komunikovať v minulom čase  Vypočuť si a podať informácie- začleniť informáciu, dokázať zachytiť správne informácie  Vymieňať si názory  Dokázať opísať ľudí  Pýtať sa na udalosti uskutočnené v minulosti  Vypočuť si a podať informácie  Vedieť reagovať na niečo, čo sa má udiať v budúcnosti  Ponúknuť a reagovať na ponuku- vedieť si vyžiadať informácie  Vyjadriť svoju vôľu- dokázať vyjadriť svoje plány pomocou väzby going to, dokázať sa pýtať na plány iných, vyjadriť svoje plány  Vyjadriť svoju vôľu- dokázať vyjadriť zámer pomocou väzby will/won´t  Vyjadriť svoje návrhy  Vypočuť si a podať informácie  Vybrať si z ponúkaných možností  Stanoviť, oznámiť a prijať pravidlá alebo povinnosti | PH: Ústne skúšanie  Ústna pochvala  5 minútovka- slovná zásoba  VH: test, projekt  PH: Ústne skúšanie  Ústna pochvala  5 minútovka- slovná zásoba  VH: test  PH: Ústne skúšanie  Ústna pochvala  5 minútovka- slovná zásoba  VH: test  -  PH: Ústne skúšanie  Ústna pochvala  5 minútovka- slovná zásoba  VH: test |