Konfliktná situácia vzniknutá pri turistickej vychádzke na Dreveníku pri Spišskom hrade.

V čase, keď som pracoval ako učiteľ na základnej škole som v rámci iných aktivít podnikol niekoľko turistických vychádzok po našom okolí. Jedna z nich smerovala na Spišský hrad, kde sa konala akcia pre deti. Akcia skončila skôr ako sme predpokladali, tak ma napadlo navštíviť i neďalekú oblasť zvanú Dreveník. Táto oblasť je obľúbeným turistickým miestom. Cesta k nemu nebola dlhá a spočiatku i pokojná, no po čase sa začínali ozývať hlasy typu : načo tu ideme ?, kedy tam budeme? a podobné. Dostali sme sa do rázcestia, kde menšia skupina začala protestovať a chceli s a vrátiť. Bolo potrebné sa rozhodnúť, či sa vrátime alebo pôjdeme ďalej po značke. Rozhodli sme sa pokračovať, no napätie v skupine sa zvyšovalo. Pred nami sa otvorila krásna scenéria, ktorá na chvíľku stlmila negatívne emócie. Po čase sa vyskytol ďalší problém, jeden z účastníkov strácal naše tempo a náš náskok pred ním sa zväčšoval. Rozhodol som, že ho za jednou skalou počkáme. Situácia sa stupňovala, keďže nás ešte tlačil čas, bolo potrebné stihnúť spoj, aby sme sa nevrátili domov za tmy. Vrátil som sa a povzbudením i nosením tašky som mu pomohol ísť ďalej. Terén sa sťažoval a pri jednom neveľkom zosúvaní si jedna žiačka poranila členok. Netušil som o aký druh zranenia ide, ale podľa dotyku som usúdil, že nič vážne. No reakcia niektorých žiakov bola skôr panická, ukázali sa slzy a rezignácia. Neváhal som ani chvíľu, nechal som ich oddýchnuť a šiel hľadať najkratšiu cestu na železničnú stanicu. Podarilo sa mi to za krátky čas, vrátil sa s dobrou správou. Zranenej žiačke sme pomohli vstať a vybrali sa domov. Keď žiaci videli hlavnú cestu a pred nami železničnú stanicu, nálada sa vrátila. Nakoniec ani úraz nebol vážny a nebol potrebný ani lekár.