Plán vyučovacej hodiny

Meno: Jana Tomašková

Dátum: 24.3.2022

Trieda: 2.A

Téma: Diskusia (diskusný príspevok), debata, polemika

Pomôcky: učebnica, interaktívna tabuľa, PPT prezentácia s obrázkami

Metódy: rozhovor, riešenie problému,

**Ciele vyučovacej hodiny**

Výchovno-vzdelávací cieľ (kognitívny): rozlíšiť dialogické jazykové prejavy rečníckeho štýlu: diskusiu, debatu, polemiku, oboznámiť sa s témou a kritériami hodnotenia budúcej školskej písomnej práce- diskusným príspevkom

Psychomotorický cieľ: vnímanie a pochopenie textu, spätná väzba, súbor zručností realizovaných efektívne

Afektívny cieľ: prejav aktivity žiaka, záujem žiaka o učivo, prejavenie negatívnej alebo pozítivnej reakcie, spolupráca, podanie vlastného argumentu, rozvoj osobnosti

Medzipredmetové vzťahy: umenie a kultúra, geografia

**Priebeh hodiny:**

**Organizačná časť hodiny:** Pozdrav, zápis do triednej knihy

Oboznámenie sa s témou hodiny- dialogické jazykové prejavy vo verejnej ústnej komunikácii- diskusia, polemika, debata + osobitný žáner (téme školskej písomnej práce): diskusný príspevok (2 minúty)

**Motivačná fáza:**

-dočítanie kladných/záporných vlastností spolužiaka (asertívne vyjadrovanie) + reakcia: súhlas/nesúhlas spolužiaka

-Asertívne vyjadrovanie- aký druh komunikácie, čo má mať človek na pamäti, aby komunikoval správne (asertívne)? (6 minút)

**Hlavná časť hodiny:**

-pasívna + agresívna komunikácia (dokončenie, uč. str. 244)

-Nová téma: PPT prezentácia + poznámky do zošitov, v knihe na str. 247- dočítať aj tieto informácie

-pri diskusii- video: [**https://www.youtube.com/watch?v=j83G8f0h8-A**](https://www.youtube.com/watch?v=j83G8f0h8-A)

-všímať si: vstup moderátora- ako privítal hostí, ich predstavenie, oboznámenie s témou, ako hostí vyzve k prejavu (cca do 4:20), hostia- nadviazanie na tému, diskusné príspevky, vstup moderátora- záver- 54:30, spýtať sa na znaky nesprávneho príkladu diskusie (čo by nebolo dodržané) (25 minút)

**Fixačná fáza:** diskusia: školský výlet- nechať pár minút na prípravu

2. A sa má dňa 1.4. 2022 zúčastniť školského výletu v meste Liptovský Mikuláš. Na prepravu zvolila školský autobus- odchod z Gelnice je naplánovaný o 17:00. Za výlet zodpovedná osoba, resp. učiteľka sa rozhodla, že pre študentov vybaví ubytovanie na 1 noc vrátane stravovania. Študenti bez dozoru nesmú opúšťať areál, kde sú ubytovaní. Ráno sa bude vstávať skoro, už o šiestej hodine. Dúfa, že za necelé 2 dni stihne so študentmi navštíviť ZOO, aquapark, mestské múzeum aj kino. Vyjadrite svoje argumenty, či už za alebo proti, navrhnite možné zmeny v organizácii výletu.

-záverom je zhrnutie diskusie, vyvodenie záverov (10 minút)

-d.ú.- dokončenie prípravy

**Záver a diagnostická fáza**: Aký je rozdiel medzi diskusiou, debatou a polemikou? Čo je diskusný príspevok?

(2 minúty)