**Zásady streľby**

**- Zásady presnej a bezpečnej streľby -**

Takže na úvod si povedzme niečo o základoch presnej streľby (tj. o správnych postojoch, mierení dýchaní a spúšťaní.) Aby bol presný zásah pravidlom, a nie náhodou, musí strelec vedieť:

***Zaujať správny postoj*** – či už v ľahu, v kľaku, alebo v [**stoji**](http://vzduchovky.org/?page_id=188)

Každá z polôh ma viacero variant, strelec by si mal vybrať z každej vybrať (resp. nájsť) tú, na ktorú má najlepšie fyzické preddispozície, tj. je mu najprirodzenejšia. V zásade platí, že akýkoľvek neprirodzený, násilný postoj je nesprávny, taktiež je potrebné sa vyvarovať kŕčovitému zvieraniu zbrane za cieľom jej „ustálenia.“

***Vedieť mieriť*** – zaostrovať zrak na mieridlá, nie na terč, správne ustáliť zbraň a nedocieľovať dlhšie než zhruba 5 sekúnd – zrak a svaly sa potom unavia a výsledkom je ešte horšia rana. Taktiež je nutné vedieť vhodne zaostriť zrak (pri streľne cez mechanické mieridlá).

|  |
| --- |
| vľavo – zrak zaostrený na cieľnik (nesprávne), v strede – zrak zaostrený na terč (nesprávne), vpravo – zrak zaostrený na mušku (správne) |
|  |

***Ovládať dych*** – medzi výstrelmi dýchať kľudne, predtým, než začnete mieriť, sa zo dvakrát hlbšie nadýchnite a vzdýchnite – prekysličíte si organizmus, a následne, pri jemnom docieľovaní prirodzene vydýchnuť a zadržať dych.

***Ovládať spúšťanie*** (stlačenie spúšte) – pri mierení položiť asi polovicu z posledného článoku ukazováku na spúšť, pričom sa jej len dotýka (neposobí tlakom!). Až pri jemnom docieľovaní začneme stláčať spúšť, pričom tlak by mal pozvolna narastať a smerovať kolmo dozadu. Spúšťanie by nemalo trvať dlhšie než 2-3 sekundy a mali by sme zapájať len nevyhnutné svalové partie (predídeme tak strhávaniu spúšte.)

Každý začínajúci strelec hoci aj zo vzduchovej zbrane **musí** ovládať zásady bezpečnej manipulácie so zbraňou – stlačenie spúšte nie je možné vrátiť späť a aj vzduchová puška o výkone 15, či 7,5 joulov je zbraň, ktorá môže spôsobiť zranenie (od [diabolky](http://www.pazba.sk/pazba/eshop/22-1-Strelivo/5-2-Diabolo) zarytej 2 centimetre v stehne, cez vystrelené oko až po (teoreticky) zranenie smrteľné.)

Ak so zbraňou manipulujeme, **na činnosť sa plne sústredíme** – samozrejme, nesmieme byť pod vplyvom alkoholu a drog. Ak ste rozrušený, uvedomte si, že idete narábať so zbraňou a ukludnite sa.

**So zbraňou manipulujte vždy ako s nabitou**. NIKDY nemierte na iné osoby. Zbraňou mierte len do cielovej plochy alebo do bezpečného priestoru (napr. zem.) Vždy, keď zbraň beriete do rúk, presvedčte sa o jej stave.

**Ak zbraň odkladáte**, uistite sa, že nie je nabitá. Skontrolujte pre istotu nábojovú komoru / zásobník. **Zbraň a** [**strelivo**](http://www.pazba.sk/pazba/eshop/22-1-Strelivo)skladujte pod zámkom, každé **na oddelenom mieste** – je to minimum, ktoré môže zabrániť tragédii (napr. pre dieťa je obyčajný zámok na púzdre a schované strelivo neprekonateľnou prekážkou.)

|  |
| --- |
| [bezpečné odkladanie zbrane](http://www.pazba.sk/pazba/eshop/2-1-Puzdra-brasne-kufre) a zodpovedná manipulácia s ňou = eliminácia rizika “náhodného” výstrelu… |
|  |