**SJL č.5 - čítanie s porozumením**

Liečim, liečiš, liečime Liečiteľstvu sa ľudia venovali od nepamäti. Ľudové liečiteľky

ovládali silu liečivých rastlín a ich účinkami pomáhali ľuďom zbaviť sa ťažkostí. V

stredoveku sa herbár chápal ako kniha o liečivých rastlinách a zaoberal sa popisom

rastlín a ich liečivými účinkami. Stredoveké herbáre prinášali množstvo informácií o

účinkoch bylín, ich príprave a použití v liečiteľstve ľudí i zvierat. Mali vysokú odbornú

úroveň a v meštiackych domácnostiach sa používali ako praktické príručky k liečeniu či

vareniu. Najstarším herbárom vo fondoch Slovenskej národnej knižnice (SNK) je herbár,

ktorý bol vytlačený v roku 1485. Slúžil ako encyklopédia všetkých vedomostí o

rastlinách, ale aj zvieratách a mineráloch a ich využití v lekárstve. K najvýznamnejším

herbárom v SNK patrí aj Herbarius z roku 1486, ktorý je zaujímavý tým, že pri

jednotlivých rastlinách sú ich rukopisné názvy v bosniančine, niektoré aj v slovenčine

alebo inom slovanskom jazyku. SNK ukrýva aj viac ako 410-stranový herbár od otca

botaniky a lekára H. Bocka zo 16. storočia. Obsahuje 477 ilustrácií rastlín, ako aj

zoznam bylín, ovocia a stromov v latinčine a gréčtine. Dielo obsahuje aj register chorôb

v nemčine. (http://dikda.eu/liecim-liecis-liecime/upravené)

Otázka č.1: **Ktoré z tvrdení vyplýva z textu ukážky?** (1 bod)

a) V najstaršom herbári vo fondoch SNK sú názvy rastlín v nemčine.

b) Herbár z roku 1485 obsahuje aj register chorôb v nemčine.

c) H. Bocka bol synom významného lekára a otcom botaniky.

d) V stredoveku herbáre prinášali informácie o účinkoch bylín.

Otázka č.2: **Ktoré z tvrdení nevyplýva z textu ukážky?** (1 bod)

a) Ľudové liečiteľky účinkami liečivých rastlín pomáhali ľuďom zbaviť sa ťažkostí.

b) V meštiackych domácnostiach sa herbáre používali iba ako praktické príručky k

liečeniu.

c) Herbár od otca botaniky obsahuje aj zoznam bylín, ovocia a stromov v latinčine a

gréčtine.

d) V stredoveku sa herbár zaoberal popisom rastlín a ich liečivými účinkami.

Otázka č.3: **Zakrúžkuj správne tvrdenie.** (1 bod)

a) Ľudové liečiteľky mali vysokú odbornú úroveň.

b) Herbarius si môžu prečítať aj Slováci.

c) Herbarius obsahuje aj register chorôb.

d) Herbarius je najstarší herbár vo fondoch SNK.

Otázka č.4: **Najstarší herbár vo fondoch SNK neslúžil ako:** (1 bod)

a) ako encyklopédia všetkých vedomostí o rastlinách

b) ako encyklopédia vedomostí o zvieratách

c) ako encyklopédia ilustrácií liečivých rastlín

d) ako encyklopédia vedomostí o mineráloch

Otázka č.5: **Z textu ukážky vyplýva, že:** (1 bod)

a) stredoveké herbáre pomáhali ľuďom zbaviť sa ťažkostí i chorôb v nemčine

b) herbár lekára zo 16. storočia obsahuje v latinčine a gréčtine zoznam ťažkostí v

lekárstve

c) herbár, ktorý bol vytlačený v roku 1485, ukrýva zoznam a silu liečivých rastlín

d) v Bockovom herbári nájdeme ilustrácie rastlín, zoznam bylín, ovocia a stromov

Otázka č.6: **Ktoré tvrdenie neplatí o stredovekých**

**herbároch?**

(1 bod)

a) Prinášali množstvo informácií o použití praktických príručiek v meštiackych

domácnostiach

b) Prinášali množstvo informácií o účinkoch, príprave a použití bylín v liečiteľstve ľudí i

zvierat

c) Používali sa ako praktické príručky k liečeniu či vareniu v meštiackych

domácnostiach

d) Mali vysokú odbornú úroveň a prinášali aj informácie o použití bylín v liečiteľstve

ľudí i zvierat

Otázka č.7: **Z textu ukážky vyplýva, že v stredoveku mali**

**vysokú odbornú úroveň:**(1 bod)

a) príručky

b) herbáre

c) liečitelia

d) domácnosti

**Vyhodnotenie – SJL č.5**

1) d

2) b

3) b

4) c

5) d

6) a

7) b