**SJL 9 OPAKUJEME pred T-9 (PL13)**

Meno:.................................................................................Body: .......................Známka: ...

***TEXT* Prečo je marec mesiac knihy?**

Marec je mesiac knihy od roku 1955, kedy ho v bývalom Československu vyhlásili na počesť Mateja Hrebendu (10. 3. 1796 – 16. 3. 1880) – popredného rozširovateľa slovenských a českých kníh. Od útleho detstva začal strácať zrak a v pätnástich rokoch už nemohol čítať a písať ani vo dne. Hoci bol slepý, to mu nebránilo venovať sa zbieraniu kníh a ich zachraňovaniu. Slovenské i české knihy predával nielen po celom [Slovensku](http://sk.wikipedia.org/wiki/Slovensko), ale prechodil aj Prahu, Viedeň, Pešť a Dolnú zem. Vydavatelia mu predávali knihy a on ich spájal nielen s predajom. Poúčal nimi ľudí, šíril kultúru a osvetu. Mnohí ľudia pokladali čítanie kníh za nepotrebnú vec a podľa obyčajných ľudí čítanie kníh bolo určené jedine vzdelancom. Proti tomuto názoru, tejto zaostalosti viedol neúprosný boj. Rozširovaním kalendárov medzi pospolitým slovenským ľudom sa zaslúžil aj o to, že aj chudobní a nevzdelaní ľudia spoznávali knižnú kultúru. Zároveň zbieral i ľudové piesne, ktoré sa dostali do zbierok Jána Kollára a Pavla Dobšinského. Hrebenda na cestách zachraňoval knihy pred pálením, vyhodením či roztrhaním. Zachraňoval pred skazou staré knihy, zasielal ich do škôl alebo popredným vzdelancom. Takto mnoho kníh zachránil a významnou mierou sa pričinil o budovanie knižníc. Časť svojej súkromnej zbierky kníh daroval i Matici slovenskej. <http://www.paradnedarceky.sk/clanky-o-darcekoch/76-darcekykukniham> (upravené)

**1. Ktoré tvrdenie vyplýva z textu?**



a) Matej Hrebenda predával knihy iba po celom Slovensku.

b) Chudobní ľudia zachraňovali knihy pre Mateja Hrebendu.

c) Hrebenda bol aj veľký národný vydavateľ slovenských kníh.

d) Hrebenda v 19. storočí knihami šíril kultúru medzi ľudom.

**2. Z textu nevyplýva, že Matej Hrebenda:**

a) sa narodil aj zomrel v marci b) zachraňoval a zbieral knihy

c) založil marec mesiac knihy d) zbieral i ľudové piesne

**3. Označ pravdivé tvrdenie, ktoré vyplýva z textu.**

a) Pospolitý ľud spoznával knižnú kultúru aj prostredníctvom kalendárov.

b) Vydavatelia predávali knihy nielen na Slovensku, ale aj v Prahe, vo Viedni a v Pešti.

c) Matej Hrebenda venoval celú svoju zbierku kníh i knižnici Matici slovenskej.

d) Čítanie kníh bolo v 19. storočí pokladané za nepotrebné.

**4. Ktorej činnosti sa venoval Matej Hrebenda?**

a) V školách vybudoval knižnice. b) Staré knihy zachraňoval pred skazou.

c) Spoznával knižnú kultúru vo Viedni. d) Rozširoval knihy od útleho detstva.



**5. Označ nepravdivé tvrdenie.**


a) Marec je mesiac knihy od roku 1955.

b) Hoci bol Hrebenda slepý, zachraňoval knihy.

c) Marec je bývalý mesiac v Československu.

d) Marec je mesiac knihy už 60. rok.

**6. S ktorým názorom Matej Hrebenda nesúhlasil?**



a) Aj chudobní a nevzdelaní ľudia by mali čítať knihy.

b) Knihy by sme nemali trhať, páliť a vyhadzovať.

c) Čítanie kníh je potrebná vec.

d) Čítať knihy by mali iba vzdelaní ľudia.

**7. Ktoré tvrdenie vyplýva z textu?**

a) Hrebenda predával knihy a kalendáre iba pospolitému ľudu.

b) Hrebenda viedol neúprosný boj s pospolitým a zaostalým ľudom.

c) Vďaka Hrebendovi pospolitý slovenský ľud spoznal knižnú kultúru.

d) Pre Dobšinského a Kollára urobil zbierku na vydanie ľudových piesní.

**8. V ktorej vete textu je odpoveď na otázku v nadpise?** a)1. b) 2. c) 3. d) 4.

**9.** *Podľa obyčajných ľudí bolo čítanie kníh určené vzdelancom****.* Napíš, ktorým slovným druhom je podčiarknuté slovo v uvedenej vete. \_\_\_\_\_\_\_\_\_\_\_\_\_\_\_\_\_\_\_\_\_\_\_**

**10.** *V pätnástich \_\_\_\_\_\_ rokoch už nemohol čítať.* **Napíš číslovku vo vete slovom a urči jej druh.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11. Vypíš z poslednej vety združené pomenovanie** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **a nahraď ho iniciálovým slovom** \_\_\_\_\_\_\_\_\_ .

**12. Porušené pravidlo o rytmickom krátení sa nachádza v slove vety v možnosti:**

a) Vo voľnom čase sa žiaci radi stretávajú na športových ihriskách.

b) Peter prišiel na plaváreň s niekým, koho sme ešte nikdy nevideli.

c) Pri vianočnom stromčeku si starkí zaspomínali na svoje mladé časy.

d) Na literatúre sme čítali zaujímavé úryvky z diel mladých prozaikov.

**13. V ktorej vete nie je slovo so slabikotvornou spoluhláskou?**

a) Na koberci som našiel psie chlpy. b) Les zmĺkol pod snehovou perinou.

c) Starý otec znenazdajky stŕpol. d) Z mäkkého dreva vyrobil porisko.

**14. Pomenuj rým a napíš jeho schému.**

b) *Behá dievča hore, dole,  
 bujné vetry prebeháva,  
 cez to šíre, pusté pole  
 s plačom húsky vyvoláva.*

rým: \_\_\_\_\_\_\_\_\_\_\_\_\_\_\_\_\_\_\_

schéma: \_\_\_\_\_\_\_\_\_\_\_\_\_\_\_\_

a) *Čierne krídla rozprestrela*

*nôcka tichá*

*a dom celý v sladkom spánku*

*dávno dýcha.*

rým: \_\_\_\_\_\_\_\_\_\_\_\_\_\_\_\_\_\_\_

schéma: \_\_\_\_\_\_\_\_\_\_\_\_\_\_\_\_

**RIEŠENIE**

**1. d**

**2. c**

**3. a**

**4. b**

**5. c**

**6. d**

**7. c**

**8. a**

**9. predložkou**

**10. 15 základná**

**11.** **Matici slovenskej MS**

**12. b**

**13. d**

**14. a) prerývaný abcb b) striedavý abab**