**SJL 9 OPAKUJEME pred T-9 (PL16)**

**1. V ktorej z nasledujúcich viet je podčiarknuté slovo časticou?**  
a) Na diskotéke sa zabávali starí aj mladí.

b) Chce niečo povedať , no slová mu uviazli v hrdle.  
c) Len aby si nezabudol na dobré zvyky.

d) Starý otec vysadil okolo plota ružové kríky.

2. *Dielo obsahuje aj register chorôb v nemčine.* **Správne určené gramatické kategórie a slovesný tvar slovesa z uvedenej vety sú v možnosti:**

a) 3. osoba, sg., prítomný čas, oznamovací spôsob, nedokonavý vid, jednoduchý

b) 3. osoba, sg., prítomný čas, oznamovací spôsob, dokonavý vid, zložený

c) 2. osoba, sg., prítomný čas, oznamovací spôsob, nedokonavý vid, jednoduchý

d) 3. osoba, sg., budúci čas, oznamovací spôsob, nedokonavý vid, zložený

**3. Pre slovné spojenie *Slovenská národná knižnica* platí tvrdenie v možnosti:**

a) združené pomenovanie b) frazeologická jednotka

c) nepriame pomenovanie d) značkové slovo

**4. Skrátené slová** *ŠPZ , BA-456CC, gen.* **sú v poradí:**

a) značka, iniciálová skratka, skratka b) iniciálová skratka, značka, skratka

c) iniciálová skratka, skratkové slovo, skratka d) skratkové slovo, značka, skratka

**5. V ktorej možnosti sú všetky slová utvorené rovnakým spôsobom?**

a) farebný, plynovod, lekárka, kľúčik b) pristúpil, prepísal, letný, štvorhran

c) SAV, a pod., Slovnaft, kcal d) PSP, zverolekár, kcal, PIN

**6.** *Haiku je básnická forma, ktorá má už vyše päť storočí.* **Podčiarknuté slovo v texte je**

a) predložka s G. b) príslovka c) predložka s A. d) častica.



**7.** *Haiku – báseň s tromi veršami.* **V uvedenej vete je**

a) pomlčka, ktorá spája viacnásobný podmet.

b) spojovník, ktorá spája viacnásobný podmet.

c) pomlčka, ktorá uvádza vysvetlenie.

d) spojovník, ktorý uvádza vysvetlenie.

**8. Spodobovanie na hranici slov nenastáva pri splývavej výslovnosti v možnosti:**

a) žehliť šaty b) počúvať Bacha c) prať bielizeň d) ku kráľovi

**9. Ktorý frazeologizmus vyjadruje stav sklamania a podvodu?**

a) položiť niekoho na lopatky b) byť všetkými masťami mazaný

c) sadnúť niekomu na lep d) byť niekomu tŕňom v oku

**10.** *Obyvatelia osady s obdivom hľadeli na parašutistu v uniforme.* **Ktorý vetný člen sa v uvedenej vete nenachádza?**

a) nezhodný prívlastok b) príslovkové určenie spôsobu

c) zhodný prívlastok d) podmet

**11.**  *Keď slnko zašlo za vŕšok, chlapci sa zhŕkli okolo klbka malých vĺčat.* **Koľko slov so**

**slabikotvornými spoluhláskami sa nachádza v uvedenej vete?**

a) 0 b) 2 c) 4 d) 5

**12. Ktorá z viet má podstatné meno v inom páde než ostatné tri vety ?**

a) Vybojoval si dve medaily. b) Zďaleka sa ozýva ostrý piskot.

c) Počujem prenikavý hvizd. d) Dostali ste aj vy dobrú správu?

**13. V ktorej vete sa nachádza rozvitý vetný člen?**

a) Zvony by vyzváňali. b) Zábava bola výborná.

c) Mohol by si sa ospravedlniť? d) Zvony už vyzváňali.


**14. Slovné spojenie** *dvíhať varovný prst***je**

a) metonymia b) metafora c) frazeologizmus d) združené pomenovanie

**15. V ktorej možnosti sa nevyskytujú združené pomenovania?**

a) stratil hlavu, zaťal do živého, sadol do osieho hniezda

b) žiacka knižka, zubná ambulancia, platobná karta



c) mobilný telefón, základná škola, frazeologická jednotka

d) včela medonosná, vysoká škola, cestovná kancelária

**16. V ktorej z viet nie je pravopisná chyba?**

a) Turysta sa mikol a rýchlo vyskočil z vysutej lanovky.

b) Prostriedky na živobitie sa mu mynuli už minulý týždeň.

c) Z bystrého prameňa prýštila krištáľovo čistá voda.

d) Veverička mihla očkami a zmyzla v korune stromu.

**17. Iba spisovné slová sú v možnosti:**

a) kružítko, razítko, list, rožok, ležadlo, vodítko

b) lehátko, vodítko, dopis, pečiatka, kružidlo, rohlík

c) rohlík, držátko, dopis, vôdzka, pečiatka, kružidlo

d) list, kružidlo, vôdzka, rožok, ležadlo, pečiatka

**18. V ktorej vete nedochádza pri výslovnosti k spodobovaniu spoluhlások?**

a) Bez práce nie sú koláče.

b) Nie je každý zlý, komu sa zle vodí.

c) Aký vtáčik, taký spev.

d) Čím je človek v pokušeniach rozhodnejší, tým ich ľahšie prekonáva.

**19. Ktoré tvrdenie o rozdeľovaní slov na slabiky je pravdivé?**


a) V cudzích slovách nemôžeme rozdeliť samohláskové skupiny ia, ie, iu.

b) Spoluhlásky ch, dz, dž, môžeme rozdeliť podľa potreby.

c) V domácich slovách môžeme dvojhlásky ia, ie, iu vždy rozdeliť.

d) V cudzích slovách môžeme samohláskové skupiny ia, ie, iu, io rozdeliť.

**20. V ktorej vete sa všetky prídavné mená skloňujú podľa rovnakého vzoru?** a) Horká čokoláda je obľúbenou otcovou pochúťkou. b) Niektorí uprednostňujú mliečnu čokoládu pred horkou. c) Je tmavá čokoláda najzdravšia? d) Horúcu čokoládu obľubovali aj maškrtné kráľovské jazýčky.



**21. V ktorej možnosti sú slová z troch jazykových štýlov?**   
a) matika, duplikát, deják b) luna, fotrík, krásota  
c) syntax, vesna, kamoška d) analýza, animátor, vtipkár

**ODPOVEDE**

1. c

2. a

3. a

4. b

5. c

6. a

7. d

8. a

9. c

10. c

11. d

12. b

13. d

14. c

15. a

16. c

17. d

18. b

19. d

20. b

21. c