**VÝSTUPNÁ PREVIERKA zo SJL**

**7. ročník (ISCED 2)**

1. *Počítačový systém Medzinárodného menového fondu (MMF) sa stal terčom hackerského*

*útoku. Informoval o tom hovorca MMF David Hawley. MMF disponuje citlivými*

*informáciami o ekonomickej situácii krajín.*

Vyber pravdivé tvrdenie:

A) v texte nie sú slová vzniknuté skracovaním

B) v texte sú všetky slovesá v nedokonavom vide

C) text obsahuje viac ako 3 slová cudzieho pôvodu

D) v texte sa vyskytuje pomnožné podstatné meno

2. Označ možnosť so správnou odpoveďou:

A) silospyt = archaizmus C) lučba = historizmus

B) bukréta = historizmus D) dráb = archaizmus

3. Priraď k cudzím slovám ich význam: (1 - chemický prvok, 2 - druh hada, 3 - ozdobný stĺp

tvaru zrezaného ihlana, 4 - oplodnené vajíčko)

a) pylón - ................ c) zygota - ..............

b) pytón - ................ d) zinok - ..............

4. V ktorom rade sú všetky pomnožné podstatné mená rovnakého skloňovacieho vzoru?

A) pľúca, bradlá, vráta C) Topoľčany, plavky, Nové Zámky

B) Vianoce, dvere, okuliare D) prázdniny, šaty, Tatry

5. Vyber z každej z možností dve slová s pravopisnými chybami, napíš ich správne:

a) s *orlími* mláďatami, z *Jankiních* kníh, od *zahraničných* hostí, *bratoví* spolužiaci

b) *druhý krát*, *siedmy* hráči, *prví* vynálezcovia, na *ôsmich* stoličkách

c) *nylon, dyplomat, cilinder, olympiáda*

6. Urč správne kategórie slovesa *prihlásil som sa:*

A) 1. osoba, singulár, minulý čas, oznamovací spôsob, nedokonavý vid

B) 1. osoba, singulár, minulý čas, oznamovací spôsob, dokonavý vid

C) 1. osoba, singulár, budúci čas, oznamovací spôsob, dokonavý vid

D) 1. osoba, singulár, minulý čas, rozkazovací spôsob, nedokonavý vid

7. Utvor od spojenia *susedkin syn* tvar I singuláru a tvar N plurálu.

8. Nesprávne tvrdenie je v možnosti:

A) tretia – určitá, radová číslovka C) veľa – neurčitá, radová číslovka

B) viackrát – neurčitá, násobná číslovka D) osem – určitá, základná číslovka

9. Utvor vetu s nevyjadreným podmetom a vetu s vetným základom.

10. Koľko jednočlenných viet je v texte: *Od rána ho bolela hlava. Hučalo mu v nej. Vyschlo mu v krku. Už dlho nebol chorý. Ale prečo ho dnes bolí všetko? Od strachu ho pichlo pri srdci. Musí ísť čo najskôr k lekárovi. Ten mu určite pomôže.*

A) 1 C) 3

B) 2D) 4

11. Zaraď *rozhovor redaktora so športovcom v rozhlasových novinách* do druhov komunikácie:

A) oficiálna, súkromná, ústna C) neoficiálna, verejná, ústna

B) oficiálna, verejná, ústna D) neoficiálna, súkromná, ústna

12. Pod pojmom *asertívna komunikácia* rozumieme:

A) schopnosť nepriznať si omyl C) schopnosť rozumného sebapresadzovania sa

B) schopnosť oklamať ľudí D) schopnosť dorozumieť sa v angličtine

13. K vetám napíš, v ktorom slohovom útvare by sme ich mohli použiť:

a) Bol vysokej, štíhlej postavy. Pri rozhovore sa díval ľuďom uprene do očí.

b) Aké nádherné ráno! Spoza stromov nesmelo vykúkali prvé slnečné lúče. Nádhera!

c) Pripravíme si materiál. Najskôr upravíme povrch dosky pomocou brúsneho papiera.

14. Charakteristiku osoby delíme na:

A) priamu, nepriamu, vonkajšiu, vnútornú C) priamu, vonkajšiu, opisnú

B) priamu, nepriamu, opisnú, rozprávaciu D) priamu, nepriamu, osobnú, vnútornú

15. Prítomnosť umeleckých jazykových prostriedkov je najčastejšia:

A) v dynamickom opise C) v charakteristike osoby

B) v statickom opise D) v umeleckom opise

16. Urč rým a napíš schému rýmu v básni Zdenky Lacikovej:

*Idú dni, básne letiace.*

*Nik nevie spútať čas.*

*Zas ďalšie týždne, mesiace*

*spolu sa zlejú v nás.*

17. Vyber tri znaky detektívnej literatúry: *fantastické bytosti, postava detektíva, objasňovanie*

*zločinu, viazaná reč, alegória, strofa, páchateľ, sonet, kovboji, námet z histórie.*

18. V ktorej z možností je nesprávne priradená literárna postava k autorovi diela:

A) Gabriela Futová– Karana

B) Rudyard Kipling – Mastniak

C) Scott O´Dell – starec

D) Jana Bodnárová – Šer Chan

19. Napíš mená a priezviská troch slovenských básnikov.

20. Čo je typické pre televíznu hru?

A) dôraz na audiálne vnímanie textu C) dôraz na veľký počet postáv

B) dôraz na zvuk a zvukové efekty D) dôraz na lyrické zábery krajiny

**VÝSTUPNÁ PREVIERKA zo SJL – riešenie úloh, hodnotenie**

**(učiteľ)**

1. C ***1 bod***

2. A ***1 bod***

3. a = 3, b = 2, c = 4, d = 1 ***4 body***

4. D ***1 bod***

5. a) Jankiných, bratovi

b) druhýkrát, siedmi

c) diplomat, cylinder ***6 bodov***

6. B ***1 bod***

7. I sg. = susedkiným synom, N pl. = susedkini synovia ***2 body***

8. C ***1 bod***

9. napr. Zaspieval som. .......

Hrmí. .......... ***2 body***

10. C ***1 bod***

11. B ***1 bod***

12. C ***1 bod***

13. a) charakteristika osoby

b) umelecký opis

c) dynamický opis ***3 body***

14. A ***1 bod***

15. D ***1 bod***

16. striedavý, a b a b ***2 body***

17. postava detektíva, objasňovanie zločinu, páchateľ ***3 body***

18. C ***1 bod***

19. napr. Štefan Moravčík, Július Lenko, Ján Smrek... ***3 body***

20. A ***1 bod***

**KLASIFIKAČNÁ STUPNICA**

**1: 37 – 33**

**2: 32 – 30**

**3: 29 – 20**

**4: 19 – 11**

**5: 10 ------**