Polročná previerka zo slovenského jazyka pre7. ročník

meno a priezvisko:………………………. počet bodov:…………….

trieda:…………… známka:………..

1. **Ktoré tvrdenie je nepravdivé?**

a/ Umeleckému opisu hovoríme aj náladový opis.

b/ Prívet môže byť uvítací alebo záverečný.

c/ Príhovor má svoju logickú stavbu.

d/ V umeleckom opise nie sú vyjadrené pocity a nálady autora.

2. **Keď telefonuješ so svojím kamarátom, ide o:**

a/ oficiálnu verejnú priamu komunikáciu

b/ súkromnú monologickú priamu komunikáciu

c/ súkromnú dialogickú písanú komunikáciu

d/ technicky sprostredkovanú súkromnú komunikáciu

3. **V ktorej možnosti sú všetky slová spisovné?**

a/ škatuľa, dievča, nátierka, predsedníčka

b/ dievča, mydlo, kamoš, valal, majster

c/ posilovňa, pomazánka, študenti, mlíko

d/ dejepis, zemepis, matematika, deják

4. **V ktorej možnosti sú len iniciálové skratky**?

a/ kg, SOŠ, ZŠ, Mgr., napr.

b/ SR, OÚ, PSČ, SND, VŠ

c/ TANAP, VŠ, SŠ, PSČ, CD, JUDr.

d/ kg, m, ha, ml, km

5. **V ktorej možnosti sú všetky slová napísané správne**?

a/ pytón, pilón, hypotéza, analýza

b/ empatický, kino, gigantický, virtuálny

c/ dysgrafia, disharmónia, disfunkcia, dyskalkúlia

d/ fyzika, cylinder, cyklista, cymbal

6. **V ktorej z uvedených viet sú všetky číslovky napísané správne?**

1. Tri krát som čítal prvú stranu knihy.
2. V šiestich vetách urobil dvadcať chýb.
3. Pred siedmimi dňami mnohí žiaci ochoreli.
4. Siedmy chlapci z dvoch ôsmych tried sa presťahovali.

7. **V ktorej z možností sú číslovky v poradí násobná, základná, radová?**

a) osem, šiesty, šiesti

b) päťkrát, tisíci, deviaty

c) dvojnásobný, šiesti, štyridsiaty

d) trinásti, piatykrát, štvrtý

8. **Ktoré tvrdenie je nesprávne?**

a/ pomnožné podstatné mená ženského rodu sa skloňujú podľa vzoru žena a ulica

b/ podstatné mená vráta, ústa, prsia sa skloňujú podľa vzoru mesto

c/ podstatné mená nohavice, Tatry, narodeniny, Vianoce sú ženského rodu

d/ pomnožné podstatné mená majú len množné číslo

9. **Rovnaké slová podľa dobového výskytu sú v možnosti:**

a/ gánok, šlajer, bukréta

b/ mušketa, šesták, merba

c/ klip, video, cylinderky

d/ choseň, knihovňa, hrivna

10. **V ktorej možnosti je číslovka správne napísaná?**

a/ tri milióny stopäťdesiattritisíc šesto štyridsaťpäť

b/ tri milióny stopäťdesiattritisíc šesťsto štyridsaťpäť

c/ tri milióny stopädesiattritisíc šesto štyridsaťpäť

d/ tri milióny stopäťdesiattri tisíc šesťsto štyridsaťpäť

11. **V ktorom riadku je chyba?**

a/ leví kráľ, kozím mliekom, včelou kašičkou

b/ o sobích kožušinách, známe seriály, psí útulok

c/ s našimi známymi, mojim rodičom, podaj mi to

d/ s tvojím bicyklom, v jesennom období, prví žiaci

**TEXT č. 1**

**Gladiator:  *Bonboniéra*** */úryvok/*

Je ťažké na vlastných nohách stáť   
Aj slamky sa chytám keď život ma láme   
Mám odreté kolená   
keď snažím sa nájsť svoj osobný raj   
  
Snažím sa aby môj svet za niečo stál   
aj keď nie vždy sa mi to darí   
Snažím sa žiť naplno ako sa dá   
po kúskoch vyberám svoj svet z bonboniéry

12. **Aká je téma ukážky č.1 ?**

a/ bezstarostný život mladých ľudí

b/ narodeninové oslavy

c/ prekonávanie prekážok v živote

d/ túžba po lepšom živote bez problémov

13. **Ktoré tvrdenie je pravdivé?**

a/ V ukážke sa uplatňuje sylabický verš.

b/ V ukážke je voľný verš.

c/ V ukážke je striedavý a združený rým.

d/ V ukážke je obkročný rým.

14. **Podčiarknuté umelecké prostriedky sú:**

a/ personifikácia, metafora, metafora

b/ všetky tri sú metafory

c/ všetky tri sú personifikácie

d/ metafora, metafora, prirovnanie

15. **Uvedenú ukážku možno zaradiť k literárnemu druhu:**

a/ epika

b/ poézia

c/ próza

d/ lyrika

16. **Ktoré tvrdenie je pravdivé?**

a/ V treťom verši básne sa nachádza podstatné meno v nominative, vzor mesto

b/ V prvom verši básne sa nachádza synonymum slova ľahké

c/ V prvej strofe sa nachádza pomnožné podstatné meno

d/ V prvom verši básne sa nachádza pomocné aj plnovýznamové sloveso

**TEXT č. 2**

**Skupina Gladiator v Bratislave odštartovala narodeninové turné**



5. október 2011 - Nitrianska rocková formácia [Gladiator](http://hudba.zoznam.sk/gladiator) oslavuje v týchto dňoch svoje dvadsaťročné pôsobenie na slovenskej hudobnej scéne. Toto jubileum sa členovia kapely rozhodli osláviť spolu so svojimi fanúšikmi v rámci

jesenného turné Všetko najlepšie Topfest Tour, ktoré pozostáva zo šiestich veľkých halových koncertov. Prvý z nich sa uskutočnil v utorok 4. októbra v bratislavskej športovej hale Pasienky. Narodeninové turné je z hľadiska očakávanej návštevnosti najväčším v histórii skupiny a podľa organizátorov je aj najdrahším. Hodnota techniky prevyšuje sumu 1,5 milióna eur. Náklady na turné sa zvýšili po tom, čo sa členovia kapely [Gladiator](http://hudba.zoznam.sk/gladiator) rozhodli využiť hneď dve rovnako vyzerajúce scény so šírkou až 23 metrov. Obrovská konštrukcia pódia by sa totiž nestihla presúvať z miesta na miesto po celom Slovensku.

17. **Ktoré tvrdenie je nepravdivé:**

a/ V prvých piatich riadkoch sú len vzťahové prídavné mená

b/ Názov spomínanej bratislavskej športovej haly je pomnožné podstatné meno.

c/ Slovo turné je nesklonné.

d/ Slovo turné sa skloňuje podľa vzoru mesto.

18**. Ktorá informácia nevyplýva z textu č. 2?**

a/ Skupina Gladiator bola založená v roku 1991.

b/ Toto turné bolo najväčším v histórii skupiny.

c/ Náklady na turné sa zvýšili po tom, čo sa skupina rozhodla využiť scénu so šírkou

až 23 metrov.

d/ Jesenné turné sa konalo v šiestich mestách na Slovensku.

19**. V poslednej vete textu č. 2 sa nenachádza:**

a/ sloveso v 3. os. sg. podmieňovacieho spôsobu v prít. čase

b/ cudzie podstatné meno

c/ vzťahové prídavné meno

d/ vlastné podstatné meno

20**. Slovesá odštartovala, oslavuje, rozhodli sa sú:**

a/ všetky dokonavé

b/ všetky nedokonavé

c/ dokonavé, nedokonavé, dokonavé

d/ dokonavé, nedokonavé, nedokonavé

Správne odpovede:

1. D

2. D

3. A

4. B

5. B

6. C

7. C

8. B

9. A

10. B

11. A

12. C

13. B

14. B

15. D

16. D

17. D

18. C

19. C

20. C