**SJL9 OPAKUJEME pred PP (PL3)**

**1. TEXT Doplň do textu správne chýbajúce písmená a interpunkciu.**

Aká čokoláda je najzdravšia\_ Podľa vedco\_ horká a \_ ovocím Najlepšie totiž reaguje \_o žalúdočn\_m\_ baktér\_am\_ do protizápalov\_ ch zlúčenín ktoré sú prospešné pre srdce

Črevné mikrób\_ podľa štúdie vedcov \_ Lousianskej štátnej un\_verz\_t\_ kvasia na horkej čokoláde do prospešn\_ch látok Pr\_danie ovocia b\_ mohlo toto kvasenie ešte zv\_šiť

Odborníci to z\_stili pri testovan\_ kakaového prášku ktor\_ o\_sahuje rovnaké antiox\_dačné zlúčenin\_ ako tmavá čokoláda. Štúdia je tak prvou ktorá skúma účink\_ tmavej čokolád\_ na rôzne t\_py žalúdočn\_ ch baktér\_í

Ak sú tieto látk\_ absorbované v tele, znižujú dlhodobé r\_ziko cievnej mozgov\_j pr\_hody “ tvrdí vedúci štúdie John Finley \_ oddelenia potrav\_nárskej ved\_ LŠU.

Druh\_ t\_m z  amer\_ckého Národného inštitútu srdca pľúc a  krv\_ už plánuje otestovať čokoládové tabletk\_ na srdcové chorob\_. Chcú \_ kakaa z\_skať prospešné flavonoidy a  vložiť ich do kapsúl. Ich účink\_ chcú skúmať na viac ako 18 000 dobrovo\_níkoch ktor\_m budú počas 4 roko\_ podávať 2 kapsul\_ denne. (<http://tech.sme.sk/c/7178352/horka-cokolada-je-zdrava-pre-srdce.html#ixzz2zjQNzBeE>) upravené

**2. Uvedený text je:**

a) správa b) oznámenie c) diskusný príspevok d) odborný opis

**3. Urči všetky vetné členy vo vete** *Horká čokoláda je zdravá pre srdce***.**

***............................................................................................................................................***

***.............................................................................................................................................***

**4. Ktoré tvrdenie platí pre vetu z 2. úlohy?**

a) dvojčlenná, úplná, s rozvitým podmetom a holým slovesným prísudkom

b) dvojčlenná, neúplná, s rozvitým slovesno-menným prísudkom

c) dvojčlenná, úplná, s rozvitým podmetom a s rozvitým slovesno-menným prísudkom

d) dvojčlenná, úplná, s rozvitým podmetom a holým slovesno-menným prísudkom

**5. Z poslednej vety textu napíš slovom číslovky napísané číslicami.**

**............................................................................................................................................................**

**6. Ktorý druh čísloviek sa nachádza v poslednej vete textu?**

**.................................................... ............................................................**

**7. Vypíš z textu 3 slová cudzieho pôvodu.**

**............................................................................................................................................................**

**8. Podčiarkni slovo, ktoré do skupiny nepatrí a napíš prečo.**

krv, čokoláda, srdce, pľúca, kakao .................................................................................

**9. Urči podľa členitosti 2. vetu textu?** *(Podľa vedco\_ horká a \_ ovocím.)*

.......................................................................................................... **10. Z 1. riadka textu vypíš prídavné mená a napíš k nim skloňovací vzor.**

**.........................................................................................................................................................**



**11. Pre text ukážky platí tvrdenie v možnosti:** a) opisný slohový postup, náučný štýl b) rozprávací slohový postup, administratívny štýl c) informačný slohový postup, publicistický štýl d) výkladový slohový postup, umelecký štýl

**12. Vypíš z textu radové číslovky a pripíš k nim skloňovací vzor.**

**.................................................................................................................................................**

**13. V ktorom slovnom spojení je nesprávne použitá predložka?**a) horká čokoláda na jedenie b) sladké kakao na pitie  
c) sedieť pri horúcej čokoláde d) horúca čokoláda k pitiu

**14.** *Pochutnali by ste si na kvalitnej horkej čokoláde?* **Ktoré gramatické kategórie**

**patria slovesu v uvedenej vete?**a) 2. osoba, plurál, prítomný čas, podmieňovací spôsob, dokonavý vid   
b) 1. osoba, plurál, minulý čas, podmieňovací spôsob, nedokonavý vid  
c) 2. osoba, plurál, prítomný čas, opytovací spôsob, dokonavý vid d) 1. osoba, plurál, minulý čas, podmieňovací spôsob, nedokonavý vid

**15. V ktorej vete sa všetky prídavné mená skloňujú podľa rovnakého vzoru?** a) Horká čokoláda je obľúbenou otcovou pochúťkou. b) Niektorí uprednostňujú mliečnu čokoládu pred horkou. c) Je tmavá čokoláda najzdravšia? d) Horúcu čokoládu obľubovali aj maškrtné kráľovské jazýčky.

**16. Podčiarknuté slovné spojenie nahraď správnym predložkovým tvarom osobného základného zámena.**  *Mám plný žalúdok, veľa čokolády sa mi do žalúdka nezmestí. ........................*

**17.** *pri testovaní kakaového prášku* **Urči rod, číslo, pád a vzor podčiarknutých**

**slov.**

*pri testovaní ...................................................................................................................*

*prášku ...........................................................................................................................*



**18. Pre slovo** *dlhodobé* **platí tvrdenie:** a) zložené slovo, ktoré vzniklo odvodzovaním b) odvodené slovo, ktoré vzniklo skladaním c) zložené slovo, ktoré vzniklo skladaním d) odvodené slovo, ktoré vzniklo spájaním

**19. Vypíš z 1. odseku textu príslovku a urči jej druh i stupeň.**

.......................................................................................................

***ODPOVEDE***

1. Aká čokoláda je najzdravšia? Podľa vedcov horká a s ovocím. Najlepšie totiž reaguje so žalúdočnými baktériami do protizápalových zlúčenín, ktoré sú prospešné pre srdce.

Črevné mikróby podľa štúdie vedcov z Lousianskej štátnej univerzity kvasia na horkej čokoláde do prospešných látok. Pridanie ovocia by mohlo toto kvasenie ešte zvýšiť.

Odborníci to zistili pri testovaní kakaového prášku, ktorý obsahuje rovnaké antioxidačné zlúčeniny ako tmavá čokoláda. Štúdia je tak prvou, ktorá skúma účinky tmavej čokolády na rôzne typy žalúdočných baktérií.

„Ak sú tieto látky absorbované v tele, znižujú dlhodobé riziko cievnej mozgovej príhody, “ tvrdí vedúci štúdie John Finley z oddelenia potravinárskej vedy LŠU.

Druhý tím z  amerického Národného inštitútu srdca, pľúc a  krvi už plánuje otestovať čokoládové tabletky na srdcové choroby. Chcú z kakaa získať prospešné flavonoidy a  vložiť ich do kapsúl. Ich účinky chcú skúmať na viac ako 18 000 dobrovoľníkoch, ktorým budú počas 4 rokov podávať 2 kapsuly denne.

**2. a**

**3. Horká – zhodný prívlastok, čokoláda – vyjadrený podmet,**

**je zdravá – slovesno-menný prísudok, pre srdce – predmet v A**

**4. c**

**5. 18 000 / osemnásť tisíc, 4 / štyroch, 2 / dve**

**6. určité, základné**

**7. Napr. flavonoidy, absorbované, tým, mikróby,...** *posúdi učiteľ*

**8. pľúca** – **pomnožné podstatné meno**

**9. jednočlenná, neslovesná 10. najzdravšia – cudzia, horká – pekná 11. c 12. prvou – pekný (pekná), Druhý – pekný, 13. d 14. a 15. b 16. doň 17. pri testovaní: stredný rod, sg., L., vysvedčenie**

**prášku: mužský rod neživotný, sg., G.,dub 18. c**

**19. najlepšie, spôsobu, 3. stupeň**