# príprava pred kurzom bilancie kompetencií

Ďakujeme za váš záujem zúčastniť sa na kurze bilancie kompetencií. Aby bol spoločne strávený čas pre Vás čo najprínosnejší, je potrebné sa na kurz pripraviť.

Pripravili sme niekoľko aktivít spojených s kariérovým poradenstvom a bilanciou kompetencií, ktoré nám pomôžu zefektívniť priebeh kurzu, aby sme Vám tak mohli ponúknuť viac techník a aktivít pre Vašu prácu s uchádzačmi o zamestnanie.

Tieto aktivity sú povinnou súčasťou vzdelávacieho kurzu – budeme sa k nim v priebehu troch dní vracať. Z tohto dôvodu je preto potrebné ich vyplniť pred začiatkom kurzu a  doniesť vo fyzickej podobe (vytlačené / vyplnené) so sebou na kurz.

Ďakujeme!

S pozdravom,

Váš lektorský tím a Ústredie PSVaR

## Aktivity účastníkov pred začatím kurzu

1

Vyplňte si pre seba dokument **„0.1 Moja kariéra a moje ciele“,** priložený v rozoslanej emailovej správe. Bude základom ďalšej individuálnej práce počas kurzu, prosíme, venujte jeho vyplneniu náležitú pozornosť – rozdeľte si ho na viac častí. Nezabudnite si ho doniesť vyplnený so sebou na prvý deň kurzu!

2

Pomocou priloženého dokumentu „**0.2** **Zoznam najčastejších povolaní“** vypracujte **zoznam 10 najčastejšie sa vyskytujúcich povolaní Vašich súčasných klientov**. Vyhľadajte, či sú tieto profesie uvedené v katalógu povolaní ISTP a zaznačte si to do zoznamu. Vypracovaný zoznam doneste na kurz.

3

Pokúste sa aspoň s jedným vhodným klientom **prediskutovať jeho pracovný profil pomocou nástroja „Otestujte sa“ v ISTP** v zodpovedajúcej karte povolania (pozn.: je nutný prístup k PC, aby sa klient mohol pripojiť do svojho profilu ISTP). Na rozhovor sa pripravte: nájdite v katalógu ISTP kartu povolania zodpovedajúcu poslednému zamestnaniu UoZ a uistite sa, že UoZ má vytvorený profil v ISTP. S klientom si počas rozhovoru postupne prejdite rubriky Vzdelanie, Prax, Kompetencie, Osobnostné predpoklady...

Vypracujte anonymizovaný krátky záznam tohto rozhovoru (dokument „**0.3 Záznam z kompetenčného rozhovoru“**). Tento záznam by mal obsahovať súhrn najdôležitejších odborných vedomostí a zručností UoZ, kľúčové osobnostné predpoklady a všeobecné spôsobilosti UoZ. Záznam z rozhovoru si doneste na kurz.

4

Vytlačte priložený profil povolania „**Odborný pracovník poradenských služieb zamestnanosti**“ (dokument **0.4**). Označte v ňom osobnostné predpoklady, ktoré považujete za tie, ktoré vás najviac charakterizujú. V časti „Doplňujúce informácie – príklady práce“ označte všetky aktivity, ktoré sú súčasťou Vašej práce odborného poradcu. Profil povolania aj s Vašimi poznámkami doneste na kurz.

5

Vyplňte si pred kurzom aktivitu B2: „**Rob to, čo najlepšie vieš**“ z Metodickej príručky odborných poradenských služieb – určite osobnostný typ, ktorý Vám najlepšie zodpovedá a prineste si ho na kurz vytlačený.

6

Nezabudnite prosím online vyplniť krátky **predkurzový dotazník** – tento tiež obsahuje otázky, ku ktorým sa počas kurzu budeme vracať. Nájdete ho na tejto adrese:

<http://rozvojkariery.sk/limesurvey/index.php/373781?newtest=Y>