A13: SPRÁVNE ROZHODNUTIE

Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| Pomôcť uchádzačom o zamestnanie urobiť rozhodnutia a jednoduchým spôsobom analyzovať výhody a nevýhody jednotlivých alternatív.    **Cieľová skupina**: Dlhodobo nezamestnaní uchádzači o zamestnanie, uchádzači o zamestnanie so zníženou mierou motivácie  **Dĺžka aktivity:**60 minút  **Forma:**individuálna, možné aj skupinové využitie |

## TEORETICKÉ VÝCHODISKÁ

|  |  |
| --- | --- |
|  | Mnoho náročných životných situácií vzniká dôsledkom zlých životných rozhodnutí v minulosti (napríklad neuvážené zadlženie, výber nesprávneho povolania a pod.). Uchádzač o zamestnanie sa prostredníctvom tejto techniky učí správne rozhodovať a preberať zodpovednosť za svoj život. Metóda je jednoduchá, názorná a jej postup ľahko zapamätateľný. Vďaka nej môže poradca UoZ poskytnúť uchádzačovi o zamestnanie účinný nástroj pre každodenné rozhodovanie.  Zdroj: Metodika kariérového poradenství pro dlouhodobě nezaměstnané, http://www.pracovninavyky.cz/downloads/PORADENSTVI%20web.pdf |

## POSTUP

|  |
| --- |
| 1. Poradca najprv uchádzača o zamestnanie pripraví na použitie metódy – zoznámi ho s jej cieľmi a overí si, či má uchádzač o zamestnanie záujem ju použiť. V prípade, že áno, predloží mu pracovný materiál a vysvetlí mu jednotlivé kroky: 2. Definícia situácie – identifikácia konkrétnej otázky, v ktorej sa rozhodujem (hľadanie zamestnania, zmena povolania, prihlásenie na rekvalifikačný kurz, založenie živnosti, práca v zahraničí a pod.). 3. Definícia alternatív – presné pomenovanie jednotlivých možností. 4. Popis výhod a nevýhod každej z alternatív (tu je vhodné využiť viac kópií tlačených materiálov – jednu pre každú z alternatív). Výhody a nevýhody sú zapisované do misiek váh. 5. Analýza výhod a nevýhod všetkých alternatív a výber tej najlepšej z nich. Poradca môže v celom procese použiť nasledovné otázky:    * O čom sa rozhodujete? Je to možné popísať čo najkonkrétnejšie?    * Aké sa Vám v tejto situácii ponúkajú možnosti? Z akých alternatív si môžete vybrať?    * Dá sa táto možnosť (alternatíva) popísať ešte iným spôsobom, jasnejšie, konkrétnejšie?    * Aké výhody / nevýhody má táto alternatíva? Skúste nájsť ďalšie...    * Ktoré výhody / nevýhody tejto alternatívy majú pre Vás najväčšiu váhu / sú pre Vás najdôležitejšie?    * Čo v tejto situácii prevažuje, výhody, alebo nevýhody?    * Ktorá z alternatív (riešení) sa Vám zdá najlepšia? Nakoľko ste si istý Vášmu rozhodnutiu?    * Nakoľko je táto alternatíva realistická?    * Čo by ste pre jej uskutočnenie museli urobiť?    * Čo pozitívne by Vám jej uskutočnenie do života prinieslo? |

## POZNÁMKY

|  |
| --- |
| * Metóda je vhodnejšia pri malom počte alternatív (napr.: „Budem hľadať zamestnanie, alebo zostanem na aktivačných prácach.“) * Vďaka názornosti je pre uchádzača o zamestnanie rozhodovanie ľahšie uchopiteľné, získava nové pohľady na situáciu, odkrýva nové možnosti. * Pre ešte lepšiu názornosť je možné, aby uchádzač o zamestnanie vypísané výhody a nevýhody označil farebne, alebo im priradil pomyselné váhy, prípadne ich zoradil podľa váhy/dôležitosti. |