A4: ROZHOVOR S ĽUĎMI Z PRAXE  
Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| * Korigovať predstavy o trhu práce alebo potvrdiť profesijné smerovanie uchádzača o zamestnanie cez priamy kontakt s odborníkmi z praxe   **Cieľová skupina**: mladí uchádzači o zamestnanie, uchádzači o zamestnanie v procese profesijnej re-orientácie  **Dĺžka aktivity:** 5 minút vysvetlenie, samostatná práca na doma  **Forma:** individuálna |

## TEORETICKÉ VÝCHODISKÁ

|  |  |
| --- | --- |
|  | Kontakt s odborníkmi z praxe má v poradenskej práci s uchádzačmi o zamestnanie viacero funkcií:   * aktivizačná funkcia: uchádzač o zamestnanie musí pre nadviazanie kontaktu vyvinúť vlastné úsilie, * informačná funkcia: kontakt s ľuďmi z praxe poskytuje uchádzačovi o zamestnaniekonkrétne informácie o cielenom povolaní, ktoré mu môžu uľahčiť jeho hľadanie zamestnania, * podporná funkcia: pri rozhodovaní o ďalšom profesijnom smerovaní, v prípade váhania medzi viacerými alternatívami, * sociálna funkcia: budovanie siete kontaktov z cielenej profesijnej oblasti. |

## POSTUP

|  |
| --- |
| Poradca vysvetlí uchádzačovi o zamestnanie cieľ úlohy. S uchádzačom o zamestnanie dohodnú na type povolania a na počte rozhovorov, ktoré uchádzač o zamestnanie do nasledujúceho stretnutia vykoná. Odporúčaný počet je 2 rozhovory s odborníkmi z praxe, keďže ich pohľad na profesijnú oblasť sa môže líšiť v závislosti od kontextu konkrétneho zamestnávateľa. |

## POZNÁMKY

|  |
| --- |
| * Poradca môže vďaka svojim vedomostiam o trhu práce uchádzača o zamestnanie nasmerovať na konkrétnych ľudí, prípadne využiť spoluprácu so sprostredkovateľmi úradu. |