C5: MOJe profesijné hodnoty – kartičky  
Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| Jednoducho identifikovať, ktoré hodnoty sú pre uchádzača o zamestnanie v práci najdôležitejšie  **Cieľová skupina**: mladí uchádzači o zamestnanie, absolventi, uchádzači o zamestnanie s problematikou profesijnej orientácie  **Dĺžka aktivity:** 20 minút  **Forma:** individuálna / skupinová |

## TEORETICKÉ VÝCHODISKÁ

|  |  |
| --- | --- |
|  | Profesijné hodnoty sú princípy, ktoré vedú a usmerňujú rozhodnutia a aktivity týkajúce sa kariéry. Z hľadiska poradenstva je pomoc uchádzačovi o zamestnanie pri analýze vlastných profesijných hodnôt dôležitou súčasťou práce pri hľadaní vhodnej profesijnej orientácie.  Existuje niekoľko prístupov pri analýze profesijných hodnôt. Zvolený prístup prostredníctvom kartičiek je inšpirovaný Knowdellovými kartičkami hodnôt, ktoré boli zjednodušené tak, aby boli zrozumiteľné aj pre ľudí s nižšou mierou vedomostí a zručností (*Knowdell value cards,* viď http://www.careerplanner.com/Knowdell-Career-Values-CardSort.cfm). |

## POSTUP

|  |
| --- |
| 1. Poradca s uchádzačom o zamestnanie diskutuje na tému hodnôt – najlepšie prostredníctvom kladenia otázok:   *Ktoré z Vašich rôznych zamestnaní bolo pre Vás najuspokojujúcejšie? Z akých dôvodov?*  *Ako by malo vyzerať Vaše ideálne zamestnanie? S akými kolegami? V akých pracovných podmienkach?*   1. Po pochopení pojmu „profesijné hodnoty“, rozdá uchádzačovi o zamestnanie kartičky a vyzve ho, aby ich zoradil do piatich stĺpcov, podľa svojho vlastného vzťahu ku každej z hodnôt: 2. PRE MŇA NEVYHNUTNÉ 3. DÔLEŽITÉ 4. NEUTRÁLNE 5. NIE JE PRE MŇA DÔLEŽITÉ   Podmienkou je, aby v prvom stĺpci nebolo viac, ako 5 najdôležitejších hodnôt   1. Po zoradení kartičiek vyzve poradca uchádzača o zamestnanie, aby 5 hodnôt z prvého stĺpca zoradil podľa dôležitosti od 1 do 5. 2. Po dokončení úlohy môže poradca s uchádzačom o zamestnanie diskutovať ohľadom výsledku prostredníctvom otázok:   Ktorá Vaša doterajšia skúsenosť najlepšie zodpovedala týmto hodnotám? Ktorá najmenej? Ako ste sa s tým vysporiadali?  Zmenili sa nejako Vaše hodnoty v priebehu Vášho života?  Akým spôsobom môžete tieto hodnoty napĺňať vo vašej dnešnej situácii?  Ako by malo vyzerať zamestnanie, v ktorom by ste mohli tieto hodnoty napĺňať? Ako by vyzerala Vaša pracovná náplň a pracovné podmienky? |

## POZNÁMKY

|  |
| --- |
| Hravý prístup analýzy hodnôt má svoje výhody v tom, že je pre uchádzača o zamestnanie transparentný (sám sa rozhoduje, čo je pre neho dôležité), jednoduchý na pochopenie. Zároveň sa jedná o jednoduchý nástroj, ktorým je možné nadviazať s uchádzačom o zamestnanie hlbší vzťah. |