C7: Kariérne kotvy

PRACOVNÝ mATERIÁL PRE UCHádzača o zamestnanie

|  |  |  |  |  |  |
| --- | --- | --- | --- | --- | --- |
|  | *1 – Nikdy 2 – Niekedy 3 – Často 4 - Vždy* | **1** | **2** | **3** | **4** |
| **1** | Chcem byť taký(á) dobrý(á) v tom, čo robím, aby druhí vždy vyhľadávali moju odbornú radu. |  |  |  |  |
| **2** | V práci ma najviac napĺňa to, keď som schopný(á) zapojiť úsilie druhých k splneniu spoločnej úlohy. |  |  |  |  |
| **3** | Snívam o práci, ktorá by mi poskytla voľnosť, aby som vykonával(a) prácu vlastným spôsobom a podľa vlastného plánu. |  |  |  |  |
| **4** | Stále hľadám nápady, ktoré by mi umožnili rozbehnúť svoje vlastné podnikanie. |  |  |  |  |
| **5** | Bezpečnosť a stabilita sú pre mňa dôležitejšie ako sloboda a autonómia. |  |  |  |  |
| **6** | Radšej by som odišiel/odišla zo spoločnosti, v ktorej pracujem, než by som mal(a) robiť prácu, ktorá by ohrozila moju schopnosť venovať sa osobným a rodinným záujmom. |  |  |  |  |
| **7** | Vo svojom zamestnaní sa budem cítiť úspešný(á) len vtedy, ak budem mať pocit, že som skutočne prispel(a) k dobru spoločnosti. |  |  |  |  |
| **8** | Snívam o kariére, ktorá mi bude neustále umožňovať riešiť stále zložitejšie problémy. |  |  |  |  |
| **9** | Vo svojom zamestnaní sa budem cítiť úspešný(á) len vtedy, ak budem môcť neustále rozvíjať a zlepšovať svoje schopnosti. |  |  |  |  |
| **10** | Mám sen stať sa riaditeľom nejakej firmy. |  |  |  |  |
| **11** | V práci ma najviac napĺňa to, keď mám voľnosť pri určení si vlastných úloh, vlastného plánu a spôsobu práce. |  |  |  |  |
| **12** | Nezostal by som v takej spoločnosti, ktorá by mi zadala úlohy ohrozujúce moju bezpečnosť pri práci. |  |  |  |  |
| **13** | Pre mňa je dôležitejšie budovanie vlastného podniku ako byť vrcholovým manažérom spoločnosti, ktorú vlastní niekto iný. |  |  |  |  |
| **14** | V mojej práci ma najviac napĺňa to, keď môžem využiť svoj talent pre služby druhým. |  |  |  |  |
| **15** | Vo svojej práci sa budem cítiť úspešný(á) len vtedy, keď zvládnem neustále náročnejšie výzvy. |  |  |  |  |
| **16** | Snívam o kariére, ktorá mi dovolí zjednotiť moje vlastné potreby, potreby rodiny a potreby práce. |  |  |  |  |
| **17** | Pre mňa je lákavejšie sa stať vrcholovým funkčným alebo technickým manažérom vo svojom odbore ako generálnym riaditeľom. |  |  |  |  |
| **18** | Vo svojom zamestnaní sa budem cítiť úspešný(á) len vtedy, ak dosiahnem úplnú samostatnosť a slobodu pri charakterizovaní obsahu mojej práce. |  |  |  |  |
| **19** | Obyčajne hľadám prácu v spoločnostiach, ktoré mi poskytnú pocit stability a bezpečia. |  |  |  |  |
| **20** | Pociťujem najväčšiu spokojnosť vtedy, keď dokážem vytvoriť niečo, čo je najmä výsledkom mojich zručností a môjho úsilia. |  |  |  |  |
| **21** | Budem sa cítiť úspešný len vtedy, ak sa stanem generálnym riaditeľom nejakej spoločnosti. |  |  |  |  |
| **22** | Svoje nadanie používam na to, aby bol svet lepším miestom pre život, a to ma motivuje pri rozhodnutiach týkajúcich sa mojej kariéry. |  |  |  |  |
| **23** | V mojej kariére ma najviac napĺňa to, keď viem riešiť zdanlivo neriešiteľné problémy alebo viem zvíťaziť nad zdanlivo nemožnými šancami. |  |  |  |  |
| **24** | Cítim sa v živote úspešný(á) len vtedy, ak môžem vyvážiť vlastné potreby, požiadavky rodiny a požiadavky svojej práce. |  |  |  |  |
| **25** | Snívam o práci, ktorá mi poskytne pocit stability a bezpečia. |  |  |  |  |
| **26** | Radšej by som odišiel zo spoločnosti, v ktorej pracujem, než by som prijal preloženie a rekvalifikáciu, ktorá by ma odlúčila od oblasti mojej profesie. |  |  |  |  |
| **27** | Pre mňa je dôležitejšia rovnováha požiadaviek môjho osobného a profesionálneho života ako vysoká manažérska pozícia. |  |  |  |  |
| **28** | Snívam o kariére, ktorá poskytne ľudstvu a spoločnosti skutočný prínos. |  |  |  |  |
| **29** | Vo svojej kariére sa budem cítiť úspešný len vtedy, ak vytvorím vlastnú spoločnosť podľa svojich predstáv a zručností. |  |  |  |  |
| **30** | Pre mňa je atraktívnejšie stať sa generálnym riaditeľom ako vrcholným funkčným manažérom vo svojej profesijnej oblasti. |  |  |  |  |
| **31** | Pre mňa je veľmi dôležitá šanca robiť svoju prácu vlastným spôsobom, bez pravidiel a bez nátlaku. |  |  |  |  |
| **32** | Dávam prednosť pracovným príležitostiam, ktoré sú silnou výzvou pre moju schopnosť riešiť problémy a moju súťaživosť. |  |  |  |  |
| **33** | Snívam o vytvorení a budovaní svojho vlastného podnikania. |  |  |  |  |
| **34** | Radšej by som zo spoločnosti odišiel, ako by som mal akceptovať pozíciu, ktorá by podceňovala moju schopnosť byť nápomocný druhým. |  |  |  |  |
| **35** | Moja práca ma napĺňa najviac vtedy, keď som schopný využiť svoje špeciálne zručnosti a talent. |  |  |  |  |
| **36** | Radšej by som z podniku odišiel, ako akceptoval prácu, ktorá ma odchýli z cesty smerujúcej ku manažmentu. |  |  |  |  |
| **37** | Vo svojom pracovnom živote sa cítim najviac spokojný(á) vtedy, keď pociťujem úplnú finančnú a pracovnú istotu. |  |  |  |  |
| **38** | Radšej by som z podniku odišiel, ako by som mal akceptovať prácu, ktorá by obmedzovala moju autonómiu a slobodu. |  |  |  |  |
| **39** | Vždy som si hľadal(a) také pracovné príležitosti, ktoré čo najmenej zasahovali do môjho osobného a rodinného života. |  |  |  |  |
| **40** | Pre mňa je dôležitejšia práca s problémami, ktoré nie je ľahké vyriešiť, ako dosahovanie vysokej manažérskej pozície. |  |  |  |  |

## 

**VYHODNOTENIE**

Zapíšte si k číslu otázky vami prisúdené skóre a spočítajte si celkové skóre každej kotvy. Čím vyššie číslo, tým viac preferujete danú kotvu.

|  |  |  |
| --- | --- | --- |
| **Kotva** | **Počet bodov** | **Poradie** |
| 1 Technicko-funkčné kompetencie: otázky č. 1, 9, 17, 26, 35, |  |  |
| 2. Manažérske kompetencie. 2,10, 21, 30,36 |  |  |
| 3. Autonómia a nezávislosť 3,11,18,31, 38 |  |  |
| 4. Istota a stabilita 5, 12,19, 25,37 |  |  |
| 5. Podnikavosť a tvorivosť 4, 13,20,29,33 |  |  |
| 6. Služba druhým / oddanosť veci 7, 14,22,28,34 |  |  |
| 7. Osobné víťazstvo / výzva 8, 15,23,32, 40 |  |  |
| 8. Životná rovnováha 6, 16, 24, 27, 39 |  |  |

V nasledujúcej tabuľke označte Vaše dve, prípadne tri hlavné kariérne kotvy:

|  |  |
| --- | --- |
| Technicko-funkčné kompetencie  *- využívať konkrétnych vedomostí a zručností*  *- zvyšovať moju vlastnú odbornosť*  *- riešiť technické a odborné problémy*  *- učiť sa novým veciam* | **Služba druhým / oddanosť veci**  *- dosahovať niečoho, čo má pre mňa osobný význam*  *- práca, ktorá vedie k niečomu hodnotnému*  *- pomáhať druhým*  *- zmeniť svet k lepšiemu* |
| Manažérske kompetencie  *- mať zodpovednosť za výsledky*  *- usmerňovať úsilie a činnosti ostatných*  *- postupovať v rebríčku, plniť si ambície*  *- uspieť a dosiahnuť výsledky* | **Osobné víťazstvo / výzva**  *- dosahovať víťazstvá*  *- riešiť náročné problémy, prekonávať prekážky*  *- vyhľadávanie nových vecí a rôznorodostí*  *- súťažiť s druhými* |
| Autonómia a nezávislosť  *- môcť si určiť vlastný spôsob práce*  *- byť flexibilný*  *- mať pocit slobody, nebyť naviazaný na konkrétnu firmu*  *- vykonávať samostatnú zárobkovú činnosť* | **Životná rovnováha**  *- mať dostatok voľného času*  *- možnosť sa usadiť*  *- mať rovnováhu medzi prácou a osobným životom*  *- venovať sa vlastným koníčkom* |
| Istota a stabilita  *- mať geografickú, finančnú a organizačnú istotu*  *- mať stabilné zamestnanie*  *- finančná alebo geografická stabilita*  *- byť lojálny voči firme* | **Podnikavosť a tvorivosť**  *- hľadať nové príležitosti*  *- podnikať*  *- prijímať riziko*  *- zvládať neúspechy a ísť si za svojím cieľom* |

# KARIÉRNE KOTVY

## 1. TF - Technicko-funkčné kompetencie

Vaše kariérne ukotvenie je v odbornej alebo praktickej oblasti. Nevzdáte sa možnosti aplikovať Vaše poznatky v danej oblasti a pokračovať v ich rozvíjaní. Odvíjate vašu identitu od uplatnenia Vašich schopností a ste najšťastnejší, keď sa práca stáva pre Vás výzvou. Môžete byť ochotný riadiť iných v technickej oblasti, ale nezaujíma Vás riadenie samé a vyhýbate sa mu, pretože by ste museli opustiť Vašu oblasť pôsobenia. Najväčším problémom pre ľudí tohto typu je, že môžu byť tlačení do riadiacich funkcií, v ktorých môžu zlyhať a ktoré ich neuspokojujú.

## 2. GM- Manažérske kompetencie

Vaša kariérna kotva je schopnosť všeobecného riadenia. Nevzdáte sa snahy dostať sa na najvyššiu úroveň vo firme. Chcete byť zodpovedný za všetky výsledky a spájate Vašu vlastnú prácu s úspechom v spoločnosti pre ktorú pracujete. Ak pracujete v technickej alebo praktickej oblasti, považujete to za potrebnú skúsenosť a očakávate vyššiu pozíciu v manažmente. Vašou ambíciou je dostať riadiacu prácu tak skoro ako to len bude možné. Úspech v spoločnosti pripisujete vlastným manažérskym schopnostiam.

## 3. AU- Autonómia a nezávislosť

Vaše kariérne uchopenie je autonómia/ nezávislosť. Vašim cieľom je určiť si vlastnú prácu vlastným spôsobom. Zistili ste, že dôležitejšie ako všetko ostatné je pocit slobody a byť sám sebou v tom čo robíte. Niektoré tradičné práce povoľujú určitý druh slobody, ale často sú ľudia tohto typu najlepší ako živnostníci, alebo v prácach, v ktorých majú veľa slobody. Môžu byť nezávislými poradcami, profesormi, malými obchodníkmi atď. V prípade, že sú uviaznutý v nejakej firme, chcú zotrvať v práci, ktorá im povoľuje flexibilitu ako a kedy pracovať. Niekedy odmietnu povýšenie alebo výhody aby si zachovali nezávislosť.

## 4. SE- Istota a stabilita

Ukotvenie v stabilite/ istote. Dôležitá je pre Vás stabilita a udržanie sa v práci. Váš hlavný záujem je dosiahnuť pocit stability v kariére. Môže sa to prejaviť v záujme o finančnú stabilitu (stabilná výplata, dôchodok) alebo pracovnú či geografickú stabilitu, teda byť v regióne, kde je vždy možné nájsť si prácu. Takáto stabilita/ istota môže viesť k ochote a oddanosti spraviť všetko čo zamestnávateľ chce v snahe získať alebo udržať si prácu. Menej Vás zaujíma obsah práce a pozícia v spoločnosti, ktorá môže byť vysoká, ak máte talent. Každý človek má niekedy potrebu stability a istoty, hlavne keď finančné výdavky sú vysoké, alebo keď sa blíži dôchodok. Avšak ľudia, ktorí sú ukotvení týmto smerom sa stále zaoberajú problematikou stability a cítia, že môžu byť spokojní len vtedy, ak dosiahli pocit stability a istoty.

## 5. EC- Podnikavosť a tvorivosť

Najvyššie dosiahnuté skóre v tejto oblasti znamená podnikateľskú tvorivosť. Snom je vytvoriť si vlastnú firmu, založenú na vlastných schopnostiach a ochote prijať riziko a prekonávať prekážky. Chcete dokázať svetu, že ste schopný vytvoriť spoločnosť, ktorá je výsledkom Vášho vlastného snaženia. Môžete pracovať pre iných pokiaľ sa učíte a stanovujete si vlastné budúce ciele, ale chceli by ste podnikať, hneď ako to bude možné. Chcete, aby vaša firma bola finančne úspešná ako dôkaz Vašich schopností. Hodnotíte seba veľkosťou Vašej spoločnosti a jej úspechom. Táto túžba je taká silná, že budete tolerovať mnoho zlyhaní počas Vašej kariéry pri hľadaní úspechu.

## 6. SV- Služba druhým / oddanosť veci

Vašim cieľom je práca, ktorá povedie k niečomu hodnotnému, ako napríklad spraviť svet lepším miestom, riešiť problémy životného prostredia, prispievať k porozumeniu medzi ľuďmi, pomáhať druhým, zlepšovať bezpečnosť, liečiť choroby atď. Chcete mať prácu, ktorá Vám to umožní, aj keď to môže byť náročné a nebudete akceptovať povýšenie, ktoré Vás vytrhne z práce, ktorá napĺňa takéto hodnoty.

## 7. CH- Osobné víťazstvo / výzva

Je pre Vás dôležité pracovať na riešení náročných problémov, vyhrávať nad silnými oponentmi alebo prekonávať ťažké prekážky. Jediným podstatným dôvodom pokračovať v práci je, že Vám umožňuje zvíťaziť nad niečím zjavne nemožným. Niektorí ľudia nájdu výzvu v intelektuálnych prácach ako napr. inžinieri, iní zas nájdu výzvu v komplexných situáciách ako je napr. konzultant, ktorý sa zaoberá klientmi, ktorí sú na pokraji bankrotu. Iní ľudia nájdu výzvu v súťažení - ako napr. atléti, alebo obchodníci, ktorí definujú každý predaj buď ako výhru alebo prehru. Novosť, zmena a náročnosť sú pre nich výzvou, ak je niečo ľahké, hneď sa to stáva nudným.

## 8. LS- Životná rovnováha

Najvyšší počet bodov v tejto oblasti znamená rovnováhu medzi osobnými potrebami, potrebami rodiny a požiadavkami práce. Chcete, aby všetky dôležité zložky Vášho života fungovali v harmónii a tak si musíte vytvoriť prácu, ktorá zabezpečí dostatok flexibility pre dosiahnutie takejto integrácie. Ste ochotní obetovať niektoré aspekty kariéry - pre potreby a požiadavky detí a partnera. Definujete úspech v širšom zmysle, ako len pracovný úspech. Cítite, že Vaša identita je viac spojená s tým, ako žijete Váš život, kde sa usadíte, ako riešite problémy v rodine. Títo ľudia niekedy organizujú svoju vlastnú kariéru okolo kariéry partnera, v zmysle geografickej oblasti kde žijú, alebo v zmysle toho, kde budú deti chodiť do školy. Tento človek môže mať kotvu aj v inej spomenutej oblasti, ale podriadi ju životnému štýlu.