C8: AUKCIA HODNÔT

Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| * Hravou formou dosiahnuť, aby uchádzači o zamestnanie porozumeli pojmu „profesijné hodnoty“.   **Cieľová skupina**: Všetky typy uchádzačov o zamestnanie  **Dĺžka aktivity:**45 minút  **Forma:**skupinová |

## TEORETICKÉ VÝCHODISKÁ

|  |  |
| --- | --- |
|  | Zdroj: Autor neznámy, spracované aj podľa Metodiky pre poskytovanie poradenstve v poradenských centrách pre dospelých: <http://www.cvanu.sk/files/articles/metodika-pre-poskytovanie-poradenstva-v-poradenskych-centrach-pre-dospelych.pdf> |

## POSTUP

|  |
| --- |
| 1. Odborný poradca sa opýta účastníkov skupiny: „Ako by ste zadefinovali úspešného a šťastného človeka: Aký je? Čo má? Čo vie ? Čo môže?“ Poradca zapisuje odpovede na každú otázku na malé papiere, ktoré lepí na flipchart alebo tabuľu. Pritom môže okomentovať zozbierané odpovede: „Úspech a šťastie môže každý z nás vnímať na základe rôznych faktorov: rodina, vzťahy, materiálne zabezpečenie, peniaze, kvalita života, vzdelanie, spoločenské postavenie, pokojný život. Každý máme iné hodnoty a iný recept na úspech a na šťastný život. Ľudia si v živote cenia rôzne veci. Záleží to aj od toho, aké hodnoty uznávajú. 2. Odborný poradca môže začať diskusiu o obsahu pojmu „hodnoty“: „Čo rozumiete pod pojmom hodnota? Aké ďalšie hodnoty by sme mohli na flipchart doplniť? Čo si ľudia v živote cenia? Aké hodnoty vyznávajú?“ 3. Odborný poradca požiada uchádzačov o zamestnanie, aby si sami pre seba vytvorili rebríček hodnôt, ktoré sú pre nich dôležité. Môžu si pri tom vybrať akékoľvek z hodnôt, uvedených na flipcharte. Ideálne je požiadať uchádzačov o zamestnanie, aby si vybrali 5 hodnôt a zoradili ich podľa dôležitosti od 1 do 5. 4. Následne začína hra. Odborný poradca sa opýta uchádzačov o zamestnanie, či poznajú princíp dražby: Poradca bude dražiteľom a postupne bude za vyvolávaciu cenu, ktorú si on sám určí, predávať jednotlivé hodnoty. Jednotlivci dostanú symbolických 1000 Eur na to, aby získali v dražbe hodnoty, ktoré sú pre nich dôležité. Dražiteľ môže pri vyvolávaní pre zvýšenie efektu popísať jednotlivé hodnoty. Účastníci dražby postupne navrhujú ceny a ten, kto ponúkne najvyššiu cenu, danú hodnotu po troch symbolických odklepnutiach získa: odborný poradca ju odlepí z flipchartu a symbolicky mu ju odovzdá. 5. Rozprava ku aukcii hodnôt môže zahŕňať prenesenie tejto metafory do života, ako my „míňame“ náš čas, peniaze, život. Ďalšia diskusia môže byť zameraná na konfliktné hodnoty, meniace sa hodnoty, vplyv rodiny a sociálneho prostredia na hodnoty. 6. Dôležité je na záver rozdiskutovať, aké hodnoty, môžu ovplyvniť výber ďalšieho vzdelávania, prípadne zamestnania? (vzťahy, hodnota spotreby, náboženské ideály, túžba po moci, hľadanie pravdy, vlastný blahobyt, hodnota krásna, ochrana života, láska, porozumenie, duchovné hodnoty a pod.) |

## POZNÁMKY

|  |
| --- |
| * Táto metóda je vhodná na použitie v skupinových aktivitách, ktoré sú zamerané na analýzu záujmov a hodnôt. Z hľadiska štruktúry skupinovej poradenskej aktivity je vhodné umiestniť ju na úvod, ešte pred tým, než sa prejde k samotnej analýze profesijných záujmov, typov a hodnôt (napríklad prostredníctvom metód postavených na typológii RIASEC, kariérnych kotvách alebo knowdellovým zoznamom hodnôt). * Pri tejto metóde nie je používaný pracovný materiál pre uchádzača o zamestnanie, na jej realizovanie je potrebný flipchart, fixky, lektorská lepiaca páska a papier. |