D3: MOJE ZRUČNOSTI (SLOVESÁ)  
Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| * Podporiť sebavedomie uchádzača o zamestnanie identifikáciou najvýznamnejších nadobudnutých zručností * Rozvíjať schopnosť pomenovať vlastné zručnosti   **Cieľová skupina**: uchádzači o zamestnanie starší ako 50 rokov, uchádzači o zamestnanie s ťažkosťami ohľadom pomenovania vlastných zručností  **Dĺžka aktivity:** 30 minút  **Forma:** skupinová alebo individuálna |

## TEORETICKÉ VÝCHODISKÁ

|  |  |
| --- | --- |
|  | Rozvoj zručností prebieha v štyroch fázach:   * Nevedomá nekompetencia („neviem, že neviem“) * Vedomá nekompetencia („viem, že neviem“) * Vedomá kompetencia („viem, že viem“) * Nevedomá kompetencia („neviem, že viem“).   Uchádzači o zamestnanie sa často nachádzajú v štvrtej fáze: vďaka často dlhoročným pracovným skúsenostiam majú reálne zručnosti, pod vplyvom nezamestnanosti a zníženého sebavedomia si ich ale nie sú vedomí a nedokážu ich pomenovať.  Zdroj: FourStagesforLearningAny New Skill, NoelBurch |

## POSTUP

|  |
| --- |
| 1. Poradca s uchádzačom o zamestnanie diskutujú o tom, čo sú to zručnosti, ako je možné ich získať a rozvíjať (v škole, vzdelávacích aktivitách, praxou, voľnočasových aktivitách atď.). Poradca sa môže uchádzača o zamestnanie opýtať, čo si myslí, aké má zručnosti (napr. *„Skúste pomenovať aspoň 5 vlastných zručností: Čo viete dobre robiť?*“). 2. Poradca odovzdá uchádzačovi o zamestnanie pracovný materiál – zoznam slovies a vyzve ho, aby označil všetky zručnosti, ktoré počas svojho života používal – bez obmedzenia množstva. 3. Poradca spolu s  uchádzačom o zamestnanie diskutujú, ktoré zo zakrúžkovaných zručností sú najzaujímavejšie z pohľadu uplatnenia na trhu práce, vyberú z nich niekoľko a rozvinú ich pridaním predmetu a konkrétnej skúsenosti do nasledujúcej tabuľky. |

## POZNÁMKY

|  |
| --- |
| * Uchádzača o zamestnanie je vhodné uviesť do aktivity rozhovorom o jeho životopise - pracovnej skúsenosti, v ktorom ho poradca vedie k reflexii vlastných životných skúseností (pracovných a mimopracovných). * Aktivitu je možné použiť aj v procese profesijnej orientácie – ako kritérium výberu najdôležitejších zručností sa použije preferencia uchádzača o zamestnanie („*Ktorých 5 zručností by ste chceli používať vo Vašom budúcom povolaní bez ohľadu na to, či ich máte alebo nie?*“)   Príklad vyplneného pracovného materiálu (K. Kurillová, Spišská Nová Ves): |