D6: MOJE ČINNOSTI A ICH HODNOTENIE

Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| Analyzovať a hodnotiť svoju pracovnú skúsenosť, nadobudnuté zručnosti a motivačné faktory  **Cieľová skupina**: uchádzači o zamestnanie starší ako 50 rokov, uchádzači o zamestnanie v procese prehodnocovania profesijnej dráhy, uchádzači o zamestnanie v procese profesijnej re-orientácie  **Dĺžka aktivity:** 20 minút (vysvetlenie), 3 hodiny (individuálna práca)  **Forma:** individuálna / skupinová |

## TEORETICKÉ VÝCHODISKÁ

|  |  |
| --- | --- |
|  | Metóda vychádza z portfóliových prístupov v rôznych európskych krajinách.  Zdroj: ItinérairesFormation in: „Mezinárodnípříručka o metodáchprofesníorientace“, Euroguidance ČR |

## POSTUP

|  |
| --- |
| Poradca vyzve uchádzača o zamestnanie, aby do hĺbky analyzoval svoje životné skúsenosti. Vysvetlí, že analýza sa môže týkať ako predchádzajúcich pracovných, tak aj predchádzajúcich a súčasných mimopracovných činností, ktoré sú z hľadiska nadobudnutých kompetencií rovnako dôležité. Poradca odovzdá uchádzačovi o zamestnanie tabuľku a vysvetlí, ako ju vyplniť:   * Do prvého stĺpca vyplní dátum trvania tejto činnosti. Nie je nevyhnutné uviesť presné dátumy, ale aspoň približnú dĺžku trvania. * V druhom stĺpci stručne popíše zamestnanie alebo aktivitu, o ktorú išlo a prípadne uvedie meno a typ spoločnosti (v prípade pracovnej skúsenosti). * V treťom stĺpci uchádzač o zamestnanie podrobne popisuje vykonávané úlohy a činnosti. * Po dokončení popisu analyzuje uchádzač o zamestnanie konkrétnu skúsenosť z hľadiska motivačných faktorov (Čo ma v tejto činnosti motivovalo/nemotivovalo?). Motivačné faktory označí znamienkom „+“ a demotivačné faktory znamienkom „-“. * V piatom stĺpci by sa mal uchádzač o zamestnanie čo najobjektívnejšie rozhodnúť, či dané činnosti vykonával úspešne alebo neúspešne a podľa toho ich označiť ako + alebo -. * V poslednom stĺpci má uchádzač o zamestnanie hľadať dôvody svojich úspechov alebo neúspechov, ktoré spolu s poradcom analyzujú a môžu využiť pri hľadaní zamestnania. |

## POZNÁMKY

|  |
| --- |
| * Táto aktivita je časovo aj z hľadiska schopnosti analýzy a úrovne motivácie uchádzača o zamestnanie náročná, slúži ale ako dobrý podklad pre dôkladné porozumenie a bilancovanie vlastnej pracovnej skúsenosti, identifikácie nadobudnutých vedomostí a zručností a motivačných faktorov. Poradca musí venovať dostatočný čas vysvetleniu aktivity a jej zmyslu a overiť si pochopenie a motiváciu uchádzača o zamestnanie. |