# Prípadová štúdia č.1

* Meno: Pán. R. Vek: 35 Vzdelanie: výučný list elektromechanik

## POZNÁMKY z úvodného rozhovoru:

Pán. R. pracoval ako skladník a vodič vysokozdvižného vozíka v priemysle. Svoju prácu má rád a uspokojujú ho najmä praktické činnosti. Zo zdravotných dôvodov (problémy s chrbticou) musel ukončiť pracovný pomer a momentálne je 3 mesiace registrovaný na úrade práce. Vyjadrené ciele BK: rád by zmenil zamestnanie, ale istota práce je pre neho dnes najdôležitejšia. – pri výbere rekvalifikačného kurzu nechce príliš experimentovať, chce si byť istý, že mu umožní nájsť si stabilné zamestnanie. Vaše pozorovanie: pán R. nemá veľký záujem o lepšie sebapoznanie, je pragmatický a praktický – zaujíma ho najmä konkrétny výsledok

## Výsledky z fáze zberu informácií

### PORTFólio KOMPETENCIÍ

Odborné kompetencie: riadenie údržba a drobné opravy vysokozdvižného vozíka (preukaz VZV od 2008), zručnosti z oblasti automechaniky - diagnostikovanie vozidla, náhrada dielov (drobné opravy a údržba pre rodinu a známych)

Organizačné a riadiace kompetencie: evidencia dodávateľov a skladovaného tovaru, správa a kontrola dodacích listov, zaúčanie a vedenie brigádnikov (skúsenosť v sklade 5 rokov)

### kariérové kotvy: RIASEC:

**Najvyššie hodnoty:**

1. ŽIVOTNÝ ŠTÝL – 95%

2. STABILITA, BEZPEČIE – 90%

3. ODBORNÉ / FUNKČNÉ SCHOPNOSTI – 70%

**Najnižšie hodnoty:**

SLUŽBA - ODHODLANIE (5%)

TVORIVOSŤ V PODNIKANÍ (0%)

### MBTI – rob, čo najlepšie vieš

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **1** | **2** | **3** | **4** | **5** | **6** | **7** | **8** | **9** | **10** |  |
| **E** |  |  |  |  |  |  |  |  | **x** |  | **I** |
| **Z** | **x** |  |  |  |  |  |  |  |  |  | **N** |
| **R** |  |  |  |  |  |  | **x** |  |  |  | **C** |
| **U** |  |  | **x** |  |  |  |  |  |  |  | **V** |

DOKUMENTÁCIA A ROZHOVORY S ĽUĎMI Z PRAXE

Pán R. má mnoho známych, ktorí pracujú ako remeselníci v oblasti stavebníctva. Zatiaľ sa seriózne porozprával najmä s kamarátom, ktorý pracuje ako inštalatér, ale zistil, že rekvalifikačné kurzy sú pomerne náročné (až 500h).

### ÚLOHA

Na základe informácií získaných v úvodnom rozhovore a vo fáze zberu informácií, pripravte individuálny rozhovor, v ktorom spolu s klientom preberiete doterajšie výsledky poradenského procesu. Akými konkrétnymi spôsobmi/technikami/prístupmi je možné posilniť vzdelávací prístup pri vedení rozhovoru? Ako posilňovať aktívnu rolu klienta?