**IZCU**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Typ introvert, zmyslový, citový, uvážlivý**  Typy IZCU sú lojálne, verné, cítia s inými a všímajú si ich pocity. Charakterizuje ich svedomitosť a zodpovednosť a majú dobrý pocit, ak ich niekto potrebuje.Sú to ľudia realistickí, ktorí sa držia pri zemi a dávajú prednosť ľuďom pokojným a nenáročným. Sú schopní absorbovať množstvo faktov, z čoho majú radosť. Majú dobrú pamäť na detaily a trpezlivosť pri dokončovacích fázach úlohy. Majú radi, keď sú veci jasne a presne formulované.  Keďže majú prísnu pracovnú morálku, radi prevezmú zodpovednosť za rôzne záležitosti, ktoré treba urobiť, ak majú pocit, že skutočne veci pomôžu. Sú pedantne dôslední a systematickí pri plnení úloh. Zvyknú byť konzervatívni, so zmyslom pre tradíciu. Pri rozhodovaní používajú svoj zmysel pre realistické hodnotenie a svojím rozumným postojom prispievajú k stabilite.  Sú tichí a skromní, seriózni a pracovití. Sú milí, sympatickí, taktní a majú pochopenie pre svojich priateľov a kolegov. Radi sa starajú o iných a dávajú prednosť tomu, ak môžu poskytnúť praktickú a konkrétnu pomoc. V komunikácii sú srdeční, majú dobrý vzťah k ľuďom v núdzi. Typ IZCU obvykle nedáva najavo svoje súkromné city, ale, keďže je citovo založený, dokáže intenzívne reagovať na väčšinu situácií a udalostí. Ochraňuje svojich priateľov, ktorým je oddaný a ochotný poslúžiť a pomáhať. Svedomite si plní svoje povinnosti.  **Možné boľavé miesta**  Pretože typy IZCU žijú kompletne len pre prítomnosť, majú problémy vidieť udalosti v širších súvislostiach alebo predvídať možné dôsledky a situácie, najmä, ak sú pre nich neznáme. Treba im pomôcť pozrieť sa trochu ďalej a utvoriť si predstavu o tom, čo by mohlo nastať, keby sa veci spravili ináč. Tento typ sa môže dostať do ťažkostí pri dennej drine a nikdy nekončiacej práci tak svojej, ako aj tých, za ktorých sa cíti byť zodpovedný. Ľahko sa môže prepracovať, lebo si všetko robí sám, aby si bol istý, že úlohy budú splnené do písmenka.  Keďže od prírody nie je asertívny ani tvrdohlavý, riskuje, že ho iní zneužijú. Mal by dať priechod svojim často potláčaným citom, ak je znechutený, aby ho nebolo treba zachraňovať. Mal by tiež oboznámiť iných so svojimi potrebami a schopnosťami. Typy IZCU často potrebujú viac času na zvládnutie technických problémov. Keďže ich plánovanie je neprimerané, mali by si vypracovať stratégiu, ktorá by im pomohla preorientovať svoju energiu, ktorú vyčerpajú na zbytočné starosti. Mali by si nájsť spôsob ako relaxovať, pretože to veľmi potrebujú.   |  |  |  |  |  |  |  | | --- | --- | --- | --- | --- | --- | --- | | **IZCU** | | | | | | | | **Prejavy**  **v práci** | **plusy** | | majú vysokú pracovnú morálku, sú zodpovední a tvrdo pracujú; sú vynikajúci v rutinnej práci; sú presní, dôkladní a pedantní; radi pomáhajú svojim spolupracovníkom; majú radi zabehaný systém; rešpektujú hierarchiu | | | | | **mínusy** | | môžu sa podceňovať; majú problém byť asertívni; berú na seba veľa, často sa prepracujú; niekedy nevidia možné budúce dôsledky; niekedy sa nevedia prispôsobiť zmenám; odrádza ich pocit, že sa im nedostáva uznania alebo že nie sú potrební | | | | | **Profesijné okruhy** | | | | | | | | **medicína** | | **sociálne služby/vzdelávanie** | | **administratíva v obchode** | **manuálne činnosti** | **iné** | | * rodinný lekár * zdravotná sestra * medicínsky technológ * zubný hygienik * fyzioterapeut * predajca lekárskych prístrojov * administratívny pracovník v oblasti zdravotníctva * dietetik | | * učiteľ v predškolskom zariadení * učiteľ v základnej škole * knihovník/archivár * pracovník školskej správy * sociálny pracovník * poradca pre voľbu povolania * personálny poradca * učiteľ náboženstva * sociálny kurátor * logopéd | | * sekretárka * vedúci administratívy * pracovník centra pre služby zákazníkom * administratívny pracovník v personalistike * počítačový operátor * účtovník | * elektrikár * operátor vo výrobe * čistiace a upratovacie činnosti | * dekoratér * telesná stráž/ pracovník SBS * maloobchodník * majiteľ pohostinstva | |