Exkurzia v Múzeu obetí komunizmu

Múzeum tohto typu je vôbec prvé na Slovensku. Nie len preto sa študenti gelnického gymnázia ochotne zúčastnili výstavy, ktoré toto múzeum usporiadalo. Bol to i záujem o osudy obetí a pripomenutie si akou dlhou cestou prešla naša spoločnosť, kým sa dočkala vytúženej slobody. Študenti 3. A si mohli vypočuť zaujímavý chronologický výklad k udalostiam, ktorou naša spoločnosť prešla od roku 1948 až po Nežnú revolúciu. Prezreli si výstavu, vypočuli osudy priamych svedkov a mali možnosť spoznať mená prenasledovaných zo svojho okolia. Na záver exkurzie si prezreli interiér v akom disidenti písali a tvorili svoje samizdaty kritizujúce vtedajší režim. Je len škoda, že pandémia na 2. roky zabrzdila takéto aktivity, ale príležitosti ešte budú a sme presvedčení, že študenti ich radi využijú.