KATOLÍCKA UNIVERZITA V RUŽOMBERKU

Pedagogická fakulta

INŠTITÚT JURAJA PÁLEŠA V LEVOČI

**Diplomová práca  
prvá kapitola + obsah a abstrakt**

Predmet: Seminár k ZP 2

Vyučujúci: doc. PhDr. Pavol Zubal, PhD.

Študent: Slávka Šubová

2. ročník ŠPaPMP, Mgr., DF

Zimný semester 2018/2019

**ÚVOD**

[ÚVOD](#_Toc477976351)

[I. TEORETICKÁ ČASŤ](#_Toc477976352)

[1 Vymedzenie základných pojmov v špeciálnej pedagogike](#_Toc477976353)

[1.1 Predškolský vek ....](#_Toc477976354)

[1.2 Pregramotné spôsobilosti](#_Toc477976355)

[1.3 Mentálne postihnutie](#_Toc477976356)

[2 Edukácia dieťaťa v predškolskom veku](#_Toc477976357)

[2.1 Vývin dieťaťa v predškolskom veku](#_Toc477976358)

[2.2 Rozvoj kognitívnych procesov](#_Toc477976359)

[2.3 Rozvíjanie motoriky](#_Toc477976360)

[3 Pregramotné spôsobilosti dieťaťa s mentálnym postihnutím](#_Toc477976361)

[3.1 Rozvoj gramotnosti dieťaťa v predprimárnom vzdelávaní](#_Toc477976362)

[3.2 Edukačné prostriedky na rozvoj gramotnosti](#_Toc477976363)

[3.3 Edukačné metódy na rozvoj gramotnosti](#_Toc477976364)

**EMPIRICKÁ ČASŤ................................................................**

Záver.........................................................................................

[ZOZNAM POUŽITEJ LITERATÚRY](#_Toc477976365)

**ABSTRAKT**

ŠUBOVÁ, Slávka: *Rozvoj pregramotných spôsobilostí dieťaťa s duševnou zaostalosťou v predškolskom veku*. [Diplomová práca] / Slávka Šubová – Katolícka univerzita v Ružomberku. Pedagogická fakulta; Inštitút Juraja Páleša v Levoči. – PaedDr. Martina Pudišová - Magová

Naša diplomová práca sa zaoberá rozvíjaním pregramotných spôsobilostí u detí v predškolskom veku s duševnou zaostalosťou a opisuje metódy predškolskej edukácie rozvíjajúce pregramotnosť, ktoré dieťa pripravujú na školské vzdelávanie, ale aj na život v spoločnosti. Cieľom práce je deskriptovať edukačné metódy a prostriedky na rozvoj gramotnosti v predprimárnom vzdelávaní a poukázať na ich význam a podstatu. V teoretickej časti sme opísali edukačné metódy na rozvoj gramotnosti: vzbudiť u žiaka záujem o edukačnú činnosť, prvotne oboznámenie detí s učivom, opakovanie a usmerňovanie učiva a  metódy hodnotenia, kontroly a klasifikácie.

**Kľúčové slová:** Mentálne postihnutie. Predškolský vek. Hra. Motorika. Gramotnosť

**ABSTRAKT**

ŠUBOVÁ, Slávka: Die Entwicklung der vorgramatischen Fähichkeiten geistig zurückgebliebener Kinder in ihrer Vorschul-Zeit.

(Diplomarbeit) Slávka Šubová – Katholische Universität in Ružomberok. Pädagogische Fakultät; Institut Juraja Páleša in Leutschau. – PaedDr. Martina Pudišová - Magová

Unsere Diplomrarbeit befasst sich mit seelisch und geistig behinderten Kindern und beschreibt Methoden der Vorschul- Erziehung zur Entwicklung und Stärkung der vorgramatischen Kenntnisse und ihrer Ausbildung in der Schule sowie Vorbereitung auf ihre künftige Rolle in der menschlichen Gesellschaft .

Ziel dieser Arbeit ist es: Erziehungsmethoden und andere Mittel zu beschreiben die das gramatische Wissen im Vorschulalter sowie seine erhöhte Bedeutung und Eigenschaften aufzeigen.

Im theoretischen Teil beschreiben wir Erziehungsmethoden um Kenntnisse des Lesens und Schreibens zu entwickeln sowohl der Schüller um ihr Interesse für Bildung zu erwecken und d.h. Kinder mit dem Lehrmaterial bekannt zu machen, Wiederholung und Ausrichtung des Lehrmaterials, sowie d.h. von Einschätzung, Kontrolle und Einteilung.

**Schlüsselworte:** Geistige Behinderung, Vorschulalter, Spiel, Bewegung und das Erwerben besserer Kentnisse in Lesen und Schreiben.

**ÚVOD**

*„Keď Vám kvet prestane kvitnúť, upravíte prostredie,*

*v ktorom rastie, nenaprávate kvet.“*

*Alexander den Heijer*

V dnešnej dobe je veľmi dôležité, aby jedinec mal osvojené schopnosti, či zručnosti, ktoré využije v spoločnosti, v školských inštitúciach alebo v zamestnaní. Preto je pre dieťa, žiaka, študenta alebo občana dôležité už predprimárne vzdelávanie, ktoré sa snaží naučiť, vštiepiť dieťaťu dôležité zručnosti a schopnosti. Edukácia jedincov tvorí jeden celok a cestu k rozvoju osobnosti jedinca s mentálnym postihnutím.

Tému „Rozvoj pregramotných spôsobilostí dieťaťa s duševnou zaostalosťou v predškolskom veku“ som si vybrala lebo predškolský vek a predškolské vzdelávanie je dôležitým obdobím každého jedinca, aj keď sme si to ako deti nemysleli, teda nie všetci. Pregramotné spôsobilostí a zručností detí s duševnou zaostalosťou, ale aj intaktné deti vyjadrujú najčastejšie cez hru, hračky. V hre deti prejavujú takisto aj svoje pocity, emócie, súťaživosť, pohyb a získavajú nové poznatky. Predškolská edukácia je podľa nášho názoru podstatnou edukáciou zo všetkých edukácii lebo predprimárne vzdelávanie detí nás pripravuje do spoločnosti, ak pedagóg v materskej škole pochybí s rozvojom osobnosti, zručnosti, tak sa to odzrkadli v budúcnosti dieťaťa, dokonca u jedinca s mentálnym postihnutím sa to prejaví dvojnásobne, lebo je jednoduchšie edukovať intaktné dieťa ako mentálne postihnuté dieťa. Z toho vyplýva, že u detí s duševnou zaostalosťou je veľmi dôležité predprimárne vzdelávanie a predškolská dochádzka v materskej škole.

Naša diplomová práca pozostáva z teoretickej časti a troch kapitol, ku ktorým prislúchajú tri podkapitoly, a empirickej časti, ktorú riešim štrukturovaným rozhovorom s rodičmi, učiteľmi. V diplomovej práci som použila informácie od známych autorov: Ivan Bajo, Štefan Vašek, Božena Švábová, Viktor Lechta, Ján Dravecký, Viera Šilonová a Vladimír Klein. V prvej kapitole popisujeme charakteristiku predškolského veku, pregramotné spôsobilosti, ale aj pojem mentálne postihnutie. Druhá kapitola diplomovej práce špecifikuje vývin dieťaťa v predškolskom veku, rozvíjanie kognitívnych procesov a ako sa rozvíja motorika. V tretej kapitole popisujeme rozvoj gramotnosti dieťaťa v predprimárnom vzdelávaní, aké edukačné prostriedky a pomôcky sa využívajú na rozvoj gramotnosti, a aké edukačné metódy poznáme na rozvoj gramotnosti. Cieľom našej práce je oboznámenie sa s poznatkami o problematike predprimárneho vzdelávania u detí s duševnou zaostalosťou.

# 

# **I. TEORETICKÁ ČASŤ**

# **1 Vymedzenie základných pojmov v špeciálnej pedagogike**

*„Približne každých 20 sekúnd*

*sa niekde na svete narodí mentálne*

*postihnuté dieťa a takéto dieťa*

*sa môže narodiť každému. Hociktorý*

*človek môže ochorieť alebo sa zraniť*

*tak, že začne strácať svoju mentálnu kapacitu“*

Neznámy autor

V terajšej dobe je špeciálna pedagogika rozvinutý a významný odbor pedagogiky. Význam a poslanie špeciálnej pedagogiky spočíva v špeciálnej edukácii a v rozvoji jedincov, ktorí majú oproti väčšine ostatných - intaktných jedincov špeciálne výchovno-vzdelávacie potreby, ktoré pre svoju existenciu potrebujú špeciálny prístup a starostlivosť.[[1]](#footnote-1)

Fischer definuje špeciálnu pedagogiku: „ *ako vedný odbor, ktorý sa zaoberá zákonitosťami výchovy a vzdelávania a rozvojom jedincov, ktorí sú znevýhodnení oproti väčšinovej populácii v oblasti fyzickej, psychickej alebo sociálnej a majú špeciálne výchovno-vzdelávacie potreby.“ [[2]](#footnote-2)*

Predmetom špeciálnej pedagogiky je skúmanie zákonitostí edukácie ( výchovy a vzdelávania) a podstaty postihnutých, narušených či jedincov s rôznymi špecifickými výchovno-vzdelávacími potrebami z pohľadu etiológie, korekcie, metód edukácie, symptomatológie, reedukácie, ale aj profylaxie neadekvátneho vyrovnávania sa s postihnutím, narušením alebo inými špecifickými danosťami.[[3]](#footnote-3)

Vedná oblasť špeciálna pedagogika sa označuje v sústave pedagogických vied, ktorá sa zaoberá praxou a teóriou edukácie ( vzdelávania, výchovy a vyučovania) jedincov: mládeže, dospelých jedincov so špeciálnymi potrebami senzorického, somatického, mentálneho postihnutia alebo narušených komunikačných schopností, či psychosociálneho narušenia. Patria sem aj jedinci s talentom , s výnimočným nadaním alebo špecifickými potrebami.[[4]](#footnote-4)

V užšom zmysle sa špeciálna pedagogika označuje aj ako defektologická špeciálna pedagogika liečebná pedagogika, pedagogika hendikepovaných, ortopedagogika, nápravná pedagogika detí. Špeciálna pedagogika je vedou o špeciálnej edukácii defektných osôb (duševne, telesne a zmyslovo postihnutých) je súčasťou vedného celku defektológie. Pojem špeciálna pedagogika sa u nás objavila pred 50-timi rokmi, ale história tejto vedy je stará ako ľudstvo samé. Napriek týmto poznatkom môžeme špeciálnu pedagogiku označiť ako vedu relatívne mladú, pretože jej odborné základy nie sú systematicky budované tak dlho, ako v iných odboroch.[[5]](#footnote-5)

Slowík definuje špeciálnu pedagogiku: *„ako disciplínu orientovanú na výchovu, vzdelávanie a celkový osobnostný rozvoj znevýhodneného človeka s cieľom dosiahnuť najvyššiu možnú mieru jeho sociálnej integrácie vrátane pracovných a spoločenských možností a uplatnenia.“*[[6]](#footnote-6)

Vedný odbor špeciálna pedagogika sa zaoberá rozvojom, edukáciou (výchovou, vzdelávaním a vyučovaním) mentálne postihnutých jedincov a mentálne postihnutých s viacerými chybami.

## **1.1 Predškolský vek**

Kapitola medzi tretím až šiestym, či siedmym rokom sa nazýva obdobie predškolského veku. V tomto období dochádza k viacerým a dôležitým zmenám u dieťaťa. Jedná sa v tomto období najmä o telesný, emočný vývin- rozvoj. Dieťa sa učí v predškolskom veku pomaly odpútavať od rodinného prostredia, najmä od matky, z tohto rodinného puta sa postupne uvoľňuje, spoznáva nové tváre, nových kamarátov, nových ľudí. V predprimárnom, čiže v predškolskom veku dieťa prichádza do nového prostredia, do materskej školy.

Dieťa v predškolskom veku je nadmieru všímavé a zvedavé, má túžbu spoznávať nové veci, predmety.[[7]](#footnote-7)

Vagnerová popisuje predškolské obdobie , v ktorom sa objavuje egocentrizmus, fenomenizmus, magickosť. Jedinec si vykladá realitu, po svojom aby bola jemu zrozumiteľná, pochopená a prijateľná.[[8]](#footnote-8)

Predškolský vek trvá od troch do šiestich prípadne siedmich rokov jedinca.[[9]](#footnote-9)

Predškolský vek začína ukončením batoľackého obdobia po treťom roku života a trvá do šiestich rokov, do doby kedy nastúpi dieťa do školy. Dieťa si uvedomuje svoje „ja“.[[10]](#footnote-10)

V širšom slova zmysle sa ako predškolský vek označuje celé obdobie od narodenia až po vstup do školskej dochádzky. Široké poňatie má svoj praktický význam pri plánovaní sociálnych a výchovných opatreniach pre deti pred ich povinnou školskou dochádzkou. Predškolské obdobie v užšom slova zmysle „je vekom materskej školy“, nebolo by správne chápať, to iba z toho hľadiska. Je mnoho detí, čo do škôlky nechodia, niektoré detí sú vychovávané doma, kde je táto výchova základom, na ktorom materská škola účelne stavia a napomáha k ďalšiemu rozvoju dieťaťa.[[11]](#footnote-11)

V systéme ľudového vzdelávania môže a musí prispievať materská škola k riešeniu tejto veľmi dôležitej úlohy. V pedagogických a psychologických výskumoch sa dokazuje, že v predprimárnom období dochádza k intenzívnemu utváraniu rozumových spoločností detí: počiatočných foriem abstrakcie, zovšeobecňovania, foriem a úsudkov. V predškolskom veku sa kladie základ mnohých dôležitých predstáv a pojmov, ktoré zabezpečujú ďalší rozvoj človeka.[[12]](#footnote-12)

Štádium predškolského veku nadväzuje na batolivé obdobie. Spomínané obdobie, končí nástupom dieťaťa do školy. V predškolskom období dochádza k rozvoju motoriky, pamäte, predstavivosti, reči, myslenia, sebaovládania. Hlavnou zmyslom je hra. Hra má vplyv na celkový rozvoj osobnosti, rozvíja kognitívne procesy, ako je vnímanie (farby, veľkosť, tvar), pamäť a pozornosť (básničky, riekanky a piesne). Je to  obdobie v ktorom vystupuje fantázia a predstavivosť jedinca.[[13]](#footnote-13)

Predškolské obdobie je veľmi náročné obdobie, kde dieťa v troch rokoch nastupuje do škôlky a šiestich alebo siedmich do školy. Predškolské obdobie je známe, že jedinec prežíva bohaté predstavy a má veľkú fantáziu.

Predškolský vek dieťaťa zahrňuje od dovŕšenia tretieho roku života až po vstup do povinnej školskej dochádzky, do šiesteho roku života dieťaťa. Prevládajú tu zmeny v telesných a pohybových funkciách, v poznávacích procesoch a v citovom a spoločenskom živote. V predškolskom veku sa mení vývin osobnosti dieťaťa. Predškolský vek je označovaný za vek iniciatívy a hlavnú úlohu tu zohráva aktivita, ktorá je účelná.[[14]](#footnote-14)

Ak sa končí dieťaťu predškolský vek, tak postupne uvoľňuje naviazanosť na mamu a začína sa spriateľovať so spolužiakmi .

## **1.2 Pregramotné spôsobilosti**

Cieľom predškolskej výchovy a vzdelávania je edukáciou dosiahnuť u dieťaťa takú kvalitatívnu úroveň, ktorá dosahuje minimálny, hraničný rozsah kompetencií. Dieťa je schopné ich samostatne a aj s pomocou rodičov a školy uplatňovať a rozvíjať. Je schopné koexistovať v sociálno – spoločenských komunitách, orientovať sa v čase a priestore, mať vybudované základy hodnotového systému, aktívne a cieľavedome vykonávať rôzne činnosti. Na základe týchto schopností má dieťa neskôr úspešne zvládnuť učivo a začleniť sa do spoločnosti.

Cieľom predškolského vzdelávania detí s mentálnym postihnutím je zabezpečovať ich celkový rozvoj s ich obmedzenými možnosťami a zvláštnosťami danými mentálnym postihnutím.

Ciele predprimárneho vzdelávania detí s mentálnym postihnutím sú:

* rozširovať zaostávajúci vývin v psychomotorickej , poznávacej, emocionálnej a sociálnej oblasti
* rozvíjať komunikačné schopnosti dieťaťa,
* vytvoriť podmienky na plynulú adaptáciu na nové prostredie (pri vstupe do MŠ),
* naplniť potrebu sociálneho kontaktu dieťaťa s rovesníkmi,
* umožniť dieťaťu sebarealizáciu prostredníctvom hrových aktivít,
* rozvíjať samostatnosť dieťaťa, posilňovať jeho sebadôveru a sebavedomie,
* vytvárať elementárne sociálne kompetencie a ich využitie v reálnom živote,
* odstraňovať druhotné problémy (správania),
* utvárať elementárne prosociálne a environmentálne cítenie,
* pripraviť dieťa s mentálnym postihnutím na plynulý prechod do špeciálnej základnej školy.[[15]](#footnote-15)

## 

## **1.3 Mentálne postihnutie**

Pomenovanie mentálne postihnutie používajú najmä odborníci špeciálnej pedagogiky, psychológie.

Viaceré výskumy majú názor, že spomedzi všetkých postihnutí je najčastejšie mentálne postihnutie, ktoré je najmenej akceptovateľné, zo strany rodiny, ako aj zo strany najbližšieho okolia. Preto sa mnohé rodiny rozpadávajú, lebo sa nedokázali vysporiadať s tým, že práve im sa narodilo postihnuté dieťa. Nedokážu prijať mentálne postihnuté dieťa za skutočne rovnocenného člena rodiny, ktorý si bude vyžadovať oveľa viac starostlivosti ako všetci ostatní členovia rodiny dohromady aj napriek tomu, že bude mať viac práv ako povinností. Mentálne postihnutie sa môže vyskytnúť s duševnou alebo telesnou poruchou alebo aj bez nej. Podľa Matulaya je mentálne postihnutie zhrňujúci pojem vyjadrujúci multifaktoriálnu poruchu psychiky a somatiky, narušenie duševného vývinu v zmysle nevyvinutia rozličného stupňa. Môže byť spôsobená rôznymi genetickými poruchami, poškodením mozgu, poškodeniami v tehotenstve, počas pôrodu a do dvoch rokov po narodení., ale aj zanedbávajúca výchova môže viesť k zaostávaniu jeho duševného vývinu.[[16]](#footnote-16)

Mentálne postihnutie – je vedná disciplína špeciálnej pedagogiky, ktorý sa zaoberá výchovou, vyučovaním, vzdelávaním mentálne postihnutých jedincov.

Pedagogika mentálne postihnutých ako vedný odbor pozostáva z časti teoretického

základu, histórie odboru, metodológie, z teoretického vyučovania a teórie výchovy. Predmetom pedagogiky mentálne postihnutých je tiež diagnostika a skúmanie prejavov a spoločenských dôsledkov mentálneho postihnutia.

Obsahom pedagogiky mentálne postihnutých v oblasti výchovy, vzdelávania a vyučovania sa ďalej špecifikuje podľa kategórie postihnutia.[[17]](#footnote-17)

Za mentálne postihnutie sa považujú takí jedinci (deti, mládež, dospelí), u ktorých dochádza k zaostávaniu vývoja rozumových schopností, k odlišnému vývoju niektorých psychických vlastností a k poruchám v adaptačnom chovaní.[[18]](#footnote-18)

Z hľadiska podľa K. Matulaja sa mentálna retardácia opisuje ako stav zastaveného alebo retardovaného vývinu a vzniká z genetických príčin, alebo je privodený chorobou či úrazom.[[19]](#footnote-19)

Ako charakterizujú I. Bajo a Š. Vašek mentálne postihnutie – je vedný odbor špeciálnej pedagogiky, ktorý sa zapodieva vyučovaním, výchovou, vzdelávaním mentálne postihnutých osôb. Pedagogika mentálne postihnutých ako vedný odbor pozostáva z časti teoretického jadra, z metodológie a histórie tohto odboru, z teoretického vyučovania a teórie výchovy. Predmetom pedagogiky mentálne postihnutých je tiež diagnostika a bádanie prejavov a spoločenských zmien mentálneho postihnutia.[[20]](#footnote-20)

Pojem duševná zaostalosť pedagogiky mentálne postihnutých je najdôležitejšia z hľadiska závažnosti, to znamená z hľadiska stupňa duševnej zaostalosti. Stupne duševnej zaostalosti sú orientačne ohraničené IQ a duševnou zaostalosťou, ktorá je charakterizovaná ako disproporcionalita chronologického a mentálneho veku. V dnešnej dobe sa vyskytuje desiata kontrola Medzinárodnej klasifikácie chorôb, ktorú spracovala Svetová zdravotnícka organizácia so sídlom v Ženeve. Táto kontrola sa ustanovila v roku 1992.[[21]](#footnote-21)

Tento stav Lechta chápe ako stav zastaveného alebo neúplného duševného vývinu, ku ktorému patrí najmä narušenie zručností, prejavujúcich sa v priebehu vývinového obdobia, prispievajúcich k celkovej úrovni inteligencie- patria sem rečové, pohybové, sociálne a poznávacie schopností.

Vyskytuje sa množstvo najrozličnejších príčin, ktoré sa môžu dotknúť mentálneho vývinu človeka, môžu ho narušiť, spomaliť dokonca aj zastaviť, okrem toho môže jedna a tá istá príčina spôsobiť odlišné druhy poškodení alebo naopak rôzne príčiny môžu spôsobiť podobné klinické obrazy poškodenia. V podstate žiadne rozdelenie príčin mentálneho postihnutia nie je úplne a bez akýchkoľvek výhrad prijateľné. Aj Matulay potvrdzuje, že až vyše 30% spomedzi všetkých prípadov mentálneho postihnutia je diagnosticky nejasných. Príčiny možno rozdeliť z časového hľadiska na tie, ktoré pôsobia prenatálne - pred pôrodom (napríklad ako uvádza Harbauer a Schmidt, rubeola matky v prvých troch mesiacoch tehotenstva spôsobuje asi v 25% prípadov kombináciu symptómov „Greggovho syndrómu s postihnutiami zraku, srdcovým chybám alebo inou možnosťou je vrodený lues vzniká prenesením infekcie z matky na plod cez placentu, ale aj parazitárne ochorenie zvierat prenosné na človeka môže poškodiť všetky orgány, vrátane mozgu. Je o to nebezpečnejšia, že infekcia matky sa nemusí prejaviť navonok, prenatálne poškodenia môžu byť aj spôsobené ožarovaním, liekmi, dokonca aj rizikové tehotenstvo), perinatálne - v čase okolo pôrodu (najznámejšie sú mozgové krvácanie a hypoxia, predčasný pôrod, nízka pôrodná hmotnosť alebo aj príliš veľký plod) , ale takisto aj postnatálne obdobie – po pôrode (vírusové ochorenia, zápaly mozgu, zápal mozgových blán, úrazy hlavy). Ako zdôrazňuje Matulay exogenné faktory nemusia byť stále priamou a bezprostrednou príčinou poškodenia mozgu plodu dieťaťa, ale môžu vystupovať aj ako činitele, ktoré práve oni spúšťajú prejavy patológie dedičnosť alebo modifikujú jej priebeh.[[22]](#footnote-22)

Mentálne postihnutie môžeme chápať ako vývojovú duševnú poruchu so zníženou inteligenciou demonštrujúcu predovšetkým znížením poznávacích, rečových, pohybových a sociálnych schopností s prenatálnou a postnatálnou etiológiou.[[23]](#footnote-23)

Je samozrejmé, že nie je každá mentálna retardácia rovnaká a každý jedinec s týmto defektom nemá rovnaký stupeň postihnutia. Z toho dôvodu je možné vymedziť určité stupne mentálnej retardácie.

V tomto prípade použijeme klasifikáciu, ktorá sa zameriava na inteligenčný kvocient jedincov, ktorú vymedzila MKCH-10 do jednotlivých kategórií, ktoré vymedzujeme nasledovne:

* ľahká mentálna retardácia (IQ69-50)
* stredne ťažká mentálna retardácia (IQ49-35)
* ťažká mentálna retardácia (IQ 34-20)
* hlboká mentálna retardácia(IQ 19 a menej)
* iná mentálna retardácia
* nešpecifikovaná mentálna retardácia. [[24]](#footnote-24)

Poznáme niekoľko typov mentálneho postihnutia:

* eretický typ
* apatický typ
* nevyhranený typ[[25]](#footnote-25)

1. Porov.:FISCHER, S.- ŠKODA, J. 2008. *Speciální pedagogika.* Praha: Triton, 2008, s.14. [↑](#footnote-ref-1)
2. ŠILONOVÁ, V., KLEIN, V. 2015. *Edukácia sociálne znevýhodnených žiakov so špecifickými vývinovými poruchami učenia.* Ružomberok: VERBUM, 2015, s.15. [↑](#footnote-ref-2)
3. Porov.: VAŠEK, Š. 2008. *Základy špeciálnej pedagogiky.* Bratislava: Sapientia, 2008, s. 8-9. [↑](#footnote-ref-3)
4. Porov.: VAŠEK, Š. 2008. *Základy špeciálnej pedagogiky.* Bratislava: Sapientia, 2008, s. 8. [↑](#footnote-ref-4)
5. ŠILONOVÁ, V.- KLEIN, V. 2015. *Edukácia sociálne znevýhodnených žiakov so špecifickými vývinovými poruchami učenia.* Ružomberok: Verbum, 2015,s.14.. [↑](#footnote-ref-5)
6. SLOWÍK, J. 2007. *Špeciálna pedagogika.* Praha: Grada, 2007, s.15. [↑](#footnote-ref-6)
7. VEREŠOVÁ, M. 2004. *Mediátory užívania drog.* Nitra: Fakulta sociálnych vied a zdravotníctva, 2004, s. 125. [↑](#footnote-ref-7)
8. VÁGNEROVÁ, M. 2000. *Vývojová psychologie: dětsví, dospělost a stáři.* 1.vyd. Praha: Portál, 2000, s. 132. [↑](#footnote-ref-8)
9. Porov.: MINISTERSTVO ŠKOLSTVA SR, 1999. *Program výchovy a vzdelávania detí v materských školách.* Ludoprint,1999, s. 5. [↑](#footnote-ref-9)
10. Porov.: KLÍMA, J. a kol. 2016. *Pediatrie pri nelékařské zdravotnické obory.* Praha: Grada, 2016, s.36. [↑](#footnote-ref-10)
11. LANGMEIER, J. – KREJČÍŘOVÁ, D. *Vývojová psychológie 2.,aktualizované vydání..* Praha: Grada, 2006, s.87. [↑](#footnote-ref-11)
12. Porov.: PODĎJAKOV, N.N. a kol. 1978. *Rozumová výchova dieťaťa predškolského veku.* Bratislava: Slovenské pedagogické nakladateľstvo, 1978, s.21. [↑](#footnote-ref-12)
13. BALOGOVÁ, Z. 2014. *Predškolský vek.* [online]. [cit. 2017-3-8] Dostupné na internete: <http://mamaaja.sk/clanky/mama/predskolsky-vek> [↑](#footnote-ref-13)
14. Porov.: KOLBÁBKOVÁ, H.- KLENKOVÁ, J. 2002. *Diagnostika predškoláka- správny vývoj řeči dítětě.* Brno: MC, 2002, s.4. [↑](#footnote-ref-14)
15. *ISCED 0- MP.* [online]. [cit. 2017-3-8]. Dostupné na internete:

    <http://www1.statpedu.sk/documents//21/stihova/1\_VP\_pre\_ziakov\_s\_MP\_ISCED\_0.pdf>. [↑](#footnote-ref-15)
16. Porov.: LECHTA, V. – MATUŠKA, O. 1995. *Rozvíjanie reči u mentálne retardovaných detí raného a predškolského veku.* Bratislava: Invocentrum, 1995, s.11-12. [↑](#footnote-ref-16)
17. BAJO,I. – VAŠEK,Š. 1994. *Pedagogika mentálne postihnutých (Psychopedia).*Bratislava : Sapientia, 1994, s.3. [↑](#footnote-ref-17)
18. Porov.: ŠVARCOVÁ, I. 2006. *Mentální retardace.* Praha : Portál.: 2006, s. 28. [↑](#footnote-ref-18)
19. Porov.: MATULAY, K. 1982. *Mentálna retardácia.* Banská Bystrica : Osveta, 1982, s. 9. [↑](#footnote-ref-19)
20. Porov.: BAJO, I. – VAŠEK, Š. 1994. *Pedagogika mentálne postihnutých (Psychopédia).* Bratislava : Sapientia, 1994, s.3. [↑](#footnote-ref-20)
21. Porov.: ŠVARCOVÁ, I. 2000. *Mentální retardace.* Praha : Portál.: 2000, s. 34. [↑](#footnote-ref-21)
22. Porov.: LECHTA, V. – MATUŠKA, O. 1995. *Rozvíjanie reči u mentálne retardovaných detí raného a predškolského veku.* Bratislava: Invocentrum, 1995, s.11-15. [↑](#footnote-ref-22)
23. Valenta, M. - Műller, O. 2003. *Psychopedie.* Praha: Parta, 2003. 386 s. 14. [↑](#footnote-ref-23)
24. Porov. BENDOVÁ, P. – ZIKL, P. 2011. *Díte s mentálním postižením ve škole.* Praha : Grada, 2011, s. 11. [↑](#footnote-ref-24)
25. Porov.: BAJO,I. – VAŠEK,Š. 1994. *Pedagogika mentálne postihnutých (Psychopedia).*Bratislava : Sapientia, 1994, s . 45-47. [↑](#footnote-ref-25)