**PODMIENKOVÉ VETY**

Ak hovoríme o podmienkových vetách, máme na mysli podraďovacie súvetie s vedľajšou vetou podmienkovou.

V tomto súvetí sa spájajú 2 vety, pričom každá z nich musí mať PODMET + PRÍSUDOK + môžu nasledovať ďalšie časti vety ( predmet, príslovkové určenia).

Poznáme niekoľko druhov podmienkových viet – 1,2,3,0.

Vo všetkých podmienkových vetách sa vyskytuje spojka – IF ( podľa typu podm. vety sa prekladá – AK, KEBY, AK/KEĎ.

**PODMIENKOVÉ VETY 1**

Podmienkové vety 1 vyjadrujú možnú / reálnu podmienku a jej pravdepodobný výsledok. Vzťahujú sa na budúcnosť (prítomnosť).

Spojku IF prekladáme výrazom AK.

V slovenčine sa v podmienkových vetách 1 používa v oboch vetách budúci čas :

Ak **budú mať** deti, **budú bývať** v dome.

**!!!!!!!!!! V ANGLICKEJ VETE PO IF NESMIEME POUŽIŤ BUDÚCI ČAS !!!!!!!!!!!!!!**

Namiesto budúceho času sa po IF použije **PRÍTOMNÝ ČAS**. (Zopakovať si všetko o prítomnom čase rôznych typov slovies.)

**SCHÉMA :**

**If + podmet + prítomný čas, podmet + will a základ. tvar plnovýzn. slovesa**

If his friends **come** in the morning, they **will have** breakfast with us.

If Henry **comes** in the morning, he **will have** breakfast with us.

Poradie viet môžeme zmeniť.

Ak je na prvom mieste veta s IF, vety oddelíme čiarkou. V opačnom prípade čiarku nedávame. Porovnajte :

If they pass the exams, they will study at university.

They will study at university if they pass the exams.

POZOR ! V prítomnom čase v 3. osobe sg. plnovýznamových slovies – (e)s / doesn´t ... !

ZÁPOR – môže byť v oboch vetách alebo iba v jednej z nich.

If I study hard, I will pass the exam.

If I don´t study hard, I won´t pass the exam.

If Emily doesn´t study hard, she will fail the exam.

If Emily studies hard, she won´t fail the exam.

**OTÁZKA** – tvoríme ju len v časti s WILL, a to zmenou slovosledu :

**Y/N QUESTIONS :**

Will you go to the beach if the weather is nice ? Yes, I will. No, I won´t.

If the weather is nice, will you go to the beach ? Yes, I will. No, I won´t.

**WH QUESTIONS :**

What will you do if the weather is bad ? I´ll stay at home.

If the weather is bad, what will you do ?