*Predmet:* Geografia

**Príprava na vyuč. hodinu**

*Vyučujúci:* Bc. Ivana Richnavská

*Škola:* Gymnázium Krompachy

*Ročník:* prvý

Trieda: 1.B

*Dátum:* 24.10.2013

*Tematický celok* Príroda Zeme

*Téma hodiny*: atmosféra

*Typ hodiny:* hodina základného typu s využitím IKT

*Didaktické metódy*: motivačný rozhovor, problémová úloha, braimstorming

*Didaktické prostriedky:* učebnica Geografie 1 roč. gymnázia, data projektor, powerpoin-

tová prezentácia, prešmyčka

***Ciele:***

***Kognitívne :*** žiaci vedia charakterizovať zloženie atmosféry a význam

jednotlivých jej vrstiev,

žiaci vedia povedať rozdiel medzi podnebím a počasím,

meteorológiou a klimatológiou

***afektívne:*** žiaci vedia povedať, aký dopad na ľudstvo by mal fakt, keby sa

naša Zem nemala atmosféru

***psychomotorické* :** žiaci dokážu v správnom poradí (od najspodnejšej po

najvrchnejšiu vrstvu) uložiť jednotlivé vrstvy atmosféry

**ŠTRUKTÚRA HODINY:**

**Organizačná časť:** (5 min.)

príchod do triedy, pozdrav, zapísanie vyučovacej hodiny do triednej knihy, rozdanie písomiek, zápis známok do triednej knihy

***Motivácia*** (8 min.)

Žiaci majú na tabuli napísane pojmy, v ktorých sú poprehadzované písmená:

BOPEINDE ČSOPAIE GEEAIMTOÓRLO

Majú za úlohu poprehadzovať písmená a vytvoriť správne pojmy:

1. Podnebie
2. Počasie žiaci dostanú otázku , s ktorou geosférou spomínané pojmy súvisia?
3. Meteorológia

Spoločne prídu na to, že s Atmosférou, čo je téma, ktorú budú na hodine preberať.

Učiteľ na tabuľu napíše pojem ATMOSFÉRA, postupne vyvoláva žiakov, ktorí k tomuto pojmu píšu slová, ktoré sa im vybavia, keď sa povie atmosféra.

**Sprístupňovanie nového učiva:** expozičná fáza(15 min.).

K sprístupneniu nového učiva využijem powerpointovú prezentáciu, ktorá neobsahuje text, ale množstvo obrázkov pre lepšiu predstavivosť žiakov.

Vysvetlíme si pojem atmosféra, jej význam, zloženie a stavbu. Aktívne zapájam žiakov do vyučovacieho procesu, kladiem veľa otázok. Jednotlivé vrstvy atmosféry definujú žiaci samostatne pomocou konkrétnych obrázkov, ktoré popisujú.

Pri definícií podnebia a počasia využívam ich poznatky zo základných škol.

Potom sa zameriam na vymenovanie a najmä vysvetlenie podnebných činiteľov na konkrétnych príkladoch.

V závere expozičnej fázy žiakom predstavím pár zaujímavosti týkajúcich sa atmosféry. Polárna žiara a ozónová diera, žiaci majú pustené video, na ktorom vidia ako taká polárna žiara vyzerá v skutočnosti. http://www.youtube.com/watch?v=EbUD6bRkSvc

Na ďalšom videu popisujú ako sa mení ozónová diera v priebehu jednotlivých dní.

<http://www.youtube.com/watch?v=QSivThZRGDs>

**Zhrnutie a upevňovanie vedomostí:** fixačná fáza(10min.)

Na upevnenie učiva žiakom kladiem konkrétne otázky:

1. Čo je atmosféra
2. Aký význam má atmosféra
3. Čo je podnebie a počasie
4. Aké podnebné činitele poznáme?
5. Aký je rozdiel medzi podnebnými činiteľmi vplývajúcimi na makroklímu a mikroklímu?

V závere vyvolám piatich žiakov, žiaci si vyberú každý 1 papierik. Na ňom mal každý napísanú jednu vrstvu atmosféry. Žiaci majú za úlohu sa zoradiť od najspodnejšej vrstvy atmosféry po najvrchnejšiu vrstvu. Ostatní spolužiaci kontrolovali, či sa zoradili správne.

Kvôli zaplneniu celej vyučovacej hodiny aktivitami, videami a vysvetľovaním žiaci dostanú prefotené poznámky, ktoré si doma prepíšu do poznámkových zošitov.

**ATMOSFÉRA**

* Jedna z geosfér, ktorá je pre život na Zemi nevyhnutná
* Mení sa veľmi dynamicky
* Priamo ovplyvňuje človeka, jeho zdravotný stav, dopravnú situáciu
* Rotuje spolu s pevným zemským telesom

*VÝZNAM:*

* Filtruje slnečné žiarenie
* Dochádza v nej k výmene vody a tepla medzi slnkom a zemským povrchom

*ZLOŽENIE:*

1. **Plynné** – dusík (78%), kyslík (21%), argón (0,98%), neón, ozón ...
2. **Kvapalné** – voda a vodná para
3. **Pevné** – popol, kryštáliky soli slúžia ako *kondenzačné jadrá* (skvapalňujú vodnú paru)

*STAVBA:*

1. TROPOSFÉRA – najspodnejšia vrstva atmosféry, siaha do výšky 11 km
2. STRATOSFÉRA – nachádza sa v nej ozónová vrstva
3. MEZOSFÉRA – zhorí v nej väčšina meteoritov
4. TERMOSFÉRA – známa kvôli polárnej žiare
5. EXOSFÉRA

***Podnebie*** = dlhodobý stav atmosféry (podnebím sa zaoberá klimatológia)

***Počasie*** = okamžitý stav atmosféry, mení sa (počasím sa zaoberá meteorológia)

PODNEBNÉ ČINITELE: a.) zemepisná šírka c.) morské prúdy

b.) rozloženie pevnín a oceánov d.)všeobecná cirkul. atmosf.

Vplýva na MAKROKLÍMU

e.) nadmorská výška f.) charakter zemsk. Povrchu

g.) človek

Vplýva na MIKROKLÍMU