**Zoznamy siedmich divov sveta**

Prvá zmienka o divoch sveta pochádza z [5. storočia pred Kr.](https://sk.wikipedia.org/wiki/5._storo%C4%8Die_pred_Kr.) od [Herodota](https://sk.wikipedia.org/wiki/Herodotos" \o "Herodotos). Práve on medzi ne zahrnul egyptské pyramídy a visuté záhrady v [Babylone](https://sk.wikipedia.org/wiki/Babylon).  
Ďalšou významnou osobnosťou, ktorá sa zaoberala divmi sveta, bol v roku [225 pred Kr.](https://sk.wikipedia.org/wiki/225_pred_Kr.) matematik [Filón z mesta Byzantion](https://sk.wikipedia.org/w/index.php?title=Fil%C3%B3n_z_mesta_Byzantion&action=edit&redlink=1" \o "Filón z mesta Byzantion (stránka neexistuje)) (čo je dnešný [Istanbul](https://sk.wikipedia.org/wiki/Istanbul)), ktorý o nich napísal svoje známe dielo *O siedmich divoch* (*On the Seven Wonders*). Po ňom, okolo roku 130 pred Kr., ich spísal spisovateľ [Antipatros zo Sidónu](https://sk.wikipedia.org/w/index.php?title=Antipatros_zo_Sid%C3%B3nu&action=edit&redlink=1" \o "Antipatros zo Sidónu (stránka neexistuje)), ktorého zoznam sa dnes považuje za prvú verziu. V čase, keď spisovali svoj zoznam, však ešte nestál Alexandrijský maják na ostrove Faros. Preto medzi svoje divy sveta zahrnuli monumentálne hradby Babylonu.

Do dnešných čias sa zachovali jedine [pyramídy](https://sk.wikipedia.org/wiki/Pyram%C3%ADda) v [Egypte](https://sk.wikipedia.org/wiki/Egypt). Ďalšie dva divy zničil oheň a tri z nich zničilo [zemetrasenie](https://sk.wikipedia.org/wiki/Zemetrasenie).

**Egyptské pyramídy/Pyramídy v Gíze/Cheopsova pyramída**

Egyptské [pyramídy](https://sk.wikipedia.org/wiki/Pyram%C3%ADda) (často sa udáva ako div len [Cheopsova pyramída](https://sk.wikipedia.org/wiki/Cheopsova_pyram%C3%ADda" \o "Cheopsova pyramída) alebo [pyramídy v Gíze](https://sk.wikipedia.org/wiki/Pyram%C3%ADdy_pri_G%C3%ADze)), jediný zo siedmich divov, ktorý sa zachoval dodnes, sú paradoxne aj divom najstarším. [Starovekí Egypťania](https://sk.wikipedia.org/wiki/Starovek%C3%BD_Egypt) ich postavili už pred 5000 rokmi. Pyramídy boli vlastne obrovskými hrobkami [faraónov](https://sk.wikipedia.org/wiki/Fara%C3%B3n) starovekého Egypta. Najznámejšia a najväčšia je [Veľká pyramída v Gíze](https://sk.wikipedia.org/wiki/Ve%C4%BEk%C3%A1_pyram%C3%ADda_v_G%C3%ADze) (Cheopsova pyramída) – vysoká je 137 metrov.

**Semiramidine visuté záhrady**

Visuté záhrady [kráľovnej Semiramis](https://sk.wikipedia.org/wiki/Sammu-r%C3%A1mat) v [Babylone](https://sk.wikipedia.org/wiki/Babylon) boli sériou arkádovitých terás, postavených do tvaru pyramídy a na ich zavlažovanie sa čerpala voda z neďalekej rieky [Eufrat](https://sk.wikipedia.org/wiki/Eufrat" \o "Eufrat). Záhrady boli akousi chladivou, zelenou oázou uprostred horúcej púšte. Jedna povesť tvrdí, že ich dala postaviť kráľovná Semiramis, iná zase, že ich dal postaviť kráľ [Nebukadnesar II.](https://sk.wikipedia.org/wiki/Nebukadnesar_II." \o "Nebukadnesar II.) pre svoju manželku [Amytis](https://sk.wikipedia.org/w/index.php?title=Amytis&action=edit&redlink=1" \o "Amytis (stránka neexistuje)) (okolo roku [600 pred Kr.](https://sk.wikipedia.org/wiki/600_pred_Kr.)), aby jej pripomenul jej domov kde vyrastala (Perzia).

**Artemidin chrám v Efeze**

Chrám známy aj ako *Artemision* dal asi v roku [550 pred Kr.](https://sk.wikipedia.org/wiki/550_pred_Kr.) vybudovať [kráľ](https://sk.wikipedia.org/wiki/Kr%C3%A1%C4%BE) [Kroisos](https://sk.wikipedia.org/wiki/Kroisos" \o "Kroisos) z [Lýdie](https://sk.wikipedia.org/wiki/L%C3%BDdia_(Mal%C3%A1_%C3%81zia)), v meste [Efez](https://sk.wikipedia.org/wiki/Efez" \o "Efez), na pobreží [Malej Ázie](https://sk.wikipedia.org/wiki/Mal%C3%A1_%C3%81zia). [Artemidin](https://sk.wikipedia.org/wiki/Artemis_(bohy%C5%88a)" \o "Artemis (bohyňa)) chrám bol 112 metrov dlhý a 52 metrov široký, čo ho robilo jednou z najväčších stavieb tých čias. V roku [356 pred Kr.](https://sk.wikipedia.org/wiki/356_pred_Kr.) ho muž menom Herostrates podpálil a zničil. Chrám bol obnovený po tom, ako mesto dobyl [Alexander Veľký](https://sk.wikipedia.org/wiki/Alexander_Ve%C4%BEk%C3%BD). Dodnes sa však z chrámu nezachovalo takmer nič.

**Diova socha v Olympii[**

[Diova](https://sk.wikipedia.org/wiki/Zeus) socha v [Olympii](https://sk.wikipedia.org/wiki/Olympia_(Gr%C3%A9cko)) bola 12 a pol metra vysoká, nádherná socha, ktorú v roku [433 pred Kr.](https://sk.wikipedia.org/wiki/433_pred_Kr.)vytvoril [grécky](https://sk.wikipedia.org/wiki/Starovek%C3%A9_Gr%C3%A9cko) sochár [Feidias](https://sk.wikipedia.org/wiki/Feidias" \o "Feidias). Diovo telo bolo vyrobené zo slonoviny, vlasy a brada zo zlata a oči tvorili drahocenné drahokamy. Celá postava sedela na tróne z cédrového dreva. Socha bola umiestnená v chráme, postavenom špeciálne pre ňu. V roku [394](https://sk.wikipedia.org/wiki/394) sochu odviezli do [Konštantinopolu](https://sk.wikipedia.org/wiki/Kon%C5%A1tantinopol" \o "Konštantinopol), kde ju pravdepodobne zničil oheň.

**Mauzóleum v Halikarnasse**

Mauzóleum v [Halikarnasse](https://sk.wikipedia.org/wiki/Halikarnassos" \o "Halikarnassos) (v dnešnom [Turecku](https://sk.wikipedia.org/wiki/Turecko)) dal postaviť [kráľ](https://sk.wikipedia.org/wiki/Kr%C3%A1%C4%BE_(panovn%C3%ADk)) [Mausólos II.](https://sk.wikipedia.org/w/index.php?title=Maus%C3%B3los_II.&action=edit&redlink=1" \o "Mausólos II. (stránka neexistuje)), ako symbol svojej moci. Stavba bola taká veľkolepá, že pojem [mauzóleum](https://sk.wikipedia.org/wiki/Mauz%C3%B3leum), pôvodne označujúci len hrobku kráľa Mausóla II., sa stal synonymom pre hrobku všeobecne. Hrobka bola vysoká až 42 metrov a rozmery základne boli 38 metrov x 32 metrov. Stavba sa nakoniec po stáročiach zrútila a v roku [1581](https://sk.wikipedia.org/wiki/1581) sa použili kamene z ruín na stavbu opevnenia.

**Rodoský kolos (Rodský kolos, Ródsky kolos)**

[Héliovu](https://sk.wikipedia.org/wiki/H%C3%A9lios) sochu na [Rodose](https://sk.wikipedia.org/wiki/Rodos_(ostrov)) postavili obyvatelia ostrova v roku [304 pred Kr.](https://sk.wikipedia.org/wiki/304_pred_Kr.), po tom ako sa ubránili invázii, ako výraz vďaky Héliovi za jeho pomoc. Socha bola vyrobená z bronzu a bola vysoká 37 metrov. Niektorí historici tvrdia, že socha mala nohy rozkročené a lode plávajúce do prístavu plávali pod ňou, pravdepodobnejšie však je, že socha mala nohy pri sebe a stála na podstavci umiestnenom pri prístave.  
Kolos zničilo zemetrasenie, no ešte mnoho rokov zostali jeho ruiny nedotknuté. Až v roku [653](https://sk.wikipedia.org/wiki/653) napadli Rodos islamské vojská a kusy Kolosu odviezli a pravdepodobne roztavili.

**Alexandrijský maják**

Maják na ostrove Faros pri [Alexandrii](https://sk.wikipedia.org/wiki/Alexandria_(Egypt)) bol postavený v roku [278 pred Kr.](https://sk.wikipedia.org/wiki/278_pred_Kr.) na návrh [Alexandra Veľkého](https://sk.wikipedia.org/wiki/Alexander_Ve%C4%BEk%C3%BD) (dokončený však bol až za vlády [Ptolemaia II.](https://sk.wikipedia.org/w/index.php?title=Ptolemaios_II.&action=edit&redlink=1" \o "Ptolemaios II. (stránka neexistuje))). Bol postavený tak kvalitne, že vydržal vyše tisíc rokov a prekonal niekoľko zemetrasení, no aj napriek tomu sa mu zemetrasenie v roku [796](https://sk.wikipedia.org/wiki/796) stalo osudným. Na jeho základoch dnes stojí pevnosť.