**Pracovný list - OPAKOVANIE**

**1.Objasnite** podstatu pohlavného rozmnožovania živočíchov. Aký je jeho genetický význam? Objasnite vznik a význam zárodočných vrstiev.

**2. Charakterizujte** jednotlivé druhy krvných elementov, uveďte ich funkciu. Popíšte krvné skupiny a objasnite princíp a podmienky zrážania krvi.

**3. Objasnite** anatomickú stavbu oka a ucha a princíp videnia a vnímania zvukov. Aká je súvislosť medzi sluchovým a statokinetickým aparátom? Na konkrétnych príkladoch vysvetlite refrakčné chyby oka a spôsob ich korekcie.

**4. Vysvetlite a porovnajte** procesy trávenia a vstrebávania látok v jednotlivých častiach tráviacej sústavy človeka. Posúďte význam jednotlivých zložiek potravy z hľadiska látkového a energetického metabolizmu.

**5. Uveďte** typy obehových sústav živočíchov, popíšte stavbu a činnosť srdca stavovcov. Porovnajte stavbu a funkciu jednotlivých typov ciev.

**6. Vysvetlite** princíp malého a veľkého krvného obehu. Analyzujte pojmy krvný tlak, tep, EKG. Analyzujte ochorenia srdcovo-cievneho systému a formy ich prevencie.

**7. Vysvetlite** základný rozdiel medzi nepohlavným a pohlavným rozmnožovaním.

**8. Popíšte** postavenie hormonálnej sústavy v rámci hierarchie sústav človeka. Vymenujte najvýznamnejšie ochorenia spojené s poruchami žliaz s vnútorným vylučovaním.

**9. Vymenujte** a charakterizujte jednotlivé skupiny mikroorganizmov, ich spoločné vlastnosti, typické znaky a význam. Popíšte základnú stavbu vírusov a baktérií. Čo sú archeóny a aký je ich význam?

**10. Čo tvorí** imunitný systém človeka? Porovnajte bunkovú a protilátkovú imunitnú reakciu. Vysvetlite pojem primárna a sekundárna imunitná odpoveď.

**11. Ktoré** prvoky sú indikátormi organického znečistenia vôd?

Uveďte, ktoré jednobunkovce označujeme ako horninotvorné.

Diskutujte o význame a ohrození koralových útesov.

**12. Analyzujte** príčiny ochorení pohybovej a opornej sústavy človeka. Argumentujte význam aktívneho pohybu pre zdravie človeka.

**13. Aplikujte** metódy práce v biológii na laboratórnych cvičeniach.

**14. Uveďte** najdôležitejšie ochorenia spôsobené vírusmi a baktériami, spôsob prevencie a jej význam. Analyzujte význam a využitie mikroorganizmov v prírode a pre človeka.

15. *Popíšte funkciu a fylogenézu dýchacej sústavy, charakterizujte stavbu vybraných dýchacích sústav – hmyzu, rýb, žiab, človeka. Objasnite princíp vonkajšieho a vnútorného dýchania. Uveďte ochorenia dýchacej a vylučovacej sústavy a spôsob prevencie. Ako poskytnete prvú pomoc pri zástave dýchania?*

**16. Uveďte** praktické využitie osmotických javov v bežnom živote.

**17. Definujte** hormón, uveďte miesta vzniku hormónov, prenos a spôsob ich účinku. Vymenujte najvýznamnejšie žľazy s vnútorným vylučovaním a hormóny, ktoré sa v nich tvoria.

**18. Objasnite** podstatu premenlivosti, druhy mutácií, dôsledky pôsobenia mutagénov v životnom prostredí a na človeka.

**19. Analyzujte** spôsoby prenosu a možnosti prevencie pohlavných chorôb. Ktoré závažné ochorenie prenášané pohlavným stykom súvisí so imunitných systémom organizmu.?

**20. Zhodnoťte** význam dialýzy a stručne popíšte dialyzačný program.