**Jazero Hillier** sa nachádza v Západnej Austrálii a je charakteristické pre svoju ružovú farbu. Extra ružovú farbu! Hoci má jazero na priemer iba približne 600 metrov, vďaka svojej ružovej farbe je nezameniteľné a hlavne neprehľadnuteľné. Určite ste si položili otázku, prečo má túto výraznú farbu. To však nikto nevie a jeho farba ostáva záhadou.

Jazero je plytké a je lemované bielou soľou, obklopujú ho tmavozelené eukalyptové lesy. Prvé zmienky o jazere sú z roku 1802, kedy prírodovedec Flinders vyliezol na najvyšší vrchol známy ako Flinders Peak, keď skúmal okolité vody. Vtedy narazil na toto pozoruhodné ružové jazero.

Dôvod tohto sfarbenia sa stále skúma, ale možným vysvetlením niektorých vedcov je, že jazero obsahuje nízke koncentrácie živín a rôzne druhy baktérií a rias. Ružové sfarbenie môže byť taktiež vďaka morskej soli a hydrogénuhličitanu sodnému alebo reakciou červených halofilných baktérií v soli. Nuž, na vysvetlenie si budeme musieť ešte nejaký ten piatok počkať.