**ROZMANITÉ KRAJINY NA ZEMI**

**Podnebie (klíma)** = dlhodobý stav ovzdušia na určitom mieste

Na Zemi sa vytvorili **3 podnebné pásma**; príčinou ich vzniku je nerovnaké množstvo slnečného žiarenia, ktoré dopadne na zemský povrch; najviac slnečného žiarenia dostávajú oblasti pri rovníku, smerom k pólom množstvo slnečného žiarenia klesá

Podnebné pásma: **teplé (tropické)** – medzi obratníkmi; počas celého roka je tu teplo; najviac

zrážok spadne pri rovníku; smerom k obratníkom zrážok

ubúda

**mierne** – medzi obratníkmi a polárnymi kružnicami; 4 ročné obdobia – jar,

leto, jeseň, zima

**studené (polárne)** – medzi polárnymi kružnicami a pólmi; počas celého

roka je tu chladno

- na prechode medzi teplým a miernym podnebným pásmom je podnebie **subtropické** – teplé, slnečné, suché letá, mierne daždivejšie zimy

Na podnebie **vplývajú** rôzne **činitele**:

**1. geografická poloha** – poloha na Zemi, vzdialenosť od rovníka

**2. nadmorská výška** – so stúpajúcou nadmorskou výškou klesá teplota a pribúdajú zrážky

**3. oceánske prúdy** – teplé – otepľujú pevninu

studené – pevninu ochladzujú

**4. vzdialenosť od oceána** – pri pobreží je podnebie oceánske s dostatkom zrážok a menšími

výkyvmi teplôt medzi letnými a zimnými teplotami

- vo vnútrozemí je podnebie kontinentálne, zrážok ubúda a

teplotné rozdiely medzi letom a zimou sú väčšie

**5. smer prevládajúcich vetrov**

**6. rozloženie pohorí**

Na Zemi žije veľké množstvo rozličných druhov rastlín a živočíchov. **Rozšírenie rastlinstva a živočíšstva** na Zemi **závisí** predovšetkým **od podnebia**. Smerom od rovníka k pólom vznikli rôzne **typy krajín**, ktoré vytvárajú výrazné pásma:

**dažďové lesy**

**savany v teplom podnebnom pásme**

**púšte a polopúšte**

**subtropické krajiny - v subtropickom podnebí**

**stepi**

**lesy mierneho pásma –** listnaté a zmiešané **v miernom podnebnom pásme**

- ihličnaté

**tundry**

**polárne krajiny v studenom podnebnom pásme**

**Podmienky** pre život rastlín a živočíchov **sa menia** aj **so stúpajúcou nadmorskou výškou**. Vo vysokých pohoriach sa preto vytvorili tzv. **výškové stupne rastlinstva.**