Typy poľnohospodárskej krajiny. Rozoznáva sa niekoľko typov:  
a) oráčinová krajina  
b) trávnatá lúčnopasienkárska krajina  
c) krajina so zmiešanými kultúrami  
d) krajina v výrazným podielom trvalých kultúr  
e) prímestská poľnohospodárska krajina  
  
**Oráčinová krajina** je väčšinou v nížinách, kotlinách a pahorkatinách. Podiel ornej pôdy z celkovej poľnohospodárskejpôdy je vyše 60%. V oráčinovej krajine prevažuje pestovanie obilnín, technických plodín a krmovín na ornej pôde.  
Typ **trávnatej lúčno-pasienkárskej krajiny** sa nachádza na území, kde človek odstránil pôvodnú lesnú pokrývku a nahradil ju trávnatou plochou. Trávnatá krajina sa vyznačuje tým, že má viac stromovej vegetácie. Značná časť menej kvalitných pôd je porastená krovinami. Okrem chovu hovädzieho dobytka a oviec sa využíva pre cestovný ruch.  
  
**Krajina so zmiešanými kultúrami** predstavuje územie so striedaním malých plôch lesov, oráčiny, trávnatých plôch a osobitých sídelných celkov. Krajina so zmiešanými kultúrami sa viaže geograficky na silne členitý podhorský horský reliéf.  
Pre **krajinu s výrazným zastúpením trvalých** kultúr sú typické rozsiahle plochy vinohradov, ovocných sadov, záhrad, plantáží, chmeľníc. Vo vysoko rozvinutých štátoch má pestovanie týchto kultúr doplnkový charakter, kým v menej rozvinutých často rozhoduje o výške národného dôchodku.  
**Prímestská poľnohospodárska krajina** môže mať všetky kategórie poľnohospodárskej pôdy. Základom prímestskej poľnohospodárskej krajiny je orientácia poľnohospodárstva na potraviny a produkty, ktoré obyvateľstvo mesta potrebuje ku každodennej obžive a potrebe.