**Rada školy pri Gymnáziu, SNP 1, 056 01 Gelnica**

**Zápisnica**

**zo zasadnutia Rady školy dňa 2018**

**Prítomní:** podľa prezenčnej listiny

**Neprítomní:** ospravedlnení z pracovných dôvodov

**Hostia:** RNDr. Anna Slovenkaiová

**Program:** *1. Otvorenie*

*2. Oboznámenie s hodnotiacou správou o výchovno – vzdelávacej činnosti, jej*

*výsledkoch a podmienkach školy za šk. rok 2017/2018*

*3. Diskusia, rôzne*

*4. Záver*

**1. Otvorenie**: Zasadnutie otvorila predsedníčka Rady školy Mgr. Ivana Richnavská a oboznámila prítomných s programom zasadnutia, ktorý prítomní prijali.

**2.** V tomto bode vyzvala predsedníčka RŠ pani zástupkyňu (poverenú riaditeľom školy) RNDr. Annu Slovenkaiovú, aby oboznámil členov RŠ s hodnotiacou správou o výchovno – vzdelávacej činnosti, jej výsledkoch a podmienkach školy za šk. rok 2017/2018.

V úvode páni zástupkyňa priblížila výsledok SWOT analýzy, kde vyzdvihla silné stránky školy (*Spolupráca s VŠ v Košiciach v oblasti vyučovania prírodovedných predmetov, Skúsenosti pedagogických zamestnancov s organizáciou IKT kurzov a workshopov pre verejnosť (Burza SŠ, Deň otvorených dverí,..*

*Individuálny prístup k študentom, škola priateľská k žiakom, Zlepšenie vybavenia didaktickou technikou v rámci prírodovedných predmetov vďaka projektu z ESF)*a poukázala aj na slabé stránky školy, ku ktorým patrí *napr.Menšia možnosť voľby maturitných voliteľných predmetov v poslednom ročníku štúdia (menej študentov = menej otvorených skupín.* Z príležitostí školy boli spomenuté tieto: *Udržať tradíciu osemročného štúdia aj v ďalších rokoch, Sledovať nové výzvy na projekty podporené z ESF a zapojiť sa do menších projektov, grantov, Získať iného partnera na realizáciu bilaterálneho projektu v ANJ, Zapojiť sociálnych partnerov z regiónu do spolupráce ...*

V školskom roku 2017/2018 bolo na našej škole 127 študentov (7 tried) . Z uvedeného počtu bolo 57 dievčat. V uvedenom školskom roku na gymnázium prestúpilo 4 žiakov z inej školy a 3 žiaci prestúpili na inú školu. Do prvého ročníka bolo k 15. 9. 2017 prijatých 11 žiakov (4 – ročné štúdium) – pričlenení ku žiakom bývalej triedy IV.O (18 žiakov) – spolu 28 žiakov a prvý ročník 8 – ročného štúdia s počtom žiakov 19.

Oproti minulému školskému roku sme pozorovali jemné zvýšenie počtu prihlásených (zo 16 na 17) na štvorročné štúdium a výrazné zvýšenie (z 5 na 19) počtu záujemcov na osemročné štúdium. V oboch prípadoch mohla pomôcť spoluúčasť žiakov na propagácii štúdia (projekt *Ukážme sa*). Negatívom je oveľa väčšie percento žiakov prihlásených na 2. termín I. kola prijímacieho konania pri štvorročnom štúdiu, ktorí ani neprišli na prijímacie skúšky, keďže už boli prijatí na inú strednú školu.

Priemerný prospech za školu v šk. roku 2017/2018 bol 1,63. Priemerný počet vymeškaných hodín na žiaka za školu bol 105,45, z toho priemerný počet ospravedlnených hodín na žiaka bol 105, 42hodín(0,02 priemerný počet neospravedlnených hodín na žiaka za školu).

Priemerný prospech študentov v porovnaní s predchádzajúcimi školskými rokmi sa zlepšil. Podobne priemerný počet vymeškaných hodín má už druhý školský rok klesajúcu tendenciu. Najviac potešujúce je, že sa minimalizoval počet neospravedlnených hodín.

Prekážky: Každým rokom sa opakujú podobné prekážky pri snahe zlepšiť priemerný prospech žiakov. Pri nesamostatných žiakoch je to najmä nepravidelná alebo chýbajúca kontrola zo strany rodičov (neprítomnosť niektorého z rodičov kvôli dochádzaniu za prácou mimo regiónu, veľká pracovná vyťaženosť). Pri ďalších je to najmä rozdrobenosť záujmov študentov na množstvo mimoškolských aktivít (autoškola, reprezentácia v športových kluboch,...).Prekážky pri znižovaní priemerného počtu vymeškaných hodín tvoria predovšetkým: veľký počet študentov s diagnostikovanými zdravotnými problémami a nejednoznačnosť v definícii prijateľných dôvodov a spôsobov ospravedlňovania žiakov v platnej legislatívne.

Návrhy: Pri klasifikácii žiakov naďalej využívať všetky formy hodnotenia a tým motivovať žiakov k štúdiu. Na zlepšenie výsledkov žiakov aktivizovať žiakov k využívaniu konzultačných hodín učiteľov po vyučovaní. Pri ospravedlňovaní žiakov uplatňovať pravidlá Školského poriadku Gymnázia Gelnica.

V externej forme maturitnej skúšky dosiahli žiaci z jednotlivých predmetov takéto výsledky:

**Externá časť MS**

**- riadny termín (marec, máj 2018)**

|  |  |  |  |
| --- | --- | --- | --- |
| **Predmet** | **Počet žiakov** | **Percento** | **Percentil** |
| **Anglický jazyk B2** | 26 | 46,10 | 2,90 |
| **Slovenský jazyk a literatúra** | 26 | 58,90 | 68,90 |
| **Matematika** | 4 | 49,20 | NÚCEM nestanovil pre malý počet študentov |

**- mimoriadny termín (september 2017)**

|  |  |  |  |
| --- | --- | --- | --- |
| **Predmet** | **Počet žiakov** | **Percento** | **Percentil** |
| **Anglický jazyk B2** | 2 | 23,75 | NÚCEM nestanovuje |

**2 Interná časť MS**

**- písomná forma - riadny termín (marec, máj 2018)**

|  |  |  |
| --- | --- | --- |
| **Predmet** | **Počet žiakov** | **Hodnotenie** |
| **Anglický jazyk B2** | 26 | 72,69% |
| **Slovenský jazyk a literatúra** | 26 | 73,91% |

**2.1 Interná časť MS**

**- ústna časť - riadny termín (marec, máj 2018)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Maturitný predmet** | **Počet žiakov s prospechom 1** | **Počet žiakov s prospechom 2** | **Počet žiakov s prospechom 3** | **Počet žiakov s prospechom 4** | **Počet žiakov s prospechom 5** | **Priemerná známka** | **Počet žiakov** |
| **Anglický jazyk B2** | 16 | 8 | 2 | 0 | 0 | 1,46 | 26 |
| **Biológia** | 9 | 2 | 0 | 1 | 0 | 1,42 | 12 |
| **Dejepis** | 3 | 0 | 0 | 0 | 0 | 1,00 | 3 |
| **Fyzika** | 1 | 2 | 3 | 0 | 0 | 2,33 | 6 |
| **Geografia** | 5 | 2 | 0 | 0 | 0 | 1,29 | 7 |
| **Chémia** | 2 | 4 | 2 | 0 | 1 | 2,33 | 9 |
| **Informatika** | 2 | 0 | 1 | 0 | 0 | 1,67 | 3 |
| **Matematika** | 2 | 1 | 1 | 0 | 0 | 1,75 | 4 |
| **Nemecký jazyk B1** | 0 | 0 | 0 | 0 | 0 | - | 0 |
| **Občianska náuka** | 8 | 2 | 0 | 0 | 0 | 1,20 | 10 |
| **Slovenský jazyk a literatúra** | 8 | 12 | 5 | 1 | 0 | 1,96 | 26 |

**- ústna časť - mimoriadny termín (september 2018)**

Riaditeľ školy oboznámil členov RŠ aj s údajmi o zamestnancoch ako aj s finančným zabezpečením školy (bližšie informácie – *Hodnotiaca správa o výchovno – vzdelávacej činnosti, jej výsledkoch a podmienkach školy za šk. rok 2017/2018*).

**3.Diskusia, rôzne:** V diskusii sa členovia RŠ bližšie zaujímali o stanovení počtu žiakov na gymnáziách v rámci Košického kraja. Ďalším bodom diskusie bolo hodnotenie záujmu žiakov o predmet informatika, nakoľko to je veľmi potrebný predmet v rámci uplatnenia sa na trhu práce.

**4. Záver:** Predsedníčka poďakovala prítomným za účasť a ukončila zasadnutie Rady školy.

V Gelnici, Mgr. Ivana Richnavská

predsedníčka RŠ pri Gymnáziu v Gelnici