**Hra** je samoúčelná ľudská činnosť slúžiaca na zábavu odohrávajúca sa obyčajne v imaginárnej dimenzii (angl. play) resp. konkrétny druh takejto činnosti (angl. game).

Je jednou zo základných ľudských činností popri učení a práci. V [ontogenéze](https://sk.wikipedia.org/wiki/Ontogen%C3%A9za_psychiky) človeka je hra prvou z nich. S hrami sa stretávame aj u zvierat. Hra prináša jej účastníkovi uspokojenie a radosť, v prípade prehry prirodzene aj negatívne emócie. Hry najmä v detstve sú okrem toho školou, v ktorej sa dieťa mimovoľne učí. Hra je na prvý pohľad bezúčelová činnosť, ktorá spoločnosti navonok nič neprináša.

***Hra z pohľadu psychológie***

Nemecká psychologička [Ch. Bühlerová](https://sk.wikipedia.org/w/index.php?title=Ch._B%C3%BChlerov%C3%A1&action=edit&redlink=1) člení detské hry na:

1. *funkcionálne hry* (medzi ne zaraďuje tie, ktoré sa zakladajú na jednoduchých pohyboch orgánov a činnostiach spôsobujúcich dieťaťu radosť)
2. *fikcionálne hry* (také sú hry typu *Ja budem lekár a ty chorý*, tieto hry napomáhajú rozvoju intelektových funkcií a umožňujú poznávať rôzne stránky predmetovej aj sociálnej skutočnosti)
3. *konštrukčné hry*, ktoré tvoria prechod od činnosti v hre k práci

Iné členenie hier je na *tvorivé hry* a *hry s pravidlami*. V tvorivých hrách v podstate tiež existujú pravidlá, ale deti si tieto pravidlá v priebehu hry upravujú, tvoria ich za pochodu, prípadne dominantné dieťa ich účelovo prispôsobuje. Hry s pravidlami ďalej možno členiť na *pohybové hry* a *didaktické hry*.

* *Pohybové hry* umožňujú uplatniť pohyb, obratnosť, rýchlosť, silu a koordinovať svoje správanie v súlade s pravidlami.
* *Didaktické hry* organizujú dospelí a sledujú pri nich určité výchovno vzdelávacie ciele (stálosť pozornosti, zisťuje sa úsudok atď.). Didaktické hry bystria pozornosť, vtip, pohotovosť, rečovú pripravenosť a podobne.

Hry s pravidlami sú dôležité z hľadiska [socializácie](https://sk.wikipedia.org/w/index.php?title=Socializ%C3%A1cia_(psych.)&action=edit&redlink=1) dieťaťa. Ak sa v mladosti nenaučí dodržiavať a rešpektovať pravidlá hier, v dospelom veku často nebude dodržiavať písané aj nepísané spoločenské pravidlá.

Od prvého do piateho až šiesteho roku dieťaťa sa dieťa hrá najradšej samo s vlastnými hračkami, od (5.) 6. do 11.-12. roku dochádza k prechodu k hrám v skupine. V štádiu dospievania a adolescencie hry postupne strácajú detský charakter a prechádzajú do športových činností a hier. Výskumy ukázali, že ak sa deťom obmedzí možnosť hrať sa, oneskoruje sa vývoj mnohých dôležitých oblastí detskej osobnosti.

## *Kategorizácia hier*

### Fyzické hry

Takéto hry vyžadujú využívanie fyzických vlastností človeka. Najčastejšie sa preto hrávajú vonku a netreba počas ich hrania veľmi rozmýšľať.

* [Loptové hry](https://sk.wikipedia.org/wiki/Loptov%C3%A9_hry) – (napr. [Basketbal](https://sk.wikipedia.org/wiki/Basketbal" \o "Basketbal))
* [Tlieskavé hry](https://sk.wikipedia.org/w/index.php?title=Tlieskav%C3%A9_hry&action=edit&redlink=1) – (napr. [Keď chceš byť šťastný](https://sk.wikipedia.org/w/index.php?title=Ke%C4%8F_chce%C5%A1_by%C5%A5_%C5%A1%C5%A5astn%C3%BD&action=edit&redlink=1" \o "Keď chceš byť šťastný (stránka neexistuje)))
* [Vylučovacie hry](https://sk.wikipedia.org/w/index.php?title=Vylu%C4%8Dovacie_hry&action=edit&redlink=1) – (napr. [Papier, kameň, nožnice](https://sk.wikipedia.org/wiki/Papier,_kame%C5%88,_no%C5%BEnice" \o "Papier, kameň, nožnice))
* [Tvorivé hry](https://sk.wikipedia.org/w/index.php?title=Tvoriv%C3%A9_hry&action=edit&redlink=1) – hranie sa spojené s vyrábaním niečoho (napr. [Origami](https://sk.wikipedia.org/wiki/Origami" \o "Origami))
* [Súťaže](https://sk.wikipedia.org/w/index.php?title=S%C3%BA%C5%A5a%C5%BEe&action=edit&redlink=1) – súťaženie tímov proti sebe v akýchkoľvek disciplínach
* [Vojnové hry](https://sk.wikipedia.org/wiki/Vojnov%C3%A9_hry) – (napr. [Paintball](https://sk.wikipedia.org/wiki/Paintball" \o "Paintball))
* [LARPy](https://sk.wikipedia.org/wiki/LARP) – (z [angl.](https://sk.wikipedia.org/wiki/Angli%C4%8Dtina) Live Action Role-Playing Game) sú hry postavené na hraní rolí

### Psychické hry

Takéto hry vyžadujú len minimálne využívanie fyzických vlastností človeka. Sú preto pohodlnejšie, bezpečnejšie a mnohokrát môžu byť i zábavnejšie.

* [*Spoločenské hry*](https://sk.wikipedia.org/w/index.php?title=Spolo%C4%8Densk%C3%A1_hra&action=edit&redlink=1) – každá spoločenská hra má vlastné pravidlá a pomôcky na hranie (napr. [Monopoly](https://sk.wikipedia.org/wiki/Monopoly" \o "Monopoly), [Talisman](https://sk.wikipedia.org/wiki/Talisman_(doskov%C3%A1_hra)" \o "Talisman (dosková hra)), alebo [Carccassone](https://sk.wikipedia.org/w/index.php?title=Carccassone&action=edit&redlink=1" \o "Carccassone (stránka neexistuje)))
* [*Hry na hrdinov*](https://sk.wikipedia.org/wiki/Hra_na_hrdinov) – podobné ako LARPy, len sa hrajú nefyzicky *Role-Playing* ([slov.](https://sk.wikipedia.org/wiki/Sloven%C4%8Dina) Hranie postavy); teda za svoju postavu hráč len hovorí, a ak chce, aby niečo vykonala, musí to tiež zvlášť oznámiť (napr. [Dračí doupě](https://sk.wikipedia.org/wiki/Dra%C4%8D%C3%AD_doup%C4%9B" \o "Dračí doupě), [Dračí doupě Plus](https://sk.wikipedia.org/wiki/Dra%C4%8D%C3%AD_doup%C4%9B_Plus), alebo [Dungeons and Dragons](https://sk.wikipedia.org/w/index.php?title=Dungeons_and_Dragons&action=edit&redlink=1" \o "Dungeons and Dragons (stránka neexistuje)))
* *Hry hrané na*[*šachovnici*](https://sk.wikipedia.org/wiki/%C5%A0achovnica) – (napr. [Šach](https://sk.wikipedia.org/wiki/%C5%A0ach_(hra)" \o "Šach (hra)), alebo [Dáma](https://sk.wikipedia.org/wiki/D%C3%A1ma_(hra)))
* [*Kartové hry*](https://sk.wikipedia.org/wiki/Kartov%C3%A1_hra) – kartové hry sa hrávajú najčastejšie so žolíkovými kartami, alebo so sedmovými (napr. [Faraón](https://sk.wikipedia.org/w/index.php?title=Fara%C3%B3n_(hra)&action=edit&redlink=1" \o "Faraón (hra) (stránka neexistuje)), [Zlodej](https://sk.wikipedia.org/w/index.php?title=Zlodej_(hra)&action=edit&redlink=1))
  + [*Zberateľské kartové hry*](https://sk.wikipedia.org/wiki/Zberate%C4%BEsk%C3%A1_kartov%C3%A1_hra) – (z [angl.](https://sk.wikipedia.org/wiki/Angli%C4%8Dtina) Trading Card Game) hrajú sa so špeciálnymi kartami, špeciálne pre danú hru a väčšinou vychádzajú stále nové karty; tieto hry bývajú často podľa nejakého populárneho seriálu, filmu, alebo počítačovej hry (napr. [Magic the Gathering](https://sk.wikipedia.org/w/index.php?title=Magic_the_Gathering&action=edit&redlink=1" \o "Magic the Gathering (stránka neexistuje)))
  + [*Hazardné hry*](https://sk.wikipedia.org/wiki/Hazardn%C3%A1_hra) – (napr. [Oko](https://sk.wikipedia.org/w/index.php?title=Oko_(hra)&action=edit&redlink=1))