**Interupcia** je medicínskym postupom, vďaka ktorému je možné ukončiť tehotenstvo bez narodenia dieťatka. Preto ju niekedy nazývame aj prerušenie tehotenstva, alebo **umelé prerušenie tehotenstva**. Záleží od stavu vášho tehotenstva (či sa nachádzate v [prvých týždňoch](http://akootehotniet.com/tehotenstvo-po-tyzdnoch/1-a-2-tyzden-tehotenstva/) alebo v pokročilejšej fáze) či je možné ukončiť ho pomocou „pilulky“ alebo prostredníctvom chirurgického zákroku. V tomto článku sa dočítate, ako interupcia prebieha, aké sú jej následky a prípadné riziká.

Je treba mať na pamäti: Interupcia nie je [potrat](http://akootehotniet.com/choroby/potrat/)! Ten je vždy prirodzeným ukončením tehotenstva a strata dieťatka prebehne bez lekárskeho alebo chirurgického zásahu. Chirurgický zákrok, ale môže byť nutný po potrate na umožnenie vyprázdnenia maternice.

**K čomu slúži prerušenie tehotenstva?**

Existuje mnoho dôvodov, pre ktoré sa žena rozhodne využiť možnosť interupcie na uknočenie tehotenstva, napr.:

* **Osobné dôvody:** vrátane ohrozenia blaha už exitujúceho dieťaťa
* **Riziko zdravia matky**
* Vysoké **riziko vážnej abnormality u nenarodeného dieťaťa**, môže sa jednať tak o fyzickú abnormalitu ako o psychickú

**Kedy môže byť interupcia vykonaná?**

Podľa [zákona Slovenskej národnej rady z 23. októbra 1986 o umelom prerušení tehotenstva](http://www.najpravo.sk/judikatura/rodinne-pravo/rodina-a-manzelstvo/umele-prerusenie-tehotenstva.html?print=1)môže byť interupcia vykonaná za týchto podmienok:

* Žene sa umelo preruší tehotenstvo, ak o to písomne požiada, ak tehotenstvo nepresahuje 12 týždňov a ak tomu nebránia jej zdravotné dôvody.
* Žene možno umelo prerušiť tehotenstvo zo zdravotných dôvodov s jej súhlasom alebo na jej podnet, ak je ohrozený jej život alebo zdravie alebo zdravý vývoj plodu alebo ak ide o genetický chybný vývoj plodu.
* Žene, ktorá nedovŕšila šestnásť rokov, možno umelo prerušiť tehotenstvo podľa § 4 so súhlasom zákonného zástupcu, prípadne toho, komu bola zverená do výchovy.
* Ak bolo podľa § 4 umelo prerušené tehotenstvo žene vo veku od šestnásť do osemnásť rokov, vyrozumie sa o tom zdravotnícke zariadenie jej zákonného zástupcu.

**Postup pri prejednávaní umelého prerušenia tehotenstva**

Žena písomne požiada o umelé prerušenie tehotenstva ženského lekára zdravotníckeho zariadenia príslušného podľa miesta jej trvalého pobytu alebo miesta pracoviska alebo školy. Lekár je povinný poučiť ženu o možných zdravotných dôsledkoch umelého prerušenia tehotenstva aj o spôsoboch používania antikoncepčných metód a prostriedkov. Ak žena na umelom prerušení tehotenstva trvá a ak zistí lekár, že sú splnené podmienky pre jeho výkon, určí zdravotnícke zariadenie, kde sa výkon urobí.

Ak lekár nezistí podmienky pre umelé prerušenie tehotenstva (§ 4 a 5), môže žena do troch dní písomne požiadať o preskúmanie jeho záveru riaditeľa zdravotníckeho zariadenia, ktorý túto žiadosť preskúma najneskoršie do dvoch dní od jej doručenia. Na preskúmanie žiadosti si riaditeľ zdravotníckeho zariadenia prizve dvoch ďalších lekárov z odboru gynekológie a pôrodníctva, prípadne aj lekára z iného odboru. Ak zistí, že podmienky pre umelé prerušenie tehotenstva sú splnené, oznámi žene, v ktorom zdravotníckom zariadení sa umelé prerušenie tehotenstva vykoná.

Ak riaditeľ zdravotníckeho zariadenia nezistil podmienky pre umelé prerušenie tehotenstva, oznámi žene písomne výsledok preskúmania, ktorý je konečný.

**Cena zákroku**

Podľa Medikklinik je cena umelého prerušenia tehotenstva 293 € + náklady na vyšetrenia. Celková cena nepresahuje 370 €. Toto je maximálna konečná cena, ktorá obsahuje všetky náklady spojené so zákrokom a s pobytom na klinike.

**Čo budete musieť stihnúť ešte pred interupciou?**

Počas vašej prvej návštevy lekára, dostanete príležitosť rozprávať o vašej situácii, budete informovaná o rôznych metódach vykonávania interupcie, pričom vám lekár poradí, ktorý z uvedených typov je vhodný vo vašom štádiu tehotenstva. Taktiež vás upozorní na riziká a komplikácie, ktoré vám hrozia. Váš lekár sa informuje o vašom zdravotnom stave a minulosti, aby sa uistil, že pre vás vybral ten správny druh prerušenia tehotenstva. Následne si otestuje, či netrpíte nejakou pohlavne prenosnou infekciou, prípadne vám podá antibiotiká na zastavenie infekcie po interupcii.

**Pred tým než k nej naozaj pristúpite, mal by vám byť vykonaný:**

* Ultrazvukový scan (na odstránenie pochybností o štádiu vášho tehotenstva)
* Vaginálne (interné) vyšetrenie
* Skríningový test krčka maternice na odhalenie infekcií

**Možné spôsoby umelého prerušenia tehotenstva**

Existuje veľké množstvo metód na vykonanie interupcie. Metóda, ktorú vám vyberie lekár, bude závisieť hlavne od fázy vášho tehotenstva v respektíve v akom týždni tehotenstva sa nachádzate. Fáza tehotenstva sa vypočíta odrátaním týždňov od prvého dňa vášho posledného menštruačného cyklu.

**Vo všeobecnosti existujú 2 druhy interupcie:**

* medikamentózna
* chirurgická.

Medikamentózna sa vykonáva podaním „tabletky“, chirurgická pomocou chirurgického zákroku. Obe tieto metódy popíšeme neskôr.

**Riziká interupcie**

Žiadny klinický postup nie je úplne bez rizika, pri umelom potrate nám však hrozí hneď niekoľko rizík ako napr. porucha fyzického a psychického zdravia ženy, interupcia v mnohých prípadoch znemožní ženám opäť zdravo otehotnieť v budúcnosti. Pri tomto zákroku hrozí mnoho problémov a to hlavne, ak je umelý potrat vykonaný v neskorších fázach tehotenstva.

Tu vám ponúkame niekoľko najbežnejších komplikácií, ktoré sa môžu objaviť:

Napriek tomu, že ide o závažný zákrok do tela ženy, je percento možných komplikácií pomerne malé, približne 2 %.

**Komplikácie** rozdeľujeme na:

* **Skoré:** krvácanie, zápal, poranenie maternice alebo strata menštruácie)
* **Neskoré:** neplodnosť, sexuálne poruchy, problémy opätovne otehotnieť, poruchy krčka maternice alebo placenty.

**V ktorých krajinách je interupcia povolená?**

* **Poľsko** – Interupcie sú povolené do dvanásteho týždňa tehotenstva, a to len v prípade znásilnenia, incestu, keď je ohrozený život matky, alebo v prípade poničenia plodu.
* **Maďarsko** – Interupcia je povolená do dvanásteho týždňa a zo za podmienok, že by sa dieťa malo narodiť do krízovej rodinnej situácie, v prípade ohrozenia zdravia matky alebo plodu, v prípade vážneho zdravotného postihnutia dieťaťa.
* **Nemecko** – Umelý potrat je zákonom povolený len v prvom trimestri a vykonáva sa na žiadosť matky.
* **Rakúsko** – Interupcie sú povolené do dvanásteho týždňa tehotenstva.
* **Slovensko** – U nás rovnako ako v susednom Rakúsku sú povolené interupcie do dvanásteho týždňa tehotenstva.
* **Írsko** – Interupcia môže byť povolená, ak je život matky v priamom ohrození.
* **Španielsko** – Interupcie sú povolené do dvanásteho týždňa tehotenstva len v prípade vážneho ohrozenia fyzického a psychického zdravia matky.
* **Colorado a Kalifornia** – V oboch štátoch je interupcia povolená.
* **Aljaška, Hawaii** sú v otázke interupcií liberálne štáty.
* **Arkansas, Georgia, Kansas, Mississippi, New Mexico** a iné – Potrat dovoľujú len z dôvodu znásilnenia, incestu alebo v prípade ohrozenia matky či hendikepu dieťaťa.
* **Malta** – Interupcie sú rovnako ako rozvody ilegálne.
* **Rumunsko, Čína** – interupcie sú protizákonné.

**Fakty o interupcii na Slovensku**

V súčasnosti množstvo interupcií na Slovensku rapídne klesá (za posledných 10 rokov o viac ako 60%), pričom pripadne približne 13 umelých potratov na 1000 žien. Pre potrat sa najčastejšie rozhodujú ženy vo veku od 25- 30 rokov. V rámci Európskej únie sa môžeme pochváliť 2 miestom v najnižšom množstve umelých prerušení tehotenstva, hneď za Holandskom. Naše zákony sú v tejto otázke veľmi liberálne. Najhoršia miera potratovosti v Európe s vyskytuje v Maďarsku ked pripadá na 90 000 pôrodov až 80 000 potratov.