**Stará Ľubovňa** je mesto ležiace v severovýchodnej časti [Slovenskej republiky](https://sk.wikipedia.org/wiki/Slovensko), v [Prešovskom kraji](https://sk.wikipedia.org/wiki/Pre%C5%A1ovsk%C3%BD_kraj), v západnej časti Ľubovnianskej kotliny. Mesto sa skladá z dvoch mestských častí - Podsadek a Stará Ľubovňa.

Mesto sa nachádza na severnom [Slovensku](https://sk.wikipedia.org/wiki/Slovensko), v regióne horného [Spiša](https://sk.wikipedia.org/wiki/Spi%C5%A1_(regi%C3%B3n)), v blízkosti hraníc s [Poľskom](https://sk.wikipedia.org/wiki/Po%C4%BEsko). Rozprestiera sa v [Ľubovnianskej kotline](https://sk.wikipedia.org/w/index.php?title=%C4%BDubovnianska_kotlina&action=edit&redlink=1), pod juhozápadnými výbežkami [Ľubovnianskej vrchoviny](https://sk.wikipedia.org/wiki/%C4%BDubovnianska_vrchovina), na sútoku [Popradu](https://sk.wikipedia.org/wiki/Poprad_(rieka)) s [Jakubiankou](https://sk.wikipedia.org/wiki/Jakubianka" \o "Jakubianka). Mestom prechádza [cesta I/68](https://sk.wikipedia.org/wiki/Cesta_I._triedy_68_(Slovensko)) ([Prešov](https://sk.wikipedia.org/wiki/Pre%C5%A1ov) – [Nowy Sącz](https://sk.wikipedia.org/wiki/Nowy_S%C4%85cz" \o "Nowy Sącz)) a [I/77](https://sk.wikipedia.org/wiki/Cesta_I._triedy_77_(Slovensko)) ([Poprad](https://sk.wikipedia.org/wiki/Poprad) – [Bardejov](https://sk.wikipedia.org/wiki/Bardejov)), ako aj [železničná trať Poprad – Plaveč](https://sk.wikipedia.org/w/index.php?title=%C5%BDelezni%C4%8Dn%C3%A1_tra%C5%A5_Poprad_%E2%80%93_Plave%C4%8D&action=edit&redlink=1).

Najbližšou [obcou](https://sk.wikipedia.org/wiki/Obec_(slovensk%C3%A1_spr%C3%A1vna_jednotka)) je susedná [Nová Ľubovňa](https://sk.wikipedia.org/wiki/Nov%C3%A1_%C4%BDubov%C5%88a), ktorá leží v tesnej blízkosti mesta, najbližším mestom je [Podolínec](https://sk.wikipedia.org/wiki/Podol%C3%ADnec) (15 km). [Poprad](https://sk.wikipedia.org/wiki/Poprad) je vzdialený 49 [km](https://sk.wikipedia.org/wiki/Kilometer) juhozápadne, [Prešov](https://sk.wikipedia.org/wiki/Pre%C5%A1ov) 62 [km](https://sk.wikipedia.org/wiki/Kilometer) juhovýchodne a [Nowy Sącz](https://sk.wikipedia.org/wiki/Nowy_S%C4%85cz" \o "Nowy Sącz) v [Poľsku](https://sk.wikipedia.org/wiki/Po%C4%BEsko) 50 [km](https://sk.wikipedia.org/wiki/Kilometer) severne.

Dejiny

**Názvy mesta**

* [1311](https://sk.wikipedia.org/wiki/1311) castrum Liblou
* [1312](https://sk.wikipedia.org/wiki/1312) castrum de Lyblio, de Lublow
* [1314](https://sk.wikipedia.org/wiki/1314) castrum Lyblyo
* [1322](https://sk.wikipedia.org/wiki/1322) arx Lublow

### Pamiatky

[Ľubovniansky hrad](https://sk.wikipedia.org/wiki/%C4%BDubovniansky_hrad) – zachovaný hrad z [13. storočia](https://sk.wikipedia.org/wiki/13._storo%C4%8Die). V [16.](https://sk.wikipedia.org/wiki/16._storo%C4%8Die) – [17. storočí](https://sk.wikipedia.org/wiki/17._storo%C4%8Die) prestavaný. Dnes v ňom sídli vlastivedné múzeum.

### Pomníky

V meste sa nachádzajú pomníky väčšinou venované padlým z vojen. Pomník venovaný padlým z druhej svetovej vojny sa nachádza na Námestí generála Štefánika pri Dome kultúry. Každoročne sa tu 8. mája konajú pietne akty venované pamiatke hrdinov. Pomníky na území mesta sú aj na rôznych kopcoch, ale sú to pomníky, venované ľuďom známym. Na Námestí sv. Mikuláša sú tiež menšie pomníky, ktoré sú na česť padlým vo vojne.

### Parky

V Starej Ľubovni je park na Námestí sv. Mikuláša v centre mesta okolo fontány, je to obľúbené oddychové miesto. A takisto aj pešia zóna na Obchodnej ulici. Na oboch miestach sú lavičky a oddychová zóny pre obyvateľov mesta aj návštevníkov. Krásne prostredie, ktorého stred tvorí fontána je skvelým miestom na oddych.

### Šport

Šport v Starej Ľubovni sa už dlhé roky teší veľkej popularite. Momentálne kraľuje v meste futbal, aj volejbal, keď klub VKM Stará Ľubovňa hra extraligu. Pevnú základňu má v Starej Ľubovni stolný tenis, ktorý sa teší veľkej obľube. Žiacky futbal, ktorý zastrešuje klub Junošport dosahuje skvelé výsledky na futbalovej scéne.

#### MFK Stará Ľubovňa

Mestský futbalový klub Stará Ľubovňa je klub ktorý účinkoval v I. lige. Vznikol v roku 1923. Klub vo svojej histórii niesol rôzne názvy ŠK, Slavoj, Skrutkáreň, Rekostav, FK, MFK a od sezóny 2007/08 má klub názov MFK Goral. Najväčšie úspechy klub dosiahol pod názvom Skrutkáreň v 60 – 70 rokoch minulého storočia, kedy sa prebojoval do vtedajšej divízie.

**Spišská Nová Ves** ([maď.](https://sk.wikipedia.org/wiki/Ma%C4%8Far%C4%8Dina) Igló, [nem.](https://sk.wikipedia.org/wiki/Nem%C4%8Dina" \o "Nemčina) Zipser Neuendorf, Zipser Neudorf, Neuendorf, Neudorf, Villa Nova) je okresné mesto ležiace v [Košickom kraji](https://sk.wikipedia.org/wiki/Ko%C5%A1ick%C3%BD_kraj).

Mesto je označované za vstupnú bránu do [Národného parku Slovenský raj](https://sk.wikipedia.org/wiki/N%C3%A1rodn%C3%BD_park_Slovensk%C3%BD_raj). Počtom obyvateľov je druhým najväčším mestom [Spiša](https://sk.wikipedia.org/wiki/Spi%C5%A1_(regi%C3%B3n)), tretím najväčším mestom Košického kraja (po Košiciach a Michalovciach) a šestnástym najväčším mestom na Slovensku.

Mesto leží na rieke [Hornád](https://sk.wikipedia.org/wiki/Horn%C3%A1d) v [Hornádskej kotline](https://sk.wikipedia.org/wiki/Horn%C3%A1dska_kotlina), na východnom okraji [Slovenského raja](https://sk.wikipedia.org/wiki/Slovensk%C3%BD_raj), v mieste stretu s [Volovskými](https://sk.wikipedia.org/wiki/Volovsk%C3%A9_vrchy" \o "Volovské vrchy) a [Levočskými vrchmi](https://sk.wikipedia.org/wiki/Levo%C4%8Dsk%C3%A9_vrchy). Centrom mesta prechádza [cesta II/533](https://sk.wikipedia.org/wiki/Cesta_II._triedy_533_(Slovensko))od [Rožňavy](https://sk.wikipedia.org/wiki/Ro%C5%BE%C5%88ava) na [Levoču](https://sk.wikipedia.org/wiki/Levo%C4%8Da), ktorá sa v severnej časti mesta križuje s [II/536](https://sk.wikipedia.org/wiki/Cesta_II._triedy_536_(Slovensko)), vedúcej od [Spišského Štvrtka](https://sk.wikipedia.org/wiki/Spi%C5%A1sk%C3%BD_%C5%A0tvrtok) do [Spišských Vlách](https://sk.wikipedia.org/wiki/Spi%C5%A1sk%C3%A9_Vlachy). Na [železničnú trať Žilina – Košice](https://sk.wikipedia.org/wiki/%C5%BDelezni%C4%8Dn%C3%A1_tra%C5%A5_%C5%BDilina_%E2%80%93_Ko%C5%A1ice) sa tu pripája [trať do Levoče](https://sk.wikipedia.org/wiki/%C5%BDelezni%C4%8Dn%C3%A1_tra%C5%A5_Spi%C5%A1sk%C3%A1_Nov%C3%A1_Ves_%E2%80%93_Levo%C4%8Da). Spišská Nová Ves je vzdialená 26 [km](https://sk.wikipedia.org/wiki/Kilometer) východne od [Popradu](https://sk.wikipedia.org/wiki/Poprad), 9 [km](https://sk.wikipedia.org/wiki/Kilometer) južne od [Levoče](https://sk.wikipedia.org/wiki/Levo%C4%8Da), 62 [km](https://sk.wikipedia.org/wiki/Kilometer) západne od [Prešova](https://sk.wikipedia.org/wiki/Pre%C5%A1ov) a 57 [km](https://sk.wikipedia.org/wiki/Kilometer) severne od [Rožňavy](https://sk.wikipedia.org/wiki/Ro%C5%BE%C5%88ava).

V priebehu [10. storočia](https://sk.wikipedia.org/wiki/10._storo%C4%8Die) sa štruktúra slovenského osídlenia stabilizovala a ustálili sa aj komunikačné ťahy, ktoré neskôr tvorili základ cestnej siete na Spiši.

Archeologické nálezy potvrdzujú, že územie stredného Spiša, na ktorom leží Spišská Nová Ves, bolo už v dobe [veľkomoravskej ríše](https://sk.wikipedia.org/wiki/Ve%C4%BEkomoravsk%C3%A1_r%C3%AD%C5%A1a) osídlené slovanským obyvateľstvom.

Od zániku Veľkomoravskej ríše až do začiatku [13. storočia](https://sk.wikipedia.org/wiki/13._storo%C4%8Die), kedy sa objavujú prvé písomné správy, nie sú o osudoch Spiša žiadne správy. Túto medzeru dopĺňa jedine komplexný archeologický výskum.

[Tatársky vpád](https://sk.wikipedia.org/wiki/Tat%C3%A1ri_(etnikum)), ktorý sa týmto krajom v polovici 13. storočia prehnal, ponechal nažive málo ľudí. Preto sem panovník pozýval hostí – kolonistov, ktorých obdarúval mimoriadnymi výsadami a slobodami. Návrat obyvateľstva Spiša do svojich pôvodných sídiel a chotárov po uplynutí tatárskeho nebezpečia a usadzovanie nových kolonistov nebolo celkom bez problémov. Z toho dôvodu sem panovník vyslal svojich vyslancov, aby na celom Spiši vymedzili hranice medzi chotármi jednotlivých obcí.

O nemeckých osídlencoch na Spiši je známe, že sa usadzovali v blízkosti starých slovanských osád, do ich chotárnych celkov, kam prenikli za pomoci kráľovských donácii. Je taktiež známe, že lokality spišských [Sasov](https://sk.wikipedia.org/wiki/Sasko) mali už v 50. rokoch 13. storočia rôzne privilégiá, obsahujúce mestotvorné prvky.

Posledné archeologické výskumy ukázali, že starí Slovania žili na území terajšej Spišskej Novej Vsi aj v období Veľkomoravskej ríše. Ich osada sa rozprestierala na území od hospodárskeho dvora Spišstavu až do úrovne parku na námestí. Po páde Veľkej Moravy sa život na tejto lokalite neprerušoval. Obyvatelia sa presídlili na územia medzi Mlynskou ulicou a [Redutou](https://sk.wikipedia.org/wiki/Reduta_(Spi%C5%A1sk%C3%A1_Nov%C3%A1_Ves)" \o "Reduta (Spišská Nová Ves)). Archeológovia usudzujú, že to bol pravdepodobne historicky známy slovanský Iglov. Osídlenie na tomto území bolo prerušené v polovici 13. storočia pravdepodobne tatárskym vpádom. Po ňom sa sem znovu vrátili pôvodní obyvatelia a obnovili svoje zničené obydlia na starom sídlisku. V druhej polovici 13. storočia sa k nim usadzujú saskí kolonisti a budujú si svoju novú obec, ktorá sa postupne rozrastá do podoby terajšej Spišskej Novej Vsi. O tomto novom územnom celku – novej obci, hovorí listina ostrihomského arcibiskupa Filipa z [29. novembra](https://sk.wikipedia.org/wiki/29._november) [1268](https://sk.wikipedia.org/wiki/1268), v ktorej sa spomína "plebanus de Villa Nova". Je to [prvá písomná zmienka](https://sk.wikipedia.org/wiki/Prv%C3%A1_p%C3%ADsomn%C3%A1_zmienka) o Spišskej Novej Vsi.

V meste pôsobí mlynársko-pekárenský a cestovinárenský kombinát MPC Cessi a.s., ktorý vyrába vysokokvalitné produkty slovenskej produkcie, výrobca kompresorov a kondenzačných jednotiek do chladiacich zariadení Embraco a výrobca plastových okien.

**Poprad** ([nem.](https://sk.wikipedia.org/wiki/Nem%C4%8Dina" \o "Nemčina) *Deutschendorf*) je [okresné mesto](https://sk.wikipedia.org/wiki/Okres_(Slovensko)) na severe [Slovenska](https://sk.wikipedia.org/wiki/Slovensko) v [Prešovskom kraji](https://sk.wikipedia.org/wiki/Pre%C5%A1ovsk%C3%BD_kraj). Počtom obyvateľov je najväčším mestom [Spiša](https://sk.wikipedia.org/wiki/Spi%C5%A1_(regi%C3%B3n)), tretím najväčším mestom [východného Slovenska](https://sk.wikipedia.org/wiki/V%C3%BDchodn%C3%A9_Slovensko) a desiatym najväčším mestom na Slovensku. Vďaka svojej polohe sa mu dostal prívlastok *vstupná brána* do [Vysokých Tatier](https://sk.wikipedia.org/wiki/Vysok%C3%A9_Tatry_(pohorie)).

Poprad leží v [Popradskej kotline](https://sk.wikipedia.org/wiki/Popradsk%C3%A1_kotlina), ktorá je súčasťou [Podtatranskej kotliny](https://sk.wikipedia.org/wiki/Podtatransk%C3%A1_kotlina), medzi [Vysokými](https://sk.wikipedia.org/wiki/Vysok%C3%A9_Tatry_(pohorie)) a [Belianskymi Tatrami](https://sk.wikipedia.org/wiki/Belianske_Tatry) (na severe), [Levočskými vrchmi](https://sk.wikipedia.org/wiki/Levo%C4%8Dsk%C3%A9_vrchy) (na východe), [Kozími chrbtami](https://sk.wikipedia.org/wiki/Kozie_chrbty) (na juhu) a Štrbským rozvodím (na západe), na rovnomennej rieke [Poprad](https://sk.wikipedia.org/wiki/Poprad_(rieka)). Obklopené je poľnohospodárskymi pozemkami, ktoré prechádzajú do súvislých lesných komplexov. Po väčšinu roka v Poprade vanie západný vietor. V roku [1950](https://sk.wikipedia.org/wiki/1950) mal Poprad 11 000 obyvateľov, v roku [2004](https://sk.wikipedia.org/wiki/2004) ich mal už 54 589. Na území mesta boli vybudované tri sídliská: Banícka, Juh (najväčšie, časti Juh I-VI) a Západ (časti I-III).

O tom, že územie dnešného mesta a blízkeho okolia bolo osídlené už v [praveku](https://sk.wikipedia.org/wiki/Pravek) svedčí nález odliatku mozgovne [neandertálskeho človeka](https://sk.wikipedia.org/wiki/%C4%8Clovek_neandert%C3%A1lsky) v neďalekých [Gánovciach](https://sk.wikipedia.org/wiki/G%C3%A1novce) v roku 1926. Na tunajšom území tu žil človek potom nepretržite – potvrdzujú to nálezy z [kamennej](https://sk.wikipedia.org/wiki/Kamenn%C3%A1_doba) i [bronzovej doby](https://sk.wikipedia.org/wiki/Bronzov%C3%A1_doba). Nálezy z roku 2006 potvrdili prítomnosť germánskych [Vandalov](https://sk.wikipedia.org/wiki/Vandali) na tomto území.

Poprad spočiatku ako malá obec ležiaca na križovatke dôležitých obchodných ciest bol v tieni okolitých obcí, najmä [Spišskej Soboty](https://sk.wikipedia.org/wiki/Spi%C5%A1sk%C3%A1_Sobota), bol v čoraz väčšej miere osídľovaný nemeckými kolonistami, o čom svedčí i názov najstaršieho mestečka *Popradzaza* (*Saský Poprad*); v neskoršom období dostal čisto nemecké pomenovanie *Deutschendorf*, ktoré sa používalo až do 17. storočia.

V období [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna) sa Poprad stal strediskom protifašistického odboja. Smutne vyznieva skutočnosť, že počas tzv. [slovenského štátu](https://sk.wikipedia.org/wiki/Prv%C3%A1_slovensk%C3%A1_republika) bol v roku 1942 v meste zriadený zberný tábor, do ktorého boli zhromažďovaní [Židia](https://sk.wikipedia.org/wiki/%C5%BDidia) určení na vysťahovanie a už 25. marca v tomto roku odišiel z Popradu prvý židovský transport do [Osvienčimu](https://sk.wikipedia.org/wiki/Osvien%C4%8Dim). Poprad bol oslobodený 28. januára 1945.

Po skončení vojny nastal rozvoj mesta, podporený pripojením okolitých obci a vytvorením mestskej aglomerácie s mestskými časťami – [Spišská Sobota](https://sk.wikipedia.org/wiki/Spi%C5%A1sk%C3%A1_Sobota) a [Veľká](https://sk.wikipedia.org/wiki/Ve%C4%BEk%C3%A1) boli pripojené v roku 1945, [Stráže pod Tatrami](https://sk.wikipedia.org/wiki/Str%C3%A1%C5%BEe_pod_Tatrami) v r. 1960 a [Matejovce](https://sk.wikipedia.org/wiki/Matejovce_(Poprad)) v roku 1974. Rozbehla sa mohutná priemyselná výroba (vagóny, elektrické spotrebiče), napredoval aj potravinársky priemysel.

V súčasnosti predstavuje Poprad moderne sa rozvíjajúce mesto, známe i za hranicami krajiny. V roku 2006 bolo kandidátskym mestom na usporiadanie [zimných olympijských hier](https://sk.wikipedia.org/wiki/Zimn%C3%A9_olympijsk%C3%A9_hry).