História

Používanie erbov sa viaže na existenciu [rytierskeho](https://sk.wikipedia.org/wiki/Rytier) stavu a na rytiersky spôsob boja. Udomácnilo sa iba tam, kde existoval rytiersky stav. Počas celého [stredoveku](https://sk.wikipedia.org/wiki/Stredovek) boli erby predo­všetkým súčasťou rytierskej výzbroje, čo potvrdzuje aj pôvodné pomeno­vanie erbu - *arma* (lat. *zbraň*). Erby údajne vznikli počas druhej krížovej výpravy (1147-1148) a pôvodne slúžili asi na rozoznanie jednotlivých križiakov na bojisku, kde bol každý z nich zakrytý železným [brnením](https://sk.wikipedia.org/w/index.php?title=Brnenie&action=edit&redlink=1) a dali sa rozlíšiť len podľa farby súčastí [odevu](https://sk.wikipedia.org/wiki/Odev) a obrazov na [štíte](https://sk.wikipedia.org/wiki/%C5%A0t%C3%ADt). Výhodou bolo, že farby (vlajky) a erby boli viditeľné aj z diaľky.

Erb na [pečati](https://sk.wikipedia.org/wiki/Pe%C4%8Da%C5%A5) tiež slúžil ako podpis. Držiteľ erbu dostával väčšinou od panovníka listinu ([armáles](https://sk.wikipedia.org/wiki/Arm%C3%A1les" \o "Armáles)), ktorej súčasťou bol aj slovný opis štruktúry erbu, nazývaný [blazón](https://sk.wikipedia.org/wiki/Blaz%C3%B3n" \o "Blazón).

**Erby v Uhorsku**

[Uhorsko](https://sk.wikipedia.org/wiki/Uhorsko) bolo najvýchodnejšou krajinou v Európe, kde erby ešte vznikali a zaznamenali aj široký rozkvet. Erb mesta [Košice](https://sk.wikipedia.org/wiki/Ko%C5%A1ice) je najstarším s doloženým [armálesom](https://sk.wikipedia.org/wiki/Arm%C3%A1les" \o "Armáles) v celej [Európe](https://sk.wikipedia.org/wiki/Eur%C3%B3pa).

Štruktúra erbu

Súčasti erbu sú [štandardizované](https://sk.wikipedia.org/wiki/%C5%A0tandard) a majú vlastnú terminológiu.

**Neúplný erb**]

Takzvaný neúplný erb obsahuje len základné časti, ktoré však musia byť v každom erbe. Sú to

* *štít*
* *znamenia*, ktorým sú
  + *tinktúry*
  + *figúry*

**Úplný erb**[

Úplný erb tvoria okrem štítu a znamení aj ďalšie časti:

* [*prilba*](https://sk.wikipedia.org/wiki/Prilba)
* *prikrývadlo*
* [*točenica*](https://sk.wikipedia.org/wiki/To%C4%8Denica)
* *klenot*
* [Štít](https://sk.wikipedia.org/wiki/%C5%A0t%C3%ADt) je základnou plochou, ktorá tvorí erb. Je skutočným, alebo symbolickým vyobrazením obranného štítu rytiera a pôvodne má jeho podobu. Postupom času sa tvar štítu menil, aj v závislosti od štátu, na viac či menej symbolické vyobrazenie.

Erby žien, keďže nie sú vojakmi, sa vyobrazujú na štíte oválneho alebo kosoštvorcového tvaru.

Štít môže byť rozdelený na viaceré plochy, z ktorých každá má svoj heraldický význam a má vlastné znamenia.

**Tinktúry**

|  |  |
| --- | --- |
| **Heraldické tinktúry** | |
| *Kovy* | *Farby* |
| zlatá | modrá |
| strieborná | červená |
|  | purpurová |
|  | zelená |
|  | čierna |

Heraldika rozoznáva len sedem základných tinktúr, rozdelených na kovy (svetlé tinktúry) a farby (tmavé tinktúry); okrem toho rozoznáva takzvané kožušiny.

Samotný štít, ktorý nesie znamenia je vyfarbený jednou zo základných tinktúr. Figúry erbu sú s malými výnimkami tiež vyobrazené len v týchto tinktúrach. V neskorších obdobiach sa začali používať aj iné, než základné tinktúry, napríklad tmavočervená (krvavá), oranžová, belasá (nebeská), ružová (telová) a podobne.