- Vysvetlite mechanizmus pôsobenia kyslých dažďov na lesné porasty.

- Zhodnoťte negatívne pôsobenie človeka na biosféru z globálneho hľadiska. Vysvetlite to na konkrétnych príkladoch / rozšírovanie púšti, vyrubovanie pralesov, znečisťovanie oceánov/.

- Nakreslite prúdenie vzduchu v cyklóne a anticyklóne, opíšte cyklonálne a anticyklonálne počasie.

-Rozhodnite, či počasie v posledných dňoch ovplyvňovala cyklóna alebo anticyklóna. Čo je príčinou veľkej premenlivosti počasia v Strednej Európe a na Slovensku? Ktoré stacionárne cyklóny a anticyklóny ovplyvňujú podnebie Európy.

-Uveďte konkrétne príklady znečistenia ovzdušia na Slovensku, analyzujte príčiny.

**-** Opíšte klimatotvorné činitele a ich vplyv na mikroklímu a makroklímu.

- Uveďte príčiny nerovnomerného rozloženia zrážok na Zemi, rozlíšte oblasti s väčším a menším množstvom zrážok.

- Zakreslite do schémy a vysvetlite všeobecnú cirkuláciu ovzdušia.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

- Doplňte názvy oceánskych prúdov a uveďte , akým spôsobom ovplyvňujú klímu nasledujúcich pevnín:

a/ východné pobrežie Kanady b/ SZ pobrežie Európy

c/ JZ pobrežie Afriky d/ JV pobrežie Latinskej Ameriky

Vysvetlite kontinuálnu súvislosť : teplota a salinita morskej vody

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Vysvetlite, čo je príčinou vertikálneho členenia biosféry.

- Opíšte vertikálne členenie biosféry vo všeobecnosti a porovnajte ho s vertikálnym členením biosféry na Slovensku.

- Vysvetlite pojmy snežná čiara, horná hranica lesa a porovnajte ich výšky v pohoriach : Kilimandžáro, Karpaty a Škandinávske vrchy.

- Vysvetlite pôsobenie klímatotvorných činiteľov na podnebie Európy. Porovnajte podnebie v tej istej geografickej šírke vo Francúzsku, na Slovensku a v Ukrajine , odôvodnite rozdiely.

- Posúďte pravdivosť nasledujúcich výrokov:

1. Prístav Murmansk nezamŕza, hoci leží za polárnym kruhom.

2. V Európe zasahuje vplyv oceánu oveľa hlbšie do vnútrozemia ako v Severnej Amerike.

- Zhodnoťte funkcie lesa v krajine. Charakterizujte základné pásma lesov Zeme.

- Vysvetlite rozdiel medzi endemitom a reliktom a zaraďte nasledujúce organizmy: kengura, tučniak, žirafa, liana, krokodíl, lišajníky, lemúr, eukalyptus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Zdôvodnite aké pôdne typy prevažujú :

a/ v tundrových oblastiach b/ v dažďových rovníkových lesoch

c/ v stepnej zóne mierneho pásma d/ pod ihličnatým lesom tajgy

- Demonštrujte príčiny zmenšovania sa plochy pôdneho fondu všeobecne na Zemi.

- Načrtnite pozdlžný profil rieky a označte v ktorom z jej troch úsekov je najväčšie usadzovanie splavenín, najväčšie usadzovanie plavenín a najväčšia hlbková erózia.

- Z uvedených foriem reliéfu vyberte tie, ktoré sú podmienené činnosťou vody : výmole, permafrost, moréna, erg, kaňon, turbidné prúdy, závrty, soliflukcia.

- Vysvetlite pojmy biosféra, ekologické činitele, biocenóza, ekosystém.


- Porovnajte bioklimatické pásma Zeme podľa teploty, množstva zrážok, rastlinstva a živočíšstva.

- Charakterizujte zloženie pôdy a jej vlastnosti /štruktúra, zrnitosť pôdy, úrodnosť pôdy/.

- Aký je rozdiel medzi pôdnym typom a pôdnym druhom?

- Vymenujte a charakterizujte hlavné pôdne typy Zeme.

- Na priloženom obrázku / hnedozem, lužná, ilimerizovaná/ popíšte horizonty.



- Aký je smer a čas rotácie Zeme, dôsledky rotácie

- Vysvetlite rozdiel medzi miestnym a pásmovým časom, zdôvodnite zavedenie pásmového času a jeho význam pre spoločnosť

vypočítajte koľko je hodín podľa miestneho času v Bratislave ( 17 05 v.g.d. ), keď v Londýne je 15.00 hodín

- Opíšte stavbu zemského telesa, druhy zemskej kôry a rozdiely medzi nimi,definujte litosféru.

- Vymenujte a ukážte na mape 6 hlavných litosférických dosiek

- Opíšte pohyby litosférických dosiek, uveďte konkrétne príklady.

- Vymenujte a opíšte endogénne geomorfologické procesy.

- Popíšte stavbu vrásy, zlomu, sopky

- Vysvetlite pojmy riečna sieť, hydrografická sieť, povodie, rozvodie, úmorie, dĺžka rieky, vodný stav, prietok, hustota riečnej siete, tvary riečnej siete

- Na mape ukážte najdlhšie rieky na jednotlivých svetadieloch.

- Rozdeľte jazerá podľa pôvodu, uveďte príklady.

- Vysvetlite vznik ľadovcov, vymenujte typy ľadovcov, ukážte príklady.

- Vysvetlite pojmy krasová voda, artézska voda, minerálne a termálne vody.

- Načrtnite schému monzúnov a vysvetlite príčinu ich vzniku.

- cestovateľ prechádza cez podnebné pásma , pre ktoré je typické:

a/ časté striedanie cyklonálnych a anticyklonálnych situácií

b/ denná amplitúda 40o C

c/ ročný úhrn zrážok – 1500 – 3000 mm a teploty vzduchu 24o – 28o C

- Doplňte podnebné pásma a uveďte konkrétnu oblasť sveta, v ktorej sa nachádza

- Na mape ukážte hlavné oblasti výskytu zemetrasení a hlavné sopečné oblasti. Vyskytujú sa tieto procesy aj na Slovensku?

- Uvedené formy georeliéfu zaraďte k jednotlivým exogénnym procesom a pomenujte ich podľa hlavného pôsobiaceho činiteľa: nivy, morény, duny, delty, sprašové tabule, kary, závrty, skalné rútenia, škrapy, trógy, koralové útesy, haldy, jaskyne.

- Definujte atmosféru, charakterizujte jej zloženie, stavbu a ohraničenie. Opíšte význam atmosféry pre život na Zemi.

- Definujte pojmy počasie a podnebie, vymenujte klimatotvorné činitele a rozdeľte ich na makroklimatické a mikroklimatické.

- Vymenujte zrážkové pásma Zeme.

- Ukážte na mape miesta s extrémnymi teplotami a zrážkami.

- Vysvetlite režim odtoku rieky.

- Analyzujte režim odtoku vybraných riek sveta,/Amazonka, Mekong, Temža/ poukážte na súvislosť medzi režimom odtoku a podnebím.

- Charakterizujte hydrosféru v miestnej oblasti / úmorie, povodie, rozvodie rieky, umelé vodné nádrže, režim odtoku/.

- Vymenujte svetové oceány, uveďte príklady jednotlivých typov morí. Vysvetlite pojmy prieplav a prieliv, ukážte príklady na mape.

- Charakterizujte reliéf morského dna.

- Opíšte základné fyzikálne a chemické vlastnosti morskej vody /teplota a salinita/, pohyby morskej vody.

- Význam svetového oceána pre ľudskú spoločnosť.

Do znázornenej geografickej siete vyznačte tieto miesta na zemskom povrchu:

X - 25º s. g. š. a 40º v. g. d. Z - 5º z. g. d. a 70º j. g. š.

Y - 0º g. š. a 100º z. g. d. Q - 90º j. g. š. a 0º g. d.

Aký je podstatný rozdiel medzi:

Glóbusom a mapou: ..........................................................................................................

mapou a plánom: .............................................................................................................

- Vytvorte správne dvojice z nasledujúcich pojmov:

1 vrstevnica A rovnobežky

2 geografická šírka B poludníky

3 azimutálne C spojnica rovnakej nadmorskej výšky

4 134º z. g. d. D zobrazenie do roviny

5 hĺbnice E izobaty

6 1: 10 000 F veľká mierka

7 1: 20 000 G plány

- Nakreslite schému obehu Zeme okolo Slnka. Vysvetlite dôsledky sklonu zemskej osi na dĺžku dňa a noci, striedanie ročných období, polárny deň a polárnu noc.

- Vysvetlite rozdiel medzi miestnym a pásmovým časom. Dátumová hranica.

- Vypočítajte koľko hodín miestneho času je v Pekingu, keď v Ríme je 12 hodín miestneho času /Rím - 12º28´východnej geografickej dĺžky, Peking - 116º28´ východnej geografickej dĺžky/.

- Rozlíšte základné pohyby morskej vody, Vysvetlite príčiny ich vzniku a dôsledky.

- Uveďte príklady pôsobenia morských prúdov na podnebie priľahlých kontinentov. Vysvetlite, čo ovplyvnilo vznik púští Namíb a Atacama.

-Vysvetlite, ktoré činitele spôsobujú zmeny v salinite povrchovej vody oceánov a morí. Čo je príčinou rozdielnej salinity Červeného mora, Baltického mora a Atlantického oceánu v oblasti Guinejského zálivu?

- Charakterizujte a popíšte vnútorné procesy Zeme a ich vplyv na reliéf (tektonické pohyby, magmatizmus, zemetrasenie)

-Načrtnite vami vybrané druhy tektonických porúch

-Uveďte príklady z histórie i súčasnosti, kedy ľudstvo ohrozovala sopečná a seizmická činnosť

- Opíšte postavenie Zeme vo vesmíre, tvar a rozmery Zeme. Uveďte hlavné dôsledky guľatého tvaru Zeme. Vymenujte pohyby Zeme ich hlavné dôsledky.

- Vysvetlite pojmy: orbita, ekliptika, perihélium, afélium, rovnodennosť, letný slnovrat, tropický rok, hviezdny deň, slnečný deň, dátumová hranica, svetový čas, stredoeurópsky čas.

- Opíšte prirodzenú družicu Zeme, jej pohyby, mesačné fázy, slapové javy a ich hospodárske dôsledky.

- Vysvetlite pojmy mapa, mierka mapy. Charakterizujte obsah mapy. Ako delíme mapy podľa mierky a obsahu? Opíšte základné kartografické zobrazenia, skreslenie na mape. Vysvetlite, čo je generalizácia obsahu mapy.

**TEMATICKÝ CELOK HUMÁNNA GEOGRAFIA**

- Uveďte významné oblasti ťažby ropy ,uhlia , železnej rudy, bauxitu na Zemi a lokalizujte ich na mape.

- Uveďte konkrétne príklady ťažby nerastných surovín z pevniny a morského dna

- Zhodnoťte, ako ťažba nerastných surovín ohrozuje životné prostredie v jednotlivých častiach sveta.

- Vysvetlite, čo rozumieme pod pojmom cestovný ruch v súčasnosti. Opíšte jeho základné formy.Ukážte na mape najvýznamnejšie oblasti cestovného ruchu.

- Vysvetlite lokalizačné, selektívne a realizačné predpoklady cestovného ruchu.

- Zhodnoťte predpoklady pre rozvoj cestovného ruchu v miestnej oblasti.

- Charakterizujte formy a druhy cestovného ruchu a na základe priloženej tabuľky určte spoločného menovateľa pre nasledujúce skupiny sídiel.

|  |  |
| --- | --- |
| Wiesbaden, Vichy, Luhačovice |  |
| Zakopané, Davos, Štrbské Pleso, Chamonix |  |
| Czienstochowa, Fatima, Levoča |  |
| Cannes, Mamaia, Acapulco |  |
| Mekka, Medina |  |

- Novoindustrializované štáty – ázijské tigre

- Vysvetlite príčiny dynamického rastu hospodárstva ázijských tigrov

- Zhodnoťte geografickú polohu štátov vo vzťahu k zdrojom surovín a energie, k odbytištiam, k obchodným partnerom, k dopravným ťahom

- Charakterizujte poľnohospodárske systémy daného regiónu – Ázijské tigre ( rotačné a plantážne poľnohospodárstvo, pestovanie ryže )

- Ktoré výrobky novoindustrializovaných krajín poznáte z našich obchodov

- Opíšte úlohu dopravy, lokalizačné činitele, technickú základňu.

- Ako sa delí doprava podľa prostredia, v ktorom sa uskutočňuje?

- Vysvetlite výhody a nevýhody jednotlivých druhov dopravy, ukážte na mape

najvýznamnejšie dopravné trasy.

- Opíšte hlavné smery vývoja dopravy.

- Opíšte lokalizačné činitele poľnohospodárskej výroby, jej význam a členenie.

- Na mape ukážte hlavné oblasti pestovania obilnín, zemiakov, pochutín a vybraných technických plodín /bavlna, cukrová repa, cukrová trstina, chmeľ, kaučuk, olejniny/.

- Lokalizujte hlavné oblasti chovu ošípaných, oviec a hovädzieho dobytka.

- Vysvetlite, ako sa delí poľnohospodárska pôda, vymenujte typy poľnohospodárskych krajín .

- Charakterizujte štruktúru obyvateľstva sveta podľa biologických, ekonomických a kultúrnych znakov /štruktúra podľa pohlavia, veku, rasová, národnostná, jazyková a náboženská štruktúra./

- Nakreslite 3 základné typy vekových pyramíd a vysvetlite rozdiely medzi nimi.

- Vymenujte 3 najpočetnejšie prechodné skupiny, ktoré vznikli premiešaním veľkých rás.

- Charakterizujte jednotlivé druhy dopravy, a v čom je jej význam.

- Porovnajte základné druhy dopravy z hľadiska ich bezpečnosti a hospodárnosti

- Posúďte , ktoré predpoklady lokalizácie cestovného ruchu musia byť splnené pri budovaní horského a prímorského strediska cestovného ruchu

- Zdôvodnite význam prírodných a antropogénnych predpokladov.

- Zhodnoťte vplyv cestovného ruchu na životné prostredie

- Analyzujte súčasnú úroveň cestovného ruchu v našom regióne

- Lokalizujte na mape hlavné oblasti ťažby ropy, zemného plynu, čierneho a hnedého uhlia, uránu vo svete.

- Určte hlavné spôsoby výroby elektrickej energie v súčasnosti.

- Uveďte príklady krajín s prevahou vodnej, tepelnej a jadrovej energetiky

- Aké sú výhody alternatívnych zdrojov energie?

- Vysvetlite pojmy natalita, mortalita, prirodzený pohyb, dojčenská úmrtnosť.

- Analyzujte mapy natality, mortality, dojčenskej úmrtnosti a prirodzeného pohybu obyvateľstva, vysvetlite rozdiely medzi jednotlivými regiónmi.

- Vysvetlite 2 základné typy mechanického pohybu obyvateľstva, uveďte príklady významných migrácií v minulosti a v súčasnosti.

- Riešte úlohu:

V r. 2017 sa v meste A narodilo 540 detí, zomrelo 480 ľudí. Do mesta sa prisťahovalo 120 ľudí a odsťahovalo100 osôb. Vypočítajte:

a/ prirodzený prírastok

b/ celkový prírastok obyvateľstva mesta A za rok 2017.

-K uvedeným odvetviam hospodárstva priraďte rozhodujúce druhy dopravy :

hutnícky priemysel

petrochemický priemysel

potravinársky priemysel

cestovný ruch v horských oblastiach

- Definujte základné termíny a jednotky: sídla, osídlenie. obec, mesto, veľkomesto, metropola, aglomerácia, konurbácia, megalopolis. Ukážte príklady na mape.

- Podľa akých kritérií sa delia obce na mestské a vidiecke?

- Vysvetlite funkčné členenie sídiel, uveďte príklady.

Poľnohospodárstvo - definujte pojem poľnohospodárstvo, delenie poľnohospodárskej výroby, typ poľnohospodárskej krajiny

- vymenujte základné činitele, ktoré ovplyvňujú lokalizáciu poľnohospodárstva vo svete a uveďte príklady

- vysvetlite rozdiel samozásobiteľský a trhový charakter poľnohospodárskeho závodu,

- Objasnite pojem urbanizácia.

- Zdôvodnite rozdiely v stupňoch urbanizácie medzi týmito regiónmi: Mexiko 74,4%, Holandsko 89,4%, Kanada 77,1%, Etiópia 17,6 %, Austrália 84,7 %, Slovensko 58%.

- Opíšte vývoj počtu obyvateľov na Zemi, uveďte faktory ovplyvňujúce rast a pokles počtu obyvateľov.

- Kedy a na akej úrovni sa očakáva stabilizácia obyvateľstva?

- V ktorých regiónoch sveta je v súčasnosti populačná explózia a aké problémy prináša?

- Analyzujte mapu rozmiestnenia obyvateľstva sveta, ukážte na mape 4 hlavné koncentrácie obyvateľstva sveta, vysvetlite príčiny ich vzniku. Uveďte príklady ďalších koncentrácii obyvateľstva na jednotlivých kontinentoch a príklady štátov s počtom obyvateľov nad 100 miliónov.

- Porovnajte zoznam najväčších miest sveta v rokoch 1950 – 2010 a posúďte tendencie ich vývoja do budúcnosti.

- Aké problémy prináša prudký rast veľkomiest v rozvojových krajinách?

*Podiel mestského obyvateľstva /1990 – 2025 v % /*

|  |  |  |  |
| --- | --- | --- | --- |
|  | 1990 | 2000 | 2025 |
| Svet | 45 | 51 | 65 |
| Menej rozvinuté regióny | 37 | 45 | 61 |
| Viac rozvinuté regióny | 73 | 75 | 83 |

|  |  |  |  |  |  |
| --- | --- | --- | --- | --- | --- |
| **Desať najväčších aglomerácií sveta**  (podľa počtu obyvateľov v mil.) | | | | | |
| **1950** | | **1970** | | **1990** | |
| New York | 12,3 | New York | 16,2 | Cuidad de Mexico | 20,2 |
| Londýn | 8,7 | Tokio | 14,9 | Tokio | 18,1 |
| Tokio | 6,7 | Šanghaj | 11,2 | Sao Paulo | 17,4 |
| Paríž | 5,4 | Cuidad de Mexico | 9,4 | New York | 16,2 |
| Šanghaj | 5,3 | Londýn | 8,6 | Šanghaj | 13,4 |
| Buenos Aires | 5,0 | Buenos Aires | 8,4 | Los Angeles | 11,9 |
| Chicago | 4,9 | Los Angeles | 8,4 | Kalkata | 11,8 |
| Moskva | 4,8 | Paríž | 8,3 | Buenos Aires | 11,5 |
| Kalkata | 4,4 | Peking | 8,1 | Bombaj | 11,2 |
| Los Angeles | 4,0 | Sao Paulo | 8,1 | Soul | 11,0 |
| **2000** | | **2010** | |  | |
| Tokio | 28,0 | Tokio | 28,8 |  |  |
| Mexico City | 18,1 | Bombaj | 23,7 |  |  |
| Bombaj | 18,0 | Lagos | 21,0 |  |  |
| Sao Paulo | 17,7 | Sao Paulo | 19,7 |  |  |
| New York | 16,6 | Mexico City | 18,7 |  |  |
| Šanghaj | 14,2 | New York | 17,2 |  |  |
| Lagos | 13,5 | Karáči | 16,7 |  |  |
| Los Angeles | 13,1 | Dhaka | 16,7 |  |  |
| Kalkata | 12,9 | Šanghaj | 16,6 |  |  |
| Buenos Aires | 12,4 | Kalkata | 15,6 |  |  |

- Ktoré činitele pôsobia pri lokalizácii poľnohospodárskej výroby v nasledujúcich oblastiach. Uveďte príklady plodín , ktoré sú tam dominantné :

A/ Východná Čína B/ Pobrežie Guinejského zálivu

C/ Karibská oblasť D/ Stredomorská oblasť

E/ Americké prérie

- Vysvetlite hlavné lokalizačné činitele, ktoré ovplyvňujú rozmiestnenie priemyselnej výroby.

- Uveďte príklady lokalizačných činiteľov, ktorých význam v súčasnosti rastie a ktorých význam klesá.

- Ktoré lokalizačné činitele majú rozhodujúci vplyv pri výstavbe podniku zameraného na:

a/ výrobu lodí b/ výrobu automobilov c/ výrobu cukru

d/ pekárenskú výrobu.

- Hlavným výrobným prostriedkom poľnohospodárstva je pôda, posúďte vzťahy medzi vybranými typmi pôd a plodinami, ktoré sa na nich dopestujú : červenozeme v trópoch, v savanách, v subtropickom pásme, černozem, hnedozem, tundrové pôdy.

- Vysvetlite príčinu znížovania úrodnosti pôd pri plantážnom spôsobe hospodárenia.