**1. Viazanka**  
  
    Viazanka je módny doplnok, ktorý pôvodne nosili chorvátski vojaci vo Francúzsku v 17. storočí pri návšteve francúzskeho kráľa Ľudovíta XIII. Jemu sa viazanka výnimočne páčila a dal si ju vyrobiť aj pre seba. Neskôr sa stala modernou s vyvinula sa do terajšej podoby.  
  
**2. Dalmatínec**  
  
    Táto svetoznáma psia rasa bola pomenovaná po Dalmácii. Bieli psi s čiernymi škvrnami sú dnes známi aj vďaka kresleným filmom 101 dalmatíncov.  
  
**3. Ostrovy**  
  
    Chorvátsko je krajina, ktorá sa pýši jedným z najčelnitejších pobreží na svete. Chorvátsku patrí 1246 ostrovov, ostrovčekov a útesov, z ktorých je obývaných len 48.    
  
**4. Slnečný svit**  
  
    V Chorvátsku bolo nameraných 2715 hodín slnečného svitu, čo je viac ako v austrálskom Sydney. Jeden z najslnečnejších ostrovov je aj ostrov Hvar, ktorý je ideálny pre dovolenku počas celého roka.  
  
**5. Nikola Tesla**  
  
Slávny vynálezca, ktorý zmenil svet svojimi revolučnými vynálezmi, sa narodil v Chorvátsku 10. júla 1856 v mieste Smiljan.  
  
**6. Mechanické pero**  
  
    Eduard Slavoljub Penkala vynašiel mechanické pero – penkalu – v roku 1906 vo svojej firme TOZ, ktorá ešte stále existuje v Záhrebe.  
  
**7. Katedrála Sv. Domnia**  
  
    Táto ranostredoveká katedrála je považovaná za najstaršiu katedrálu na svete a pôvodne slúžila ako mauzóleum cisára Diokleciána. Stavba unikátnej zvonice začala v 13. storočí a bola dokončená v 16. storočí.  
  
**8. Hľuzovky**  
  
    Najväčšia hľuzovka na svete bola nájdená v roku 1999 na Istrii – biela hľuzovka bola vtedy zapísaná do Guinessovej knihy rekordov. Chorvátsko patrí, spolu s Talianskom a Španielskom, medzi krajiny s najväčším výskytom hľuzoviek.  
  
**9. Ruđer Bošković**  
  
    Slávny chorvátsky vedec a revolucionár Ruđer Bošković vypracoval plán na opravu kupoly Baziliky sv. Petra v Ríme, ktorý prispel k záchrane cenných Michelangelových umeleckých diel.  
  
**10. Daktyloskopia**  
  
    Ivan Vučetić vynašiel techniku, ktorá sa okrem kriminalistiky používa aj v iných odboroch – identifikáciu na základe odtlačkov prstov.  
  
**11. Psychológia**  
  
    Potvrdené je, že slovo 'psychológia' prvýkrát použil Marko Marulić (1450 - 1524), a to vo svojom literárnom diele Psichiologia de ratione animae Humanae.