**Celoslovenské kolo geografickej olympiády**

V dňoch **21. – 23.4. 2017** sa konalo celoštátne kolo 45. ročníka Geografickej olympiády. Súťaž sa tento rok konala v našom druhom najväčšom meste a zároveň v našom krajskom meste, v Košiciach.

Aj naše gymnázium malo svojho zástupcu, ktorý nás reprezentoval v kategórií B. Bol ním **Branislav Klein *(****II.A),* ktorý pred samotnou obhajobou práce s témou *Adrenalínový cestovný ruch a jeho rozvoj na území SR* absolvoval vedomostný test z oblasti geografie a zároveň aj test z angličtiny.

Veríme, že všetky kolá spomínanej súťaže prispeli k rozvoju geografického myslenia, chápania vzťahov v krajine a v neposlednom rade k rozvoju prezentačných schopností žiaka.

Braňovi blahoželáme, ďakujeme za reprezentáciu školy a veríme, že byť úspešnými bude snahou  aj ďalších našich študentov.

Mgr. Ivana Richnavská

vyučujúca geografie