**Krajské kolo Geografickej olympiády (kat. B)**

Dňa **8. 2. 2019** sa v priestoroch Ústavu geografie UPJŠ v Košiciach konalo krajské kolo geografickej olympiády pre študentov stredných škôl. Našu školu reprezentovala študentka III. ročníka **Alena Kaľavská**, ktorá vypracovala a obhajovala prácu s názvom ***Kultúrnohistorické pamiatky na Slovensku***. Študentka vypracovala 30 stranovú prácu, ktorú oponovali pracovníci katedry geografie. Následne Alenka pred odbornou komisiou predstavila v podobe powerpointovej prezentácie hlavné výsledky a závery. Po samotnej obhajobe nasledoval priestor pre zodpovedanie otázok oponentov. Súčasťou tejto súťaže bol aj vedomostný test, v ktorom si študenti overili svoje vedomostí z oblasti geografie.

Síce naša študentka neobsadila medailovú pozíciu, za to nadobudla nové skúseností a zručností priamo na pôde vysokej školy.

Na našu študentku sme veľmi hrdí, že svoj voľný čas využívala takto efektívne a oceňujeme aj jej snahu a vytrvalosť pri samotnej tvorbe práce.

Mgr. Ivana Sokolská

vyučujúca geografie