Krajské kolo SOČ

Stredoškolská odborná činnosť je dobrovoľná, záujmová činnosť študentov, ktorá v neposlednom rade rozvíja tvorivé kompetencie študentov, odborno-teoretické vedomosti, odborno-praktické schopnosti, a zároveň pomáha vytvárať vzťah študentov k vyučovaciemu predmetu.

Na základe postupu sa naši **7 študenti** dňa **6. 4. 2018** zúčastnili krajského kola Stredoškolskej odbornej činnosti, ktoré sa konalo v priestoroch **SPŠ Dopravnej v Košiciach**.

Naše gymnázium malo zastúpenie v piatich odboroch:

•    Odbor č. 5: Životné prostredie, geografia, geológia  
**Vladimír Ivanič**  
•    Odbor č. 8: Cestovný ruch, hotelierstvo a gastronómia  
**Mária Boršodiová**  
•    Odbor č. 14: Tvorba učebných pomôcok, didaktické technológie  
**Kristína Schmidtová**  
•    Odbor č. 16: Teória kultúry, umenie, umelecká, odevná tvorba  
**Diana Gajdošová, Jiayi Lin**  
•    Odbor č. 17: Pedagogika, psychológia, sociológia  
**Dominik Valeš**

Tento deň bol pre našich študentov výnimočný, nakoľko mali príležitosť odprezentovať výsledky svojej práce pred odbornou porotou. Prínosom účasti študentov na takejto súťaži je aj vypočutie si prezentácií svojich rovesníkov z iných škôl.

**Postup na celoslovenské kolo** spomínanej súťaže získali naše **2 študentky**, Mária Boršodiová s témou Smolník – zabudnutá história? a Jiayi Lin s témou Analyzovaný preklad ....

Náš študent na celoslovenskom kole SOČ

Na základe umiestnenia v krajskom kole sa náš študent **Vladimír Ivanič** (II.A) v dňoch **25. – 28. 4.2017** zúčastnil na celoslovenskom kole súťaže stredoškolských odborných prác (SOČ). Študent súťažil v kategórii Pôdohospodárstvo (poľnohospodárstvo, lesné a vodné hospodárstvo) s prácou*Problematika sprístupňovania starých banských diel, legislatívne aspekty a prax na štôlni Jozef.*

Spomínané podujatie sa tento školský rok  uskutočnilo v Banskej Bystrici a jeho významnosť podčiarkli organizátori slávnostným otvorením so zaujímavým kultúrnym programom. Deň, na ktorý sa asi najviac tešili všetci súťažiaci, bol bez pochýb ten, počas ktorého mohli odbornej komisii predstaviť svoju prácu. Študenti mali možnosť vypočuť si všetky prezentácie v príslušnej súťažnej kategórii z rozličných kútov Slovenska, čím rozšírili svoje vedomosti a nadobudli nové poznatky.  
       Ďakujeme Vladovi za reprezentáciu našej školy a veríme, že svojou snahou prispel k motivácii ďalších študentov našej školy, aby v budúcom školskom roku pokračovali v jeho šľapajach.

Mgr. Ivana Richnavská

koordinátorka SOČ