**ZDRAVÁ VEĽKÁ PRESTÁVKA**

Jednou z najdôležitejších vecí patriacich k dobrému a dlhému životu je zdravá výživa, na ktorú sa často zabúda. Práve preto si 16. októbra pripomíname Svetový deň zdravej výživy. U nás na škole sme pri tejto príležitosti už tradične zorganizovali zdravú veľkú prestávku dňa 17.10.2018.

S cieľom podporiť konzumáciu zdravých jedál a vyzdvihnúť ich dôležitosť a nevyhnutnosť, bolo úlohou členov ŽŠR a ich pomocníkov z radu spolužiakov pripraviť počas prvých dvoch vyučovacích hodín čerstvú zdravú desiatu. Zdravá desiata pozostávala z mrkvovo jablkového šalátu, ku ktorému žiaci dostali chutný jablkový koláč, ktorý upiekli naše kuchárky. Pochutnali sme si aj na nápoji s čerstvých jabĺk a mrkvy.

Všetky pripravené zdravé desiaty perfektne chutili, čomu nasvedčovali prázdne taniere a poháre už 5 minút po príchode všetkých študentov.

Ďakujeme všetkým za aktívnu podporu aktivity a za chutnú zdravú desiatu.

Mgr. Ivana Richnavská

koordinátorka ŽŠR