4.13 Železničné stanice a výhybne

Železničné stanice a výhybnesú dopravne, ktoré majú viacej koľají a umožňujú križovanie a predbiehanie vlakov.

Rozdiel medzi stanicou a výhybňouje v tom, že:

* stanice majú zariadenia na podaj a výdaj tovaru (rampy, skladiská) a na prepravu cestujúcich (osobné pokladnice, nástupišťa, čakárne.).
* výhybne tieto zariadenia nemajú.Výhybne sa zriaďujú na jednokoľajových tratiach v dlhom medzistaničnom oddiele, čím sa zväčšuje kapacita tratí.

Rozdelenie železničných staníc:

1. Podľa povahy prepravných činností delíme železničné stanice na:

* osobné;
* nákladné;
* zmiešané;
* prekládkové*(Čierna nad Tisou).*

1. Podľa povahy dopravnej činnosti na delíme železničné stanice na:

* medziľahlé(ležia medzi dispozičnými stanicami);
* dispozičné(sú spravidla vlakotvornými stanicami);
* zriaďovacie(sú osobitným druhom vlakotvorných staníc, môžu byť: hlavné

a vedľajšie).

1. Podľa polohy v železničnej sieti delíme železničné stanice na:

* medziľahlé a odbočné (do nich ústia iné trate, z ktorých vlaky môžu pokračovať v priamej jazde);
* prípojné(do nich ústia iné trate, z ktorých vlaky nemôžu pokračovať v priamej jazde);
* uzlové(zbieha sa niekoľko železničných tratí);
* križovatkové ( v nich sa križujú dve železničnej trate);
* stykové(na styku dvoch prúdových sústav);
* východzie (koncové);
* pohraničné, prechodové(spravidla posledné stanice pred štátnou hranicou).

1. Podľa usporiadania koľajiska:

* priechodné,
* úvraťové(vlaky v nich nemôžu pokračovať vo svojej jazde bez zmeny smeru jazdy),
* zmiešané.
* Hlásnica – je dopravňa na šírej trati bez koľajového rozvetvenia a bez traťového zabezpečovacieho zariadenia, vybavená telefónom.
* Hradlo – je dopravňa na šírej trati bez koľajového rozvetvenia s poloautomatickým traťovým zabezpečovacím zariadením (poloautoblok) - obsluhuje hradlár.
* Oddielové návestidlá autoblokusú neobsadené dopravne na šírej trati, zapojené do autobloku.
* Stanovištia – sú miesta na šírej trati určené na obsluhu odbočiek, vlečiek, zastávok, priecestných zabezpečovacích zariadení PZZ, koľajových križovatiek...
* Odbočky – na trati umožňujú prechod vlakov z jednej trate na druhú (môžu byť aj dopravňami).
* Zastávky – sú miesta na šírej trati bez koľajového rozvetvenia, upravené na nastupovanie a vystupovanie cestujúcich.
* Vlečky – sú neverejné železnice, ktoré slúžia pre potreby určitého podniku a ústia do železničnej siete v stanici alebo na šírej trati.
* Šíra trať – je železničná trať medzi dvoma dopravňami – medzistaničný úsek.
* Vchodové návestidlo je hranicou medzi šírou traťou a dopravňou.