
**SJL 6 – výstupná previerka**

Meno: Trieda: Dátum: Body: Známka:

Text 1

Známe kúpeľné mesto na Slovensku – Piešťany, leží medzi Trnavou a Trenčínom na rieke Váh. Mestom okrem Váhu preteká pokojný [potok](http://sk.wikipedia.org/wiki/Potok) [Dubová](http://sk.wikipedia.org/wiki/Dubov%C3%A1_%28pr%C3%ADtok_V%C3%A1hu%29), na juhovýchode je priehradné jazero [Sĺňava](http://sk.wikipedia.org/wiki/S%C4%BA%C5%88ava). Mesto je preslávené najmä svojimi liečivými prameňmi a liečivým sírnym bahnom. Voda dosahuje teplotu 67 – 69,5°C. V kúpeľoch sa lieči reumatizmus a ďalšie ochorenia pohybového ústrojenstva. Používa sa tu viac ako 60 liečebných postupov.

**1. Zakrúžkuj tvrdenie, ktoré platí pre text 1**. a) umelecký text, opisný slohový postup, rozprávanie b) vecný text, rozprávací slohový postup, opis c) vecný text, opisný slohový postup, opis d) umelecký text, rozprávací slohový postup, opis



**2. Koľko vlastných podstatných mien sa v texte 1 skloňuje podľa vzoru mesto?** a) 1 b) všetky c) 2 d) žiadne

**3.** *V kúpeľoch sa lieči ochorenie pohybového ústrojenstva.* **Vypíš z vety**: a) podmet ........................................... b) prísudok ........................................................

**4. Vypíš z textu 1 prídavné mená, v ktorých je uplatnený rytmický zákon (rytmické krátenie).** .................................................................................................................

**5. V texte 1 sa podčiarknuté prídavné mená skloňujú podľa vzoru** .....................................


**6. Urči rod, číslo, pád a vzor prídavných mien v tabuľke.**

|  |  |  |  |  |
| --- | --- | --- | --- | --- |
|  | **ROD** | **ČÍSLO** | **PÁD** | **VZOR** |
| pohybového ústrojenstva |  |  |  |  |
| liečivými prameňmi |  |  |  |  |

**7.** *Známe kúpeľné mesto leží medzi Trnavou a Trenčínom na rieke Váh.* **Vo vete sa nachádzajú podstatné mená, ktoré sa v danom poradí skloňujú podľa vzorov:** a) mesto, srdce, žena b) žena, dub, stroj c) mesto, žena, dub d) žena, mesto, ulica

**8. Podčiarkni vetu , v ktorej je nevyjadrený podmet.** *Deti používajú sociálne siete. Nepoznajú ich nebezpečenstvá. Rodičia majú o ne strach.*

**9. V ktorej možnosti sú príslovky rovnakého druhu**. a) náročky, jasne, pomaly b) vnútri, doma, tam c) včera, dnes, vonku d) tu, tam, pekne



**10. V ktorej možnosti sú slovesá v 2. osobe, sg., prítomnom čase?**

a) rozmýšľaj, pozeráš sa, spýtali ste sa b) letíš, rúbeš, bol by som rozmýšľal

c) moderuješ, smeješ sa, hral by si sa d) organizujete, hráš sa, trénovala by

**11.** **Označ možnosť, v ktorej je iba jednoduchý slovesný tvar:** a) ďakujeme, poďakoval, báli sa b) fotila sa, pochutila si, otáčajte

c) smejú sa, bál sa, pálilo d) existujú, poďakujme, zdá sa

**12. Slovesá sa najčastejšie vyskytujú v:**

a) rozprávaní, statickom opise b) dynamickom opise, statickom opise

c) dynamickom opise, rozprávaní d) statickom opise, ja – rozprávaní

**13. Zakrúžkuj možnosť, ktorá platí pre sloveso vo vete:** *V kúpeľoch sa lieči reumatizmus.*  a) neplnovýznamové, zvratné, 3.osoba, sg., prít. čas, oznam. spôsob, zložený slovesný tvar

b) plnovýznamové, zvratné, 3.osoba, sg., prít. čas, oznam. spôsob, jednoduchý slovesný tvar

c) plnovýznamové, zvratné,1.osoba, pl., prít. čas, rozkazovací spôsob, zložený slovesný tvar

d) neplnovýznamové, nezvratné,2.osoba, bud. čas, podmieň. spôsob, jednoduchý sloves. tvar

**14*.*** *Želali by sme si výborné výsledky z výstupného testu.***Gramatické kategórie podčiarknutého slovesa vo vete sú správne určené v možnosti:** a) 1. osoba, pl., budúci čas, oznam. spôsob b) 1. osoba, sg., budúci čas, oznam. spôsob

c) 1. osoba, pl., prít. čas, podmieň. spôsob d) 1. osoba, pl., min. čas, podmieň. spôsob

**15. Utvor rozkazovací spôsob od slovesa***skryť. ................,* **........................., .....................**

**16. Doplň pádovú príponu a urč vzor prídavných mien.**

so sob \_ \_ \_ parohmi  **vzor:** .......................... jastrab\_ let **vzor: ...............................**

jasn\_ mesiac **vzor:** .......................... babk\_ \_ \_ susedia **vzor: ........................**

slovensk\_ poslanci **vzor:** ........................... najlep\_ \_ prospech **vzor: ........................**

**17. V ktorej možnosti sú zámená v genitíve?**

a) on, s nami, teba b) nášho, o ňom, ju c) neho, vás, teba d) jeho, s ním, každému

**18. V ktorej možnosti sa má uplatniť vokalizácia predložiek?**

a) so mnou, s tebou b) vo vani, v rybníku c) k domu, z chleba d) k mne, z školy

**19. V ktorej z možností nie sú slová utvorené skladaním?**

a) najviac, bratranec b) teplomer, dejepis c) vtákopysk, perokresba d) zemepis, vodomer

**20. Nesprávne rozčlenené slovo na slovotvorný základ a slovotvornú príponu je v možnosti:** a) dom-ček b) vež-ička c) trávič-ka d) nos-isko

**21. V ktorej možnosti sú prídavné mená a príslovky vystupňované správne?**

a) krajší, lepšie, najpeknejší, najzlejšie b) najväčší, najhoršie, krajší, horší

c) dobre, najlepšie, najviac, menší d) najmenší, najkrajší, užšie, malejšie

**22. K básni sa viažu všetky pojmy v možnosti:**

a) verš, próza, humor b) verš, strofa, rým c) odsek, téma, báj d) strofa, rým, výsmech

**23. Jednoduchý a smutný dej, ktorý sa z verša na verš stupňuje a tragický končí je znakom:** a) balady b) povesti c) detektívky d) bájky

**24. Literárny žáner, ktorý má jednoduchý dej, odohráva sa v kratšom časovom úseku a vystupuje v ňom málo postáv sa volá \_\_\_\_\_\_\_\_\_\_\_\_\_\_\_\_\_\_\_\_\_\_ .**

**25. Pomenuj umelecké prostriedky:**

a) chodí sťa mátoha ....................................................... b) láskavé srdce .......................... c) vietor sa veľmi hneval ............................................. d) čas letí ......................................

**26. Keď sa rýmujú dva po sebe idúce verše, vzniká ........................................... rým.**

**ODPOVEDE**

**1. c**

**2. a**

**3. a) podmet: ochorenie b) prísudok: lieči sa 4. známe, sírnym**

**5. pekný**

|  |  |  |  |  |
| --- | --- | --- | --- | --- |
| **6.** | **ROD** | **ČÍSLO** | **PÁD** | **VZOR** |
| pohybového ústrojenstva | **stredný** | **sg.** | **G** | **pekný** |
| liečivými prameňmi | **mužský** | **pl.** | **I** | **pekný** |

**7. c 8. Nepoznajú ich nebezpečenstvá. 9. b 10. c 11. d 12. c 13. b 14. c 15. Skry! Skryme! Skryte! 16. so sobími – páví, jastrabí – páví, jasný – pekný, babkini – otcov/matkin, slovenskí – pekný, najlepší – cudzí**

**17. c 18. d 19. a 20. c 21. b**

**22. b**

**23. a**

**24. poviedka**

**25. a) chodí sťa mátoha – prirovnanie b) láskavé srdce – epiteton**

**c) vietor sa veľmi hneval – personifikácia d) čas letí – metafora**

**26. združený**