**SJL 9 OPAKUJEME neohybné slovné druhy pred T-9 (PL5)**

Meno:......................................................Trieda:........Dátum: .....................Body: ............... Známka: .....

**1. Koľko častíc sa nachádza v uvedenom texte?**

*A sú tu jarné prázdniny. Čaká nás veľa voľných chvíľ, počas ktorých si snáď oddýchneme i načerpáme nové sily. Bodaj by sme sa mohli dosýta vyšantiť na snehu. Podľa predpovedí počasia vraj snehová prikrývka vydrží a nezmení sa na vodu. Snáď sa predpoveď vyplní.*

a) 2 častice b) 3 častice c) 4 častice d) 5 častíc

**2. V ktorej vete nie je častica?**

a) A vy sa vari netešíte z úspechu? b) Bezpečne prekonáme všetky prekážky.

c) Dnes nás veru slovenčina potrápi. d) Pravdepodobne to napíšem bezchybne.



**3. Zakrúžkuj nesprávne tvrdenie.**

a) *Otvorte svoje srdcia, veď ich nemáte z kameňa.* veď = spojka

b) *Aha, už sa blížia jarné prázdniny!*  aha = citoslovce

c) *Blízko školy stavajú novú plaváreň.* blízko = príslovka

d) *Nezabúdaj najmä*  *na svojej povinnosti*! najmä = častica

**4.** *Och, vari som ti povedala, aby si sa nemotal okolo ohňa!* **Správne uvedené slovné druhy v danej vete v poradí** *citoslovce, častica, spojka, predložka* **sú v možnosti:**

a) vari, ti, si, okolo b) och, vari, si, okolo

c) ti, si, sa, aby d) och, vari, aby, okolo

**5. Príslovky** *miesta, času, spôsobu, príčiny* **sa v danom poradí nachádzajú v možnosti :**

a) uprostred, včasráno, nahlas, náročky b) zrána, presne, náhodou, nečakane

c) vpredu, veľmi, náročky, úmyselne d) vonku, idúcky, nútene, naoko

**6. V ktorej z možností sa predložka viaže s genitívom?**

a) Popri našom dome tečie vodička. b) Zima sa pre nás už skončila.

c) Puk vytiahol spopod chrániča. d) Útočníci sa cez obrancov nedostali.

**7.***Býva blízko školy. K víťazstvu mali blízko. Naspodok dal knihy. Cennosti uložil naspodok tašky. Hlavu hore! Obrátiť všetko hore nohami. Dedo býva oproti. Oproti vlaňajšku je chladnejšie. Zlez dolu!* **V uvedenom texte sú:**

a) 2 predložky, 6 prísloviek b) 4 predložky, 4 príslovky

c) 3 predložky, 5 prísloviek d) 5 predložiek, 5 prísloviek

**8. V ktorej vete nemá byť čiarka?**

a) Stál si tam , ako soľný stĺp. b) Hnev nielen pomúti rozum, ale ho aj odoberie.

c) Aj ho bili, aj plakať mu nedali. d) Prišiel na to, ako mu môže pomôcť .

**9.** *Hľa, tie naše krásne Tatry zďaleka sa na nás smejú.* **Napíš,****ktoré neohybné slovné druhy sa vo vete nenachádzajú. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**10.** *V telocvični zaznelo obrovské hurá.* **Vo vete plní citoslovce funkciu:**

a) podmetu b) prísudku c) predmetu d) prívlastku

**11. V ktorej vete je nesprávne napísaná príslovka?**

a) Tvár sa mu od hnevu zafarbila do červena. b) Hovoríš plynule po anglicky?

c) Hokejisti sa tvárili na oko spokojne. d) Báseň sa naučte spamäti!

**ODPOVEDE**

**1. d**

**2. b**

**3. c**

**4. d**

**5. a**

**6. c .**

**7. d**

**8. a**

**9. spojka, častica**

**10. a**

**11. c**