A5: OTÁZKY NA PRACOVNÝ POHOVOR

Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| * Pripraviť uchádzača o zamestnanie na najčastejšie kladené otázky počas výberového rozhovoru   **Cieľová skupina**: Uchádzači o zamestnanie, ktorí potrebujú podporu pri rozvoji zručností pre hľadanie zamestnania. Uchádzači o zamestnanie pred výberovým konaním.  **Dĺžka aktivity:**20 minút (+ individuálna/skupinová práca uchádzača o zamestnanie)  **Forma:**individuálna (možné použiť ako zadanie na domácu prácu) / skupinová |

## TEORETICKÉ VÝCHODISKÁ

|  |  |
| --- | --- |
|  | Aktivita pomáha uchádzačom o zamestnanie pochopiť, čo sa skrýva za najčastejšie kladenými otázkami pri výberových pracovných rozhovoroch.  Zdroje: Job Club Guide, London 2002, Profesia.sk , ... |

## POSTUP

|  |
| --- |
| Individuálne poradenstvo:   1. Poradca s uchádzačom o zamestnanie preberie základné pravidlá pracovného rozhovoru (viď nižšie). 2. Poradca s uchádzačom diskutujú nad pracovným materiálom a spoločne pripravujú vhodné odpovede na pracovný rozhovor. V komentároch pri jednotlivých otázkach sú uvedené rámcové vysvetlenia. 3. Alternatívou je zadať uchádzačovi o zamestnanie pracovný materiál na domáce spracovanie.   Skupinové poradenstvo (príklad použitia):   1. Poradca vyzve účastníkov, aby sa podelili o vlastné skúsenosti z pracovných pohovorov a spolu so skupinou skúsia nájsť základné pravidlá úspešného pracovného rozhovoru, napr.: slušné oblečenie a výzor, čistota, premyslené, jasné a stručné odpovede, sebavedomie, takt a zdvorilosť, očný kontakt, pevný stisk ruky, pozitívny prístup... 2. Poradca rozdelí účastníkov do skupín po 2-4 členoch. Skupinám náhodne rozdelí otázky na rozhovor nastrihané na osobitné kartičky a vyzve ich, aby skúsili spoločne analyzovať z dvoch rôznych pohľadov    1. Každá otázka zamestnávateľa v sebe skrýva zjavný a skrytý význam. Čo sa „skrýva“ za otázkou zamestnávateľa? Aké nevyslovené očakávania, obavy?    2. Berúc do úvahy bod a), akým spôsobom na otázku čo najlepšie odpovedať? :   Skupinám je ponechaný potrebný čas na diskusiu – približne 5 minút na každú otázku.   1. Po ukončení práce v menších skupinách každá skupina predstaví svoje zistenia. Do diskusie sa môžu zapájať všetci účastníci. |

## POZNÁMKY

|  |
| --- |
| * Pre túto úlohu sú k dispozícii 2 pracovné materiály – jeden pre individuálne poradenstvo, jeden pre prácu v skupine. |