A5: OTÁZKY NA PRACOVNÝ ROZHOVOR

Pracovný materiál pre uchádzača o zamestnanie – **INDIVIDUÁLNA PRÁCA**

## POSTUP PRE INDIVIDUÁLNU PRÁCU

1. **„Čo ste robili vo vašom predchádzajúcom zamestnaní?“**

Vysvetlite, čo bolo obsahom Vášho posledného zamestnania s dôrazom na nasledujúce:

1. Používané vedomosti a zručnosti.
2. Používané stroje, nástroje, postupy.
3. Konkrétne úlohy a zodpovednosti.
4. S akými ľuďmi ste mali dočinenia (zákazníci, spolupracovníci, dodávatelia...).
5. Osobný a profesijný rozvoj (čo nové ste sa naučili), prípadné povýšenia.
6. Činnosti, ktoré sú relevantné pre zamestnanie, o ktoré sa uchádzate.

Vaša odpoveď:

|  |
| --- |
|  |

1. **„Prečo ste odišli z vášho posledného zamestnania?“**

Ľudia odchádzajú zo zamestnania z mnohých dôvodov – zamerajte sa na tie, ktoré Vás stavajú do pozitívneho svetla. Pokiaľ je to možné, nepovedzte „Vyhodili ma“, „Pohádal som sa...“ a podobne. Je vhodné uistiť zamestnávateľa, že daný problém sa už nebude opakovať v novom zamestnaní. Nikdy neohovárajte bývalého zamestnávateľa. Medzi niektoré bežné dôvody patria napríklad:

* Zamestnanie na dobu určitú / sezónna práca, zamestnanie na čiastočný úväzok, firma skrachovala, moje pracovné miesto zaniklo, problémy s vyplácaním mzdy, musel som za prácou dlho dochádzať / nevyhovujúci pracovný čas, rozhodol som sa zmeniť povolanie.

Vaša odpoveď:

|  |
| --- |
|  |

1. **„Máte skúsenosti s takýmto typom práce?“**
2. Vždy sa pokúste odpovedať áno.
3. Potom skúste nájsť vo Vašej skúsenosti vedomosti a zručnosti, ktoré sú prenositeľné do cieleného povolania. Zamerajte sa aj na vzdelanie, kurzy, školenia, osobnostné silné stránky, záujmy a voľnočasové aktivity, ktoré môžu byť v nejakom spojení so zamestnaním, o ktoré sa uchádzate.
4. Ak máte v tejto konkrétnej oblasti málo skúsenosti, rozprávajte o inej profesijnej skúsenosti, v ktorej ste preukázali schopnosť rýchlo sa učiť.

Vaša odpoveď:

|  |
| --- |
|  |

1. **„Aké stroje / nástroje / zariadenia / programy / ... viete používať?“**
2. Vo väčšine povolaní používame nejaké stroje, nástroje alebo programy. Spomeňte všetky skúsenosti so strojmi, ktoré sú vo vzťahu k zamestnaniu, o ktoré sa uchádzate. Buďte čo najkonkrétnejší a ak je to možné, uveďte aj názov zariadenia.
3. Popíšte skúsenosti s ďalšími zariadeniami, ktoré ste používali (aj vo vašich mimopracovných skúsenostiach – záhradka, koníčky, záujmy...)
4. Nezabudnite spomenúť rôzne oprávnenia, certifikáty alebo školenia, ktoré ste absolvovali a v ktorých ste používali rôzne zariadenia.

Vaša odpoveď:

|  |
| --- |
|  |

1. **„Čo viete o našej firme?“**

Je dôležité zistiť si v predstihu informácie o firme, jej produktoch, službách, počte zamestnancov, konkurencii atď. Tieto informácie je možné zistiť na internete, z propagačných materiálov spoločnosti, prípadne cez ľudí, ktorí vo firme pracujú. Ukážete tým, že ste sa na rozhovor pripravili a máte o miesto seriózny záujem.

Vaša odpoveď:

|  |
| --- |
|  |

1. **„Prečo chcete u nás pracovať?“**

Zamestnávatelia chcú počuť pozitívne dôvody – tie ukazujú, že o prácu máte naozaj záujem. Zároveň môžete spomenúť nejaké informácie o firme a ukázať, že ste si dali námahu o firme si niečo zistiť. Odpovede, ktorým sa vyhýbajte: „Hľadám prácu.“ „Ste medzinárodná spoločnosť.“ „Máte vysoké platy.“ „Môj známy mi povedal, aby som to tu skúsil.“ „Kontaktovala ma personálna agentúra, a preto som tu.“

Vaša odpoveď:

|  |
| --- |
|  |

1. **„Čo nám môžete ponúknuť?“**

Uveďte skúsenosti, ktoré sú relevantné pre danú pozíciu. Veľmi dôležité je najmä ukázať motiváciu, prečo vás inzerát zaujal alebo prečo by si mala spoločnosť vybrať práve vás.

Vaša odpoveď:

|  |
| --- |
|  |

1. **„Aké máte predstavy o plate?“**

Vo väčšine prípadov Vám zamestnávateľ komunikuje výšku platu, ktorý môžete očakávať. Je ale dobré mať predstavu o priemernej mzde v odbore vo Vašom okrese.

Vaša odpoveď:

|  |
| --- |
|  |

1. **„Prečo by sme zamestnať vás a nie niekoho iného?“**
2. Buďte pripravení odpovedať na túto otázku rýchlo. Ak si nebudete istý tým, prečo by ste mali byť vybraní práve vy na danú pracovnú pozíciu, ako si môže byť istý zamestnávateľ?
3. V rýchlosti zhrňte Vaše silné stránky, aj keby ste ich mali znovu opakovať. Spomeňte vašu kvalifikáciu, predchádzajúce skúsenosti.
4. Uistite zamestnávateľa, že ste pracovitý, zodpovedný a samostatný a upozornite na všetko, čo Vás možno odlišuje od iných kandidátov.

Vaša odpoveď:

|  |
| --- |
|  |

1. **Stávalo sa Vám, že ste niekedy mali problémy s dochádzkou?“**
2. Ak Vaša neprítomnosť bola zriedkavá, tak to jednoducho a sebavedome povedzte.
3. Ak ste ale v práci chýbali pravidelnejšie alebo dlhodobo, vysvetlite dôvody a zdôraznite, že išlo o výnimočné okolnosti, ktoré sa už nebudú opakovať. Napríklad: „Musel som podstúpiť liečbu, ale dnes už je to všetko v poriadku...“, „išlo o rodinné problémy, ktoré už sú vyriešené..“, „bol to jednorazový problém, v predchádzajúcom zamestnaní som mal 100%-nú dochádzku...“

Vaša odpoveď:

|  |
| --- |
|  |

1. **„Aký je váš zdravotný stav?“**

Zamestnávateľ si chce byť istý, že a) zvládnete cielené zamestnanie a že b) vo všeobecnosti nemáte zdravotné problémy. Mali by ste ho v obidvoch bodoch uistiť.

1. Ak je váš zdravotný stav v bezproblémový, jednoducho to povedzte.
2. Ak ste v životopise alebo motivačnom liste spomenuli zdravotné problémy alebo postihnutie, zopakujte to, ale pokiaľ je to možné, uistite zamestnávateľa, že to nebude mať dopad na Váš výkon zamestnania a že okrem toho je Vaše zdravie v poriadku.
3. Pokiaľ je to možné, nespomínajte v prvom rade to, čo nemôžete robiť. Sústreďte sa na to, čo je požadované v tomto zamestnaní a čo ste schopní robiť.

Vaša odpoveď:

|  |
| --- |
|  |

1. **„Aké sú Vaše silné stránky?“**

Toto je ďalšia príležitosť so zdravým sebavedomím a so všetkou objektivitou spomenúť všetky pozitívne stránky Vašej kandidatúry – nemusíte sa zamerať len na vaše osobnostné vlastnosti: spomeňte vedomosti a zručnosti, skúsenosti, záujem,spoľahlivosť, pracovitosť, schopnosť spolupráce s inými, radosť z dobre vykonanej práce atď. Pre každú silnú stránku by ste mali mať pripravený príklad – konkrétnu situáciu, v ktorej sa prejavila.

Vaša odpoveď:

|  |
| --- |
|  |

1. **„Aké sú Vaše slabé stránky?“**
2. Touto otázkou chce zamestnávateľ lepšie spoznať Váš charakter – pozor na naučené alebo príliš časté odpovede (napr. „som perfekcionista“).
3. Buďte úprimný, Vašu odpoveď skúste rozvinúť, prípadne uviesť konkrétny príklad, situáciu, v ktorom sa táto slabosť prejavila.
4. Vo vašej odpovedi spomeňte, ako pracujete na odstránení slabej stránky – ukážete tým, že ste schopní na sebe pracovať a zanecháte celkový pozitívny dojem.

Vaša odpoveď:

|  |
| --- |
|  |

1. **Aké sú vaše najväčšie úspechy a neúspechy?.“**

Popíšte konkrétnu situáciu, projekt, výsledok, na ktoré ste právom hrdý. Zamerajte sa na fakty, nič nepridávajte, pretože zamestnávateľ si môže vypýtať referencie. Na druhej strane ale ani nepodceňujte Váš vlastný vklad. Pri neúspechoch ukážte, že rozumiete, čo bolo jeho dôvodom, prípadne aké poučenie ste si z neho odniesli.

Vaša odpoveď:

|  |
| --- |
|  |

1. **„Povedzte mi niečo o sebe.“**

V odpovedi sa môžete sústrediť na dve oblasti:

1. Profesijné skúsenosti: porozprávajte stručne a jasne o Vašich posledných skúsenostiach, popíšte v krátkosti Vaše hodnotenie týchto skúseností, dôvody, ktoré stáli za zmenami zamestnania. Pokúste sa rozprávanie prepájať s cielenou pozíciou (napr. „Už vtedy ma najviac bavilo pracovať s ľuďmi...“)
2. Osobný a sociálny život: môžete v krátkosti ukázať, že máte aj mimopracovné záujmy,  koníčky, aktivity, pokiaľ je to možné, zdôraznite aspekty, ktoré sa týkajú cielenej pozície. Pokúste sa nájsť spoločné body záujmu so zamestnávateľom – pomôže to vytvoriť uvoľnenú atmosféru.

Vaša odpoveď:

|  |
| --- |
|  |

1. **„Nie ste pre túto pozíciu príliš starý/mladý?“**

Ak ste mladší, uistite zamestnávateľa, zdôraznite výhody, ktoré vyplývajú z Vášho nízkeho veku:

* Plánujete v novom zamestnaní zostať dlhodobo, pracujete s energiou a nadšením, máte dobré zdravie a fyzickú výdrž, dokážete sa rýchlo učiť nové veci a prispôsobiť sa zmenám, nevytvorili ste si ešte zlé pracovné návyky, dokážete sa prispôsobiť autorite a nemáte problém s autoritou

Zamestnávanie mladších ľudí môže byť pre zamestnávateľa drahšie, pretože je potrebné ich zaškoliť a počítať s prípadnými chybami. Ak máte vyšší vek, zdôraznite výhody vyplývajúce z Vašich:

* Nie ste v „zabehaných koľajách“, dokážete sa bez rýchlo adaptovať, váš zdravotný stav a fyzická kondícia sú bezproblémové, máte dlhé a bohaté skúsenosti a vedomosti, na základe Vašich skúseností dokážete pokojne a objektívne zhodnotiť rôzne situácie „sedliackym rozumom“, naučili ste sa vychádzať s rôznymi typmi ľudí, ste zodpovední a vo vašich skúsenostiach ste ukázali Vašu spoľahlivosť

Vaša odpoveď:

|  |
| --- |
|  |

1. **„Čomu sa venujete teraz, keď ste bez práce?“**

Ukážte, že Váš čas aktívne využívate. Spomeňte Vaše hľadanie zamestnania, možno dobrovoľnícke aktivity, školenia, starostlivosť o rodinu, koníčky, práca na dome / v záhrade...

Vaša odpoveď:

|  |
| --- |
|  |

1. **„Kedy by ste mohli nastúpiť?“**

Pokiaľ je to možné, odpovedajte „Čo najskôr.“, alebo „Hneď, keď to bude potrebné.“ Ak je to naozaj nevyhnutné, čas na prípadné vyjednávanie posunutého nástupu je až v momente, keď Vám bolo miesto ponúknuté.

Vaša odpoveď:

|  |
| --- |
|  |

1. **„Máte nejaké otázky?“**
2. Táto otázka je najčastejšie kladená zo slušnosti a ak bol rozhovor vyčerpávajúci a dozvedeli ste sa o pozícii všetky potrebné informácie (je vhodné klásť Vaše otázky už počas rozhovoru – ukazujete tým Váš záujem o pozíciu), môžete odpovedať priamo: „Ďakujem, nemám. Poskytli ste mi všetky potrebné informácie o pozícii.“
3. Ak ste sa nedozvedeli všetky potrebné informácie, je možné sa opýtať jednu alebo dve otázky. Nepýtajte sa ale na príliš špecifické otázky, napríklad ohľadom pracovného času, zariadenia pracoviska, dovoleniek, výplaty – zamestnávateľ by si to mohol interpretovať ako vaše váhanie. Tieto otázky môžu byť doriešené neskôr.

Vaša odpoveď:

|  |
| --- |
|  |