Doktor Alfréd a jeho psy

V dedine neďaleko Margecian býval doktor Alfréd so svojou manželkou Izabelou. Jedného dňa, presnejšie 14. augusta o 4:30 niekedy okolo roku 1998 manželov zobudili ich psy. Najmä Alan štekal ako zmyslov zbavený. Alfréd vyšiel na dvor a čo nevidí. Pri bránke ležal zranený jeleň. Za každú cenu sa snažil postaviť, no zakaždým klesol ako podťatý. Jeho smutné oči prezrádzali, že bojuje o život. Alfréd spočiatku s obavou a opatrnosťou prešľapával na mieste, no stále smelšie pristupoval k nemu až sa nakoniec ocitol rovno pred ním. Keď už stál pri ňom z domu vyletela jeho žena a hlasno zakričala:   
„Nedotýkaj sa ho, možno je besný“. V Alfrédovi sa však prebudil lekársky inštinkt, bol odhodlaný ho zachrániť. „Neblázni žena, najskôr ho zrazil vlak“. No ešte podozrievavejší ako Izabela bol Alan a jeho mladší brat Delon. Videli v ňom votrelca, čo narušil ich nočný kľud, no nie dlh, len čo zacítili krv, z votrelca sa zrazu stala chutná večera. A čo len večera, i raňajky, obed a to hneď niekoľko dní. Ich štekot sa zmenil na olizovanie pyskov. Medzi tým jeleň upadol do bezvedomia. Alfréd ho traktorom stiahol do kuchyne, vybral lekárke náčinie umyl si ruky v alkohole a bez rozmyslu začal. Skalpelom rozrezal krvácajúcu ranu na dľžku lakťa a preparačnou ihlou niečo hľadal. Nakoniec vzal zahnutý peán a vytiahol guľku z tela. Izabela, pôvodom Rómka z neďalekej osady mu asistovala. Keď chcela guľku umyť spadla jej na zem a stratila sa. Zaneprázdnená prácou ju ani nehľadala. Niečo sa jej však nezdalo, akoby tá guľka ani nebola guľka. No nechala to tak. Jeleňa nakoniec zašili. Ranu vyčistili a zaviazali. Dali mu ibalgin aby lepšie spal. Potom všetko upratali a šli spať. V noci im bola zima, Alfréda boleli zuby, ale široko ďaleko nebolo jediného zubára, ktorý by mu pomohol. Sám to nedokázal, jeho sused bol síce z rovnakého fachu, ale už po smrti. Zima im presiakala do kostí, otvorené okno sa v prievane otváralo a zatváralo. Zrejme zabudli zavrieť dvere, pomyslel si doktor a zaspal. Izabela už dávno spala a na zimu bola zvyknutá.   
 Ráno keď vstali jeleňa nebolo, psy sa povaľovali na dvore a nevládali vstať. Celé dva týždne ani neštekali, len ležali a spali. No manželov to netrápilo, v Kojšove nikoho nič netrápi, zvlášť ak tam zachránite jeleňovi život.